
TABEL CRONOLOGIC 


Se naşte la 1 martie, la Herţa, în Moldova de Sus, Gheorghe Asachi. 
Leon Asachievici, tatăl său, “bărbat învăţat”, se stabileşte la 
Lwow (Lemberg). Aici Gh. Asachi îşi începe studiile “în limbile 
polonă, latină şi germană”. 

Absolveşte cursurile de filologie, filosofie şi construcţii civile ale 
Universităţii din Lwow, obţinând şi “gradul de doctor în filosofie”. 
Merge la Viena nu numai din motive de sănătate, dar şi pentru a-şi 
continua “studiul înaltelor matematici, sub direcţia celebrului 
astronom Burg”. Până la 1812 studiază la Viena matematica şi 
pictura. Efectuează o călătorie la Roma, “unde s-a aplecat la studiul 
arheologiei şi al limbei italiene“, în care a publicat mai multe 
lucrări, între ele şi Sonetul, fapt după care Societatea literarrie 
din Roma l-a admis drept “membru extraordinar”. În acest răstimp 
mai vizitează şi oraşele Veneţia, Padova, Terarra, Bologna, 
Florenţa. 
Revine la Iaşi la sfatul generalului Miollis, care avea să treacă din 
Rusia (împreună cu armata lui Napoleon) întru “a restatornici 
imperiul antic al Daciei”. 

În februarie este numit referendar la Departamentul afacerilor 
externe. În noiembrie înfiinţează, pe lângă şcoala domnească din 
Iaşi, clasa de inginerie hotarnică în limba română. În acest “scop 
el a compus un curs de matematică, şi anume aritmetica, algebra 
şi geometria, care mai în urmă fură şi tipărite”. 

La 2" decembrie are loc reprezentaţia pastoralei Mirtil şi Hloe în 
limba română. 

“Organizează pe cheltuiala sa un teatru de societate în salonul 
hatmanului Costachi Ghica. Cortina principală s-a pictat după 
un model adus de la Roma. Ea îl înfăţişa pe Apolon cu muzele 
care întindea mâna Moldovei spre a o ridica. Copiii boierilor Ghica, 
Sturza reprezentară mai multe piese în limbile română şi franceză”. 

În iunie are loc examenul public al elevilor clasei de inginerie, 
înfiinţată şi condusă de Gh. Asachi. 

Face o călătorie în Transilvania, de unde aduce patru învăţători cu 
scopul de a reorganiza învăţământul în seminarul de la Socola. 
Se refugiază împreună cu familia în Basarabia. Volumul, intitulat 
Bordeiul indienesc, în traducerea tatălui său din Bernardin de 
Sainte-Pierre, se deschide cu un sonet, care ulterior va fi numit 
La introducerea limbii naţionale în publica învăţătură. 

Cu prilejul instaurării noii domnii pământene dă publicităţii — 
sub formă de foaie volantă — oda La moldoveni, la restatornicirea 
domnilor pământeni — Gh. Asachi este numit de către Ioan Sandu 
Sturza agent diplomatic al Moldovei la Viena, funcţie pe care o va 
onora până la începutul lui 1827. 

În ziua de 23 ianuarie se deschide şcoala elementară de la Trei Ierarhi, 
care va fi completată în decursul aceluiaşi an cu ciclul gimnazial. 
Cu începere de la 1 iunie se editează Albina românească. 

“În curgerea anilor 1829-1831 Gh. Asachi s-a ocupat la Bucureşti 
şi la Petersburg, ca secretar al Comitetului ad-hoc, de redacţia 
constituţiei politice a Moldovei, cunoscute sub numele de 
Regulamentul organic, care a reintrodus în ţară guvernul 
reprezentativ şi care în mare parte a servit de bază la facerea 
Convenţiei din 1 (19) august 1858”. 

În perioada dintre 13 mai şi 21 noiembrie Gh. Asachi face parte 
din delegaţia care a mers să supună sancţiuni împărăteşti la 
Petersburg proiectul Regulamentului organic. Albina românească 
a dat publicităţii fragmente din interesantul său jurnal de călătorie 
în numerele 61-94, sub titlul Extract din jurnalul unui călător 
moldovean. 

Este numit în funcţia de director al Arhivelor Statului din Iaşi, 
unde “se ocupă cu culegerea documentelor vechi privitoare la 
drepturile ţării”. 

Înființează tipo-litografia Institutul Albinei. 

Vede lumina tiparului primul volum din lucrarea lui I. Kaidanov 
Istoria Imperiii Rosiene. Cel de-al doilea volum va apărea în anul 
următor. 

Litografiază şi difuzează tabloul istoric Ştefan cel Mare a Moldovei 
cuvântează al său testament politicesc, la anul 1504. 

Se deschide cea dintâi şcoală de fete din Moldova înfiinţată de Gh. 
Asachi. 


1885 la 16 iunie are loc solemnitatea inaugurării Academiei Mihăilene 


1836 

1840 


pentru care Gh. Asachi a luptat neobosit. 

Apar volumele lui de versuri: Poezii şi Fabule alese, precum şi 
manualul său de matematică. 

În colaborare cu Stefan Catargiu şi Vasile Alecsandri, tatăl 
poetului, la 15 noiembrie înfiinţează Conservatorul filarmonice 
dramatic din Iaşi. 

În ziua de 23 februarie are loc primul spectacol al Conservatorului 
filarmonic dramatic, cu drama Lapeirus şi comedia Văduva vicleană, 
prelucrare de Asachi după Kotzebue. Tot în acest timp alcătuieşte 
şi cunoscutul Prolog. 

La 14 martie vede lumina tiparului suplimentul literar al Albinei 
româneşti — Alăută românească. 

Editează drama Laperius. Compune drama Petru Rareş care este 
jucată pentru întâia oară la 8 aprilie de către elevii Conservatorului. 
Publică manualul său de algebră. Compune, pentru serbarea 
militară din 8 noiembrie, dată în casele hatmanului Balş, meditaţia 
Privigherea ostaşului moldovean, pe care o editează sub formă de 
foaie volantă. 

La 20 februarie are loc primul spectacol de operă reprezentat în 
limba română, cu Norma de Bellini, interpretat de către elevii 
Conservatorului din laşi. Editează manualul de geometrie 
elementară. Tot acum începe şi tipărirea atlasului său geografic. 
Din această vreme începe editarea Foii săteşti. Tipăreşte drama 
Fiul pierdut şi comedia Pedagogul, prelucrări după Kotzebue. 
Litografiază şi difuzează tabloul istoric Alexandru I, domn al 
Moldovei, luând coroana şi mantia din mâna solilor, împăratului 
Ioan Paleolog. 

Începe tipărirea gazetei de popularizare a ştiinţei Icoana lumii. 
Litografiază şi difuzează tabloul Zâna Dochia şi Traian, după 
zicerile moldo-românilor. 

Publică revista Spicuitorul moldo-român, în paginile căreia vede 
lumina tiparului prima sa nuvelă istorică Ruxanda Doamna. 

În colaborare cu mai mulţi profesori ieşeni, începe publicarea 
dicționarului enciclopedic Lexicon de conversaţie, din care a apărut 
numai o fascicolă. 
Editează volumul Fabule versuite. 
Publică memoriul Expoziţia stării învățăturilor publice în Moldova, 
de la a lor restatornicire, 1828, până la anul 1843. Deasemenea 
litografiază şi difuzează tabloul istoric Lupta moldovenilor cu 
cavalerii crucieri. 
Îşi dă demisia din posturile de referendar al şcolilor şi de arhivist 
al statului. Grigore Ghica, care îi acceptă demisionarea, îi 
apreciază “vajnicele slujbe făcute statului într-un şir de ani 
necurmaţi”. Funcţiile pe care le va onora de aici încolo vor fi de o 
importanţă inferioară celor de altădată. 


1850 La 9 ianuarie Gh. Asachi rebotezează numele revistei Albina românească 

în Gazeta de Moldavia. Editează pastorala Mirtil şi Hloe. 
Litografiază şi difuzează tabloul istoric Bătălia de la Baia. 
Tipăreşte drama Petru Rareş, partea I. 

Adună poeziile publicate, în afară de fabule, în volumul Culegere 
de poezii. 

La 24 ianuarie este reprezentată pe scena Teatrului Naţional din 
Iaşi piesa Țiganii, ulterior tipărită. 

Editează volumul Nouvelles historiques, care reprezintă o traducere 
în limba franceză a nuvelelor tipărite până la acea dată în 
Almanahurile de învăţătură şi petrecere. 

Tipăreşte poezia Poetul, dedicată lui Vasile Alecsandri. 

Apare a doua ediţie a Culegerii de poezii, dramele istorice Elena 
Dragoş de Moldavi, Turnul Butului, Voichița de Romanie şi Petru 
Rareş, partea 1 şi a II-a. Îşi tipăreşte biografia. 

Vede lumina tiparului volumul Nuvele istorice. 

La 12 noiembrie inima celui care a fost marele cărturar Gh. Asachi 
încetează să mai bată, vocaţia şi contribuţia lui impresionante 
pentru naţiune fiind apreciate de contemporani şi de posteritate 
la justa lor valoare. 

LA PATRIE 


Un viu dor mă-naripează şi mă-ndeamnă din giunie 
Ca să cerc pe alăută românească armonie. 

Acest vers, ce sun-aice, lui Apolo nu-i strein, 
Fiind gemine cu rostul ce-i urzit din cel latin. 
Armoni-a strâns pe oameni în plăcuta societate, 
Adunând pre ii din codruri în statornica cetate; 
De cântarea lui Orfeos munţii Traciei s-umpleau, 
Şi de sunetul cel dulce crude fiare se-mblânzeau. 
Însăşi ruga de evlavie unei inimi credincioase 
Cătră Domnul se înalţă pe aripi armonioase 

Ş-o simţire legănată prin al muzelor organ, 
Mângâietă, cursul trece pe al vieţei ocean. 

Spre virtute versu-mbie, despre rele face ură, 
Fermăcându-ni adapă d-o înalt-învăţătură. 


O, români, români ai Daciei, ce purtaţi un mândru semn 
De-origină, istoria acum fie-ni îndemn! 

În vechime maica Roma, ce-a fost doamnă-n toată lume, 
Ni-a lăsat legi şi pământuri, vorba sa şi-naltul nume. 
Oare darul ce de timpuri şi de barbari s-a pastrat, 

Când senină soarta luce, fi-vă astăzi defăimat? 


Nu, prin muze ş-a virtutei dorul dulce şi fierbinte, 
În noi lumea să cunoască strănepoţi romanei ginte. 
Tu, Moldavio mănoasă, ce pre mine ai născut, 
Adăpost dă giunei muze care ist vers a ţesut; 
Pe-nverzit şi tânăr laur, ce din ţărnă-acum răsare; 

Cu puternic scut să-l aperi de-a fortunelor turbare; 

Cum va prinde rădăcină şi în urmă va-nflori, 

Din a sale frunzi, cunună muza ţie va urzi; 

O cunună cungiurată de-ale vântei line raze, 

Ce de foc, de fier, de timpuri, trainic soarta o păstrează. 
Când atunce al tău nume, nemurirei consfințit, 

Va luci la fiii patriei, chiar ca-n ceri un nou planit. 

Vă urez, frumoase ţărmuri ale-Ausoniei antice, 
Cungiurate de mări gemeni, împărţite de-Apenin, 
Unde lângă laurul verde creşte-olivul cel ferice, 
Unde floarea nu se trece sub un ceri ce-i tot senin, 
Undre mândre monumente ale domnitoarei ginte 
Înviază mii icoane la aducerea aminte! 


Vă urez... că cine poate fără dor, făr-umilinţă, 
Acea pulbere să calce, al eroilor mormânt, 
Ce în curs de ani o mie a stătut în biruinţă 
Ş-astăzi vii sunt prin esemple de virtute şi cuvânt, 
Încât în asemănare nu a fost, subt orice nume, 
Mai măreț, nimic, nici trainic, de când omul 
este-n lume! 


Pe a Tibrului şes Roma tăbărâtă-i ca un munte 
Din palaturi surupate şi mormânturi adunat, 

Între care Capitolul o căruntă nalţă frunte 

Ce de barbari şi de timpuri cu respect i s-a pastrat; 
Unde un popor de statui, a lui Fidias urzire, 
Vânta Greciei ş-a Romei îmi arată la privire. 


Între surupate temple, obelisce şi coloane, 

Ca un turn de fier întreagă stă colona lui Traian; 
Pre ea văd: Istrul se pleacă Iasienei legioane, 
Cum cu patria sa pere-a Decebalului oştean 

Şi cum în deşarta Dacie popor nou se-ntemeiază, 
De-unde limba, legi şi nume a românilor derează. 

Când în codru vechi stejarul e răpus de bătrâneţe, 
Din a sa mănoasă ţărnă cresc plăcute floricele; 
Aşa după-a Romei paos, în alese frumuseţe, 
Răsărit-au noi lucefiri: Ariost şi Rafaele, 

Galileu, Columb, ş-Italiei, ce prin genia lor luce, 
Ca-n vechime lumea astăzi necurmat tribut aduce. 


În grădin-asta Eiropei, unde rostul dulce sună, 

Şi pictura, armonia, prin un farmec a supus 

Pe a lumei sclavi şi domnii, carii pururea s-adună, 
Plini de dorul amirărei, de la nord şi de l-apus, 

Un român a Daciei vine la străbuni, ca să sărute 
'Tărna de pe-a lor mormânturi şi să-nveţe-a lor virtute! 

LA MOLDOVENI 


La restatornicirea domnilor pământeni 
1822 CUPRINS 


Vers înalt de bucurie să răsune împregiur! 

Astăzi gemetul Moldovei în armonii se preface, 
Astăzi soarta îmblânzită ni urează cu ogur, 

Şi din clime seninoase se întoarnă lină pace, 

Se întoarnă sânte drituri, ce-s odoare unui neam, 
Spre a cărora domnire de mult rugi noi înalţam. 


Pentru-a noastră fărdelege, pre cetăţi şi pre câmpii, 
Din a tunetului sferă, cu-nfocată aspră mână, 

Săgeta a morţei înger mii de fulgere şi mii 

Ce pre creştetele mândre sfărâmat-au în ţărână, 
Într-atâta că urgia şi văpaia nu a stâns 

Calde râuri de crunt sânge ş-un amar noian de plâns. 


Însă Domnul al puterei, ce pre omul păcătos 
Pentru lucrul cel nevrednic ş-ovelite fapte ceartă, 
Îmblânzitu-s-a acuma şi, părintele duios, 

Spre a noastră vindecare, ni loveşte şi ni iartă; 
Dar la cuget şi privire ni-a lăsat un trainic semn 
De-nfrânare despre rele şi spre dreptul de îndemn. 


Ca un călători nemernic, zbuciumat de-al mărei val, 
Când în noaptea-ntunecoasă nici o stea în ceri nu vede, 
Dacă-aproape de pieire de-ntâmplare află-un mal 

Cu mâni ambe îl apucă ş-abia şie însuşi crede; 

Dar săltând pre el din undă, care moartea i minea, 
Domnului el dă mărire că patria-şi va vedea. 


O puternică fortună pe Moldov-a fost împins 
Să plutească pe o mare de pericoli presurată, 

Şi poporul fără cârmă, de mii tunete atins, 
Aştepta a sa sfărmare şi pieire-nfricoşată; 
Obosite elemente mug şi sun-azi mai încet, 
Vântul stă, s-alină marea, de port ni-am apropiet. 


Ni s-arată la vedere un frumos liman vecin, 
Favorabil zefir suflă şi lucesc senine stele; 
Însă cursul cela este de mii stânce încă plin 

Şi trezvie cere dreaptă, cu-ndoite opintele, 

Că o luntre strălucită ce-a scăpat din ocean, 
Dacă uită privegherea, va pieri chiar în liman. 


Fericiţi strămoşii noştri, prin păzire-acestei legi, 
Spre a patriei scutire nu cruţau jerfiri, nici sânge, 
Şi în volbura turbată stat-au pururea întregi, 

Ca o stâncă-n miezul mărei ce sumeţe ape-nfrânge; 
Ori de triumfuri să fie a Moldaviei pământ 

Viu izvor întru vechime, iar acum uitat mormânt? 


Pe Moldova, când ferice era-n pace şi-n război, 

Schiţi, panoni, sarmaţi ş-Asia n-a putut nicicum să 
sfarme; 

Prin a ei virtute gustă nemurire între noi: 

Înțeleptul Alexandru, Ştefan fulger întru arme, 

Dar pe-a timpurilor aripi fericiri şi măriri fug; 

Fii, Moldovo, neînvinsă, puind patimele-n giug! 


Patrioţi, veniţi cu toţii lângă tronul cel dorit, 
Să-ncheiem spre-a lui tărie giurământurile sfinte! 
Dup-un curs de ani o sută, ziua ceea a venit, 
Întru care fiul patriei fi-va domn ş-al ei părinte. 
Patria maică-n a ei floare a fost nouă agiutori; 
Fericiţi de fii când astăzi vor fi ei cunoscători! 

Auritele palaturi nalţă turnuri cătră nor 

S-a străbunilor mărire din surpări vor să răsară; 
Necurmat va să răverse avuţiilor izvor: 

Înflorire, fericire şi repaos preste ţară, 

Când ni-a fi temei şi cârmă, sub un domn bun, înţelept, 
Legea, patria, unirea şi un cuget clar şi drept. 

RESTAURAREA ŞCOALELOR 
NAȚIONALE ÎN MOLDOVA 


la 1828 CUPRINS 
Epitropiei învățăturilor publice Imitat 


EDUCAŢIE 


Copăceii încă tineri, ce de tot s-a părăsit 

La voinţă şi-ntâmplare în salbatica pădure, 

Mai nainte de a creşte, vor să piară nesmintit 

De a fiarelor calcare sau de barbară secure, 

Zăcând pedecă în codru dărâmate pe pământ. 

Dacă însă îngrijerea, cu o mână îndurată, 
Îndrepta-v-ar a lor viţă, atunci când nuiele sânt, 
Din vlăstarea tinerică, o tulpină înformată 

Să făcea stejar puternic, ce, sporind din an în an, 
Agiungea a fi coloană prin biserici au prin case, 
Adăpost în timp de iarnă călătoriului sărman. 

Al său trunchi durat în punte, au în plutitoare vase, 
Ar da râurilor lege ş-a lor curs ar înfrâna, 

Ar căra odorul Indiei, răzbătând prin grea fortună, 
Sau, format vas de resbele, cu străinii s-ar lupta, 
Fulgerând pe luciul mărei ca un nour ce detună. 


Se asamănă şi fiii cu copacii de pe plai, 
Fii ce cresc în rătăcire şi răpun în răutate, 
Şi-n loc moartea să le plângem, suspinăm de a lor trai, 
Ce-i spre dauna şi ruşinea familiei întristate! 
Dacă timpuriu moralul mintea lor ar fi-nzestrat, 
Atuncea din sânul meser ar ieşi genii măreţe. 
Cela ce pe drumul public pe călători a prădat, 
De avea îndemn, mijloace ca virtutea să înveţe, 
Cu primejdia vieţei, patriei sale era scut, 

Sau pe amvona rostirei, prin ritorice cuvinte 
Învingând pe nedreptate, Demosten s-ar fi făcut, 
Şi a văduvei sărmane ar fi razăm şi părinte. 


Din abaterea femeiei câte rele-n lume vin. 

Când ea cumpără şi vinde ale sale frumuseţe, 
Mestecând înşălăciunea ş-a plăcerilor venin! 

O asemenea femeie, de putea virtuţi să-nveţe, 
Putea fi matroana Romei sau vestală la altar. 

A lui Colatinus soaţă sau de Grahi a născătoare, 
Şi prin fapte de virtute, scutind traiul de amar, 
Fericirea-n sânul casei nu s-ar face trecătoare. 


Dar sămânţa, cât de bună, căzând pre petros pământ, 
Rourată de mii lacrimi, între suspinări crescută, 

Va da numai poame-amare, umbră şi uitat mormânt, 
Când o mână priitoare a ei creştere n-agiută. 

Vre un bine-a face-n patrie este omul mult datori, 
Aşa faptă pe el nalţă cătră vrednica sa treaptă, 

Şi s-asamănă acela unui înger scutitori, 

Care duce tinerimea pe-a vieţei cale dreaptă. 


Vouă, dar, măreţe inimi, ce, spre a giunimei spori, 
Aşăzat-aţi şcoale-n ţară, mulţămire se cuvine; 
Dacă omului în lume firea dă un născători, 

De la Voi adevărata tinerimei viaţa vine! 

PRIVEGHEREA OSTAŞULUI MOLDOVAN, 
stând în viglă pe râpa Dunărei, când din altă parte 
urma epidemia egipteană, la 1837 
CUPRINS 
MEDITAȚIE 


Pe a muntelui verzi plaiuri a ei umbre noaptea-ntinde, 
De tăcerea cea adâncă orizonul se cuprinde; 

A pădurei tristul freamăt, râul care murmura, 

Prin acordul melancolic pe natură-adormita; 

Dar pe-o stâncă înălţată singuratic priveghează 

A Moldovei militarul pentru-a ţărei sale pază. 

A lui arme lucitoare prin tuneric fulgerau, 

Şi a coifului său coame de zefir se legănau; 

Pasul lui în tact şi graiul: cine vine? "*mpregiur tună 
Şi eho în depărtare la puternic ton răsună. 


Deş-aiure cruntul Aris mii soţii a văduvit, 

Iar Belona cu făclie secerişuri a stârpit, 

A lor furie-nvărvărită, buciumul cel de aramă, 
Pe-a Moldaviei junime la resbel încă nu cheamă, 
Că pământul ce-n pericoli în vechime a stătut 

Se acopere acuma cu-a ostaşilor săi scut. 

Chiar ca tânăr pui de vultur, ce-n esemple se îndeamnă 
A sumeţei sale maice la zbor drumul când însamnă 
Stând în viglă, este-ostaşul celor răi înfrânător 
S-a Igeei europee credincios apărător, 

Că-n obeze ferecate p-egipteanul monstru ţine, 

Ce mugind se zbuciumează pe a Dunărei arine 

Şi din gură-nveninată vărsând moarte-nfricoşat 
De mii sfere inocente undele s-a încruntat. 


Priveghind ostaşul postul în a nopţei tunecime, 
Aripata sa gândire se întoarnă la vechime, 
La eroii ce stătură în strămoşilor pământ, 

Ale cărora cenuşă zace-acuma în mormânt. 

De respect plin de mirare cugetează l-a lor nume 
Şi esemple de virtute care-a făptuit în lume. 
Dac-a soartei grea povară multe veacuri a purtat 
Şi a patriei mântuire cu sânge-a răscumparat, 
Răzămându-să în Pronie ş-a părinţilor credinţă, 
Prin ei dacă ţara încă a păstrat a sa fiinţă, 

Nu-i virtute mai puţină, pentru cugetul mărit, 
A-ndrepta în pace patria cătră scopul cel dorit, 
Între mii cărări străine nemirita a alege, 

A domni cu dreptul cuget, prin energie şi lege, 
Şi-n temeiul de legi nouă a urzi un nou popor. 


La aceste nalte fapte când ostaşul cugetează, 
Iacă soarele revarsă scânteioase-a sale rază, 

Şi-n luceafărul luminei văzând scris acea menire 
Cum că Pronia decretează a Moldovei fericire, 
Umilit de cunoştinţă, cu un suflet înfocat, 
Plecând arma sa, ostaşul ceste rugi a înălţat: 


IMN 


Doamne-a lumei scutitor, 
Ce din timp îndelungat 
Pe-a Moldaviei popor 
Păn-acum ai apărat, 
Vasul patriei plutitor, 
Din turbatul ocean, 

Să-l conduci cu-al tău favor 
La un fericit liman! 
Ruga şi al nostru dor 
Azi depunem pe altar, 
Pe a patriei viitor 

CUPRINS 


Doamne,-ntinde al tău har! 
Fie-ostaşul pământean 
Patriei sale apărător, 
Numele de moldovan 

Ş-azi să-i fie de lucor. 
Cerul fie-ni sănin, 

Mănos patriei pământ, 

Şi uniţi în cuget lin 

Să rugăm pe Zeul sfânt: 
Vasul patriei plutitor, 

Din turbatul ocean, 

Să-l conduci cu-al tău favor 
La un fericit liman! 

PLEIADA CUPRINS 


Odă cătră poeţii români. 
La ocazia publicărei Pleiadei politice a 
d. Constantin Negruzzi, unde era trecut, 
între alţi poeţi iluştri, şi numele lui Gh. Asachi! 
845 


În a cerului tărie şase stele scânteiază 

Ş-între cele fără număr răspândesc mai viu lucor, 
Precum soarele pământul ele mintea luminează 
Cu cea rază ce purcede de l-al lumei Urzitor. 
Acolo petrec în faimă geniile fericite, 

Care sunt de a lor muză nemurirei consfinţite. 


Nu averea, nici fortuna, nu drit moştenit-au nume 
După moarte deschid poarta la mausoleul stelit, 
Nici poate să înfrâneze pizmătara oarbă lume 
Zborul celui ce-n virtute, fiind în ea, a trăit. 
Pre poeta la luceferi duce-a geniei făclia, 
Entuziasmul l-aripează, cale-i face armonia. 


Acolo dintăi profeta, cântător de imne sânte, 

A depus antica harfă, mântuind pe Israil. 

De-acolo răsună încă înfocatele cuvinte 

A lui Omer, Oraţ, Pindar, lui Ovid, Corneil, Virgil, 
Milton, Şiler şi Petrarca de-colo pre oameni cheamă 
La virtute, l-amor nobil, şi-s a tiranilor teamă. 


Voi, ce-n sân purtaţi pe-Apolon, patrioţi din românie, 
Deş-ursita vă desparte, armonia va uni! 


1 Aceste versuri aveau o notă cum că în vechime Pleiada era compusă din 
7 stele, iar astronomii văd acum numai 6; se vede că cea mai veche, apuind, 
nu poate fi decât a lui Asachi, celui mai vechi din modernii poeţi (Gh. A.). 

Patria, care vă-ascultă, tema muzei voastre fie, 
Ca şi ea întru lumină să se poată înnoi, 

Ca prin fapte virtuoase, de o mai dorită soartă, 
Deamnă chiar să se arăte şi de numele ce poartă. 


Acordaţi române versuri p-armonioase alăute, 
Într-un rost, ca şi poporul, geamăn cu cel italian, 
Să înveţe amor de patrie, dor de glorie, virtute, 

Şi românul de pe Istru, ş-al Carpaţilor muntean, 
Cel ce bea-n Siret, în Nistru şi-n a Murişului unde, 
Cel l-a cărui triste doine plaiul Pindului! răspunde. 


Când românul va cunoaşte, prin a cântului putere, 

A sa gintă, a ei soartă, ce-i ascunsă-n viitor, 

Versul când din ochi va stoarce lacrima cea de plăcere, 
Pe româna tinerică când va-ncinde-o de amor, 

A românului poeta atunci lumea va să vadă 
Numele-ncins de cunună strălucind chiar în Pleiadă. 


1 Românii din Macedonia (Gh. A.) 

ÎNCREDEREA 
ÎN DUMNEZEU 


De multe oare 
Vezi în pieire, 
Făr-o scânteie 
De mântuire, 
D-arme duşmane 
*Ncinse tării. 


Oastea ce murii 
Încungiurasă 
Surpă aceea 

Şi astă plasă, 
Fără-ndurare 
Ucide mii! 


*Nuntru-n cetate 
Atunci suspină 
Lângă altare 
Femeile-nchină 
Fruntea pe piatră, 
Cuget la ceri! 


Sunet d-oftare 
De dureri grele 
Domnul aude 
Din tron de stele, 
Curagi le-nsuflă 
Nou adevăr! 


După serbare 
Duca cel june 
Prest-a sa armă 

CUPRINS 


Iar dreapta pune, 
Scapără spada, 
Semnal d-omor! 
“Juni, iacă Domnul 
Este cu noi!” 

“Cu noi e Domnul!” 
Strigă eroii. 

Prin poartă iesă 
Fulger din nor. 


Umplut de spaimă, 
Nemicul parcă 

Să se mai lupte 

În van să-ncearcă, 
Amu se-nfrânge, 
*Ncepe-a fugi. 


Învins nu este 

Cel ce-n Zeu crede! 
Că în credinţă 
Puterea şede; 

Ea patria scapă 
Când este-a pieri! 


30 


OSÂNDITUL CUPRINS 
ÎN GROAPA OCNELOR 


când, în 16 august 1851, a cercetat-o 
prinţul Grigorie Ghica 


“Prin farmecul demonilor 
S-a lor ademenire, 

În inimă-amorţitu-mi-au 
'Tot simţul d-omenire. 


Prădat şi de religie, 
De lege, de ruşine, 
Despreţuit-am oamenii, 
Pre făcători de bine. 


Credeam că orice dregere 
De patimă se iartă, 

Dar iacă-a mele crimine 
Cumplit acum se ceartă. 


Din dulce sân a fraţilor, 
Unde eram ferice, 

În prada pătimirilor 

Zac osândit aice. 


Mi-i stâns al patriei soarile, 
Nu văd lucor de stele, 

Nu simt pădurei freamătul, 
Miros de floricele. 


Cântarea dulce-a paserei, 
Nici murmurul de unde 

Sau viersul mândru-a doinelor 
Aici nu mai pătrunde! 


A me zi-ncep făcliile 

Ce munca-mi luminează, 
Pre ea o strâng sudoarile 
Ce stratu-mi rourează. 


N-aude-aice inima 
Cuvânt de vro plăcere, 
Şi raza mântuirilor 

Din ambe lumi îmi piere! 


Blăstămul companionilor 
De crime şi de soarte 
Mi-i mângâierea singură 
În viaţă şi în moarte.” 


Aşa-n genunea ocnelor 
Un osândit suspină, 
Deodată când tunericul 
Răzbate o lumină. 


Ş-un son din sfera ceriului, 
Cu dulce armonie, 

Prin buza Domnitorului 
Răsună-n vizunie: 


“Poarte obeze crimenul, 
Dar omului, să vie 

În braţele virtutei iar, 
Deschisă calea-i fie!” 

CUPRINS 


ELEGII 


LA MOARTEA PĂRINTELUI MEU 
1825 


Unde tristul vers afla-voi, d-unde voi lua cuvinte 

Să espun a mea durere ş-acel plâns în care înot? 
Amar mie, soarta crudă, am pierdut pe-al meu părinte 
Sărimanii mângâierea, iar Moldova-un patriot! 


Al bisericei podoabă, el fu amvonei mândrie, 
Câte ori prin blânde zise, prin cuvânt învingător 
Storcea de la inimi crude lacrimi de înduioşie 
Şi-nfrâna pornirea oarbă a-nvitatului popor! 


Când tuna preste Moldova a resbelului furtună, 
Ce omoruri, prăzi şi lacrimi în ţară a semănat, 
Când lucea preste ruine crunta-Asiei Semilună, 
EI cu crucea şi cuvântul un tirumf sânt a purtat. 


Întru fapte lăudate şi virtuțile mărite 
Simţitorul nobil cuget de văpaie-aprins i-a fost. 
Pentru muzile române a lui case umelite 

Şi străinului nemernic era purure-adăpost. 


Din a Proniei chemare, ce pre om a pus aice 
Să lucreze împreună cătră scopul ei cel sânt, 
Îndrepta el pe junimea întru calea cea ferice, 
Ce conduce l-altă viaţă prin tunericul mormânt. 

Consacra bunul părinte a lui zile mai senine, 

Cu furtuna bătând luptă pe-al vieţei ocean; 

Ca pre fiii săi să crească, n-a cruțat nice pre sine, 
Cum cu propriu sânge-adapă pe-ai săi fii un pelican. 


Dacă din a sale pârge, macar p-un singur grăunte 
Cuvântatu-l-au de bine înduratul Dmnezeu, 

Trist, dar plin de cunoştinţă, rog cu umelită frunte: 
Deie-i ceriul lin răpaos, mie-nsufle-mi gândul său! 


34 


LACUL LUI OVID CUPRINS 
Lângă Cetatea-Albă, pe Nistru 


Pe stâncos plai, lângă ţărmuri, în a Pontului pământ, 
Care peste luciul mărei şi câmpii întins domnează, 
Călătoriul de departe vede un albit mormânt 

Ce în toată dimineaţa de Apolon se urează. 

Acolo mai îmblânzite parcă gem a mării unde, 

Şi eco din departare cu un sunet trist răspunde. 


Aici fulgerul puternic a Cezarului August 

Pe Ovid din sânul Romei înterit-au spre urgie; 

A lui pulbere e stânsă în acel azil îngust, 

Dar prin versuri nemurinde a lui patimi încă-s vie. 
Şi în cât în lume-Amorul inimile va să sfarme, 
Ceatra-Ovidului purta-va între ale sale arme! 


Chiar pe marginea a Daciei, între barbarul popor, 
Departat de dulce patrie şi molatica viaţă, 

De p-acesta plai adese, cerând graţie,-agiutor, 
Cătră ceri şi cătră Cezar el tindea a sale braţă; 
Deseori aprins de doru-i cerceta în fantazie 
Capitolul, pe-a sa fiie, pe duioasa lui soţie. 


Deseori din sânul mărei, ce de patrie-l departa, 
Raza dulce-a mângâierei se părea cum că-i răsare, 
Şi-n noian ţinându-şi ochii dorul său îi arata 

Cu vântrele-naripate venind vasul de iertare. 

Dar acel semn fiind nour, umplea ceriul de fortune, 
Ochii săi de-un râu de lacrimi, inima de-amărăciune! 


După ce apoi cu ziua şi speranţa i-a pierit, 
La locaşul singuratic se-nturna întru durere; 

Aici muzile-ndurate poetului favorit 

Aduceau din Elecona balsame de mângâiere, 
Şi-atunce-a sale versuri răsunau atât duioase, 
Încât a lor armonie fărmăca inimi fioroase. 


A lui lacrimi, trista voace, ce-a supune n-a putut 
A Cezarului urgie, pe-nsuşi scitii îmblânzise, 
Lângă lac, la raza lunei, deseori în codrul mut, 
Când cânta a sale patimi în a barbarilor zise; 
Scitii, carii deprinşi fură întru fapte numai crunte, 
Depuneau cununi sălbatici pe a sa-ntristată frunte. 


Apoi pe mormânt Ovidul ceste versuri şie-a pus: 

“Al amorului cel tânăr cântător aice zace, 

Geniul care-l mărisă pe dânsul l-a şi răpus; 

Tu ce treci, de-ai iubit, spune: răposeze Ovidu-n pace!” 
Şi de-atunci, din stânca albă de la apei albe spume, 
Lacul şi d-Alba Cetate poartă astăzi a lor nume. 

ELEGIE SCRISĂ 
PE ŢINTERIMUL UNUI SAT 


Imitaţie 


Al aramei sunetoare aud tristul semn şi sânt 
Menind soarelui repaos în a lui zilnic mormânt; 
Obosit acum săteanul lucrul câmpului său curmă. 
Fluierând păstorul vine la cotun cu a sa turmă. 

A pierdut a lor frumiseţe înfloritele câmpii, 

În negură misterioasă ascunzând a ei mândrii; 
Firea-n inimă-mi insuflă o adâncă întristare, 
Lumea-o părăseşte-n umbră şi-ntru a mea cugetare, 
Ca-n paragină câmpie un greu gemăt amorţit 

La auzul meu răsună de pe turnul învechit; 

Bufa cea posomorâtă, când natura să-ntristează, 
Pe a nopței înturnare prin un bocet crud serbează. 
Câtu-i dulce a ta soartă, în sat, o, locuitor, 
Lângă soaţa credincioasă, în îngustul foişor! 
Nimic lin cursul turbură de-o viaţă fericită, 

Ziua este ostenelei, noapte-amoriului menită. 
Muşchiul, care anii repezi în ţărână-a prefăcut, 
Pe părinţii voştri-ascunde în mormântul cel tăcut; 
Acolo, pe cea movilă, unde sălcile umbrează, 

Ale inimei duioase lacrimile rourează; 

Dulcea boare-a dimineţei, buciumarea de păstor, 
A cocoşului cântare, nici plăcerea de amor, 


CUPRINS 


Pe-adormiţi n-or să-i trezască din tunericul mormânt; 


A lor seceri în tot anul adunând de pe pământ 
Aurite spici în jerbii, prin sudori şi osteneală. 
Aduceau nutreţul casei şi a ei chivernisală, 
Sara de-acum n-or să vie la duioasele soţii, 
Nici lua-vor sărutare de la tinerii copii; 

N-or să guste împreună simplă cină sănătoasă, 

Ce se face mai dereasă de zicerea cea duioasă. 

O, voi carii n-aveţi stimă pentru omul umelit, 
Nobili plini de fantazie mândri-n titlul ruginit, 

De ce-n ură-aveţi săteanul, când a fruntei lui sudoare 
A produs mărirea voastră ş-avuţiilor odoare? 
Cruţă timpul vreodată dritul unei evghenis, 

Ori frumiseţa, avuţia, nu trec ca al nopţei vis? 

A săteanului vro faptă încă nu s-a lăudat 

Şi al său mormânt de pompă nicicum s-a-ncungiurat; 
Dar în locul unei pompe, din a lui soţi fiecare, 

Nu de-afară, ci în cuget poartă semn de întristare. 
Oare mirosul de smirnă, oare cântecul cel sânt, 
Pulberea ce este stânsă pot să-nvie din mormânt, 
Dacă fapte de virtute, care legea ni învaţă, 

N-or meni şi după moarte celui drept o altă viaţă? 
Lacrimile ipocrite, mincinosu-acel suspin, 
Decretările nu schimbă care de la Pronie vin. 

Preţ nu are nici o pompă ce prin aur se adună, 
Tânguirea-adevărată pe mormânt de nu răsună; 
Precum când un unchi răpune, clironomul însătat 
Binecuvintează ziua întru care-a răposat. 

Poate că sub astă ţărnă este-o inimă-ngropată 
Care-avea în cursul vieţei fantazie înfocată, 
Suflet bun, cu direptate, ce prin sfatul înţelept 
Patriei ar fi fost razim prin cuvinte şi cu piept. 
Îns”, aleu, lui nu-i lucise a ştiinţelor făclie 

Şi talantul de preţ mare i s-a stâns din sărăcie! 
Chiar asemene-adamantul, ce din stâncă este scos, 
Păn-a nu avea lumină mai întăi de fier s-a ros; 

Şi asemene în tufă se ascunde-o mândră floare, 
Ce, de nime mirosită, vegetează, creşte, moare. 
Poate-aice dormitează a cotunului Franclin, 

Ce a patriei ş-a ştiinţei purta-amorul sânt în sin. 
Cufundat în astă groapă poate zace vrun Milton, 
Cu asemene ambiţie poate vreun Napoleon! 

Dacă fulgerul şi schiptrul prin ei nu sunt înfrânate, 
De n-a cântat a lui Adam fericirea şi pacate, 

Dac-al morţei fioros înger, de la nord păn” la apus, 
Domnitorii şi popoare la un crunt giug n-a supus, 
Înduratul ceri nu vrut-au ca a lor modestul nume 
După moartea lor să fie spaimă au mirare-n lume. 
Căci virtutea, ca şi răul, cumpenite-s la sătean; 

El nu surpă, nici rădică, tronul crunt a lui tiran, 
Niciodată Poeziei armonia cea vândută. 

La ambițios nevrednic n-a da laudă necăzută. 

Sub aceste mici movile ţărna lor s-a mormântat; 

Pe o piatră, fără lustru, un vers simplu însemnat 
De la duios trecătoriul un suspin, lacrimă cere; 
Muza n-a avut prin versuri să deştepte-a sa durere. 
A lor nume, anii vieţei, poate piatra a vădi 
Ş-oarecare vers ce-nvaţă pe săteni de a muri. 

Oare cine dintre oameni căutătura sa duioasă, 

Păn” să plece, nu aruncă peste lumea cea frumoasă? 
Sfărâmând a sale-obeze, sufletul, la loc menit, 
Pasă mângâiet de plânsul duioşiei însoţit. 

Firea a sa limbă are, ce-n mormânt nu este mută, 
A ei foc tot arde încă, deşi viaţa ne-i trecută; 

Şi la vadul cel eternic, în o inimă dorim, 

Care-n viaţă ni-a fost dulce, după moarte să trăim. 


Dar când prin a mele versuri voi să trag din tunecime 
Pre morţi ce zac făr” de laudă în această ţânterime, 
Un nepot al meu vrodată, întru duiosul său rost, 
Văzând un mormânt mai proaspăt va să-ntrebe: 
cine-am fost? 

Va răspunde-atuncea poate un păstor cu veche frunte: 
“L-am văzut în multe rânduri, când se lumina, la munte, 
Cum pe iarba-nrourată mergea-n pas înaripat, 

Ca Fiinţei rugi s-aducă care lumea a creat. 

Alteori sub acel frasin cu întinsa rădăcină, 
Care-umbrează cu mii ramuri ce de zefir se închină, 
A căzut pe la amiază, întristat şi singurel, 

Ţintind ochii plini de lacrimi în plăcutul râurel, 

Şi trezit apoi din visuri murmura nişte cuvinte. 
Uneori fugea la codru, sămănând smintit de minte; 
Plecând capul câteodată, ca un om făr-agiutori, 

Se părea cuprins de patimi sau de un fatal amor. 
Într-o zi, pe culmea ceea, und-era a lui venire, 
Aşteptatu-l-am, căutându-l, dar nu-l găsii nicăire. 

A trecut şi ziua a doua, din nou iar l-am cercetat, 
Dar pe munte, nici în codru, nici la râu nu l-am aflat. 
Amar mie,-n ziua a treia, în adâncă duioşime 
Cufundat, poporul nostru îl ducea la ţinterime. 

Vezi în piatră epitaful, coperit d-umbrosul spin, 
Vezi... că modul a scripturei ţie nu este străin!” 


Epitaf 


“Călătorule a vieţei, care dintre văi-nflorite 

Aici între-a morţei colnici întâmplarea te-a condus, 
Al tău pas un pic frânează, vezi fiinţe înmiite, 

Ce cu steaua dimineţei răsărit-au ş-au apus. 

Sub această piatră zace om dorit de-nvăţătură, 

Ce norocului şi vântei a fost purure străin. 

Din familie-umelită, nobil muzele-l făcură, 

Însă firea-i hultuisă melancolie în sân. 


Curat cuget, cu simţire, bunătatea-i era mare, 
Incât, pentru mângâiere, ceriul cel îndurător 

I-au trimis prin un alt suflet o duioasă vindecare, 
Dăruindu-i în grea cale un soţ bun şi simţitor. 
Nu-ntreba să afli mai multe de-a virtutei sale faptă, 
Dar nici cerca mai departe care-a fost şi răul său! 
Cu speranţa acum ambe tremurând de faţ-aşteaptă 
Lângă Cela ce ni este Părinte şi Dumnezeu.” 

IMNUL DE SARĂ 


Cătră fiia mea Ermioana 


CUPRINS 


Când Pionul îmi ascunde a luceafărului rază 

SŞ-umbra nopţei se răspânde pest-a ceriului tărie, 

Chiar ca stele nemurinde l-al meu cuget scânteiază 

Ale epohei trecute de mii fapte-icoana vie 

Şi-n memorie-mi invită melanholic, dulce cânt 
Despre-a patriei mari oameni ce zac astăzi în mormânt. 


Toate-n giurul meu sunt mute; preste murii ce-n vechime 
Răsunau de imne sânte muşchiul verde se întinde; 

La serbare şi la triumf nu mai cheamă pe giunime 

Cel cuvânt ce-n inimi nobili patriot-amor aprinde, 

Ş-a eroilor nepotul, moştenirei lor străin, 

Azi la fiii săi nu lasă decât un amar suspin. 


Dar din fere ovelite, und-a lui memorie zace, 

Sunetul a lirei mele în trecutul să-l repoarte, 

Pe strămoşi să-i prezenteze, ce-n resbel, precum în pace, 
Prin credinţă şi unire aparau a patriei soartă, 

Încât prin a lor virtute, ce fu arma lor şi scut, 

În un curs de ani a mie astă ţară s-a ţinut. 


În lucoare maiestoasă, de timp repede mânată, 
P-Alexandru Bun să vază, ce ni-a dat legi ş-o coronă, 
Pe cel fulger a lui Aris, Ştefan, ce cu mică ceată 

A învins pe regi, pe eroi ş-al Asiei legionă, 

Pe a Lupului trei fiice, ce-n frumseţă s-a mărit 

Şi-n Suceava! pe anticul Ilion a înnoit. 


1 Aluzie la resbelul ce a provocat fiile cele frumoase a prinţului 
Vasile Lupu (Gh. A.). 

Între nor de ambrozie, purtate de turturele, 

Ce de gemete duioase sună-n giur o armonie, 
Repede chiar ca o clipă, tinere trec vergurele, 
Între care cunosc Una!, ce-ncă-n inima me-i vie; 
Ele-n lume nu simţiră nici durere, nici amor, 

Şi trecând de-aici sporit-au ale îngerilor hor. 


Acordează a ta arfă, fiio a giuniei mele! 

Pe cea stânc-a Petrodavei s-aşăzămu-ne-mpreună, 

Cât Cernegura pinoasă va luci di-a nopţei stele, 

Pe când freamătul pădurei ş-unda murmur dulce sună, 
Să cântăm d-acele fapte; călătorul ce-asculta 

De a noastre zise poate un răsunet va pastra! 


1 A mea fie Eufrosina, moartă în etate de 16 ani (Gh. A.). 

CONVORBIRE NOPTURNĂ 
1848 CUPRINS 


Când natura dormitează în tuneric cufundată, 

Când tac toate, numai grija priveghează-n a me minte. 
Deseori vorbesc cu Tine, ale lumilor părinte, 

Ce în ceri şi-n al meu cuget eşti de faţă totodată. 


Împetritul ce în sânu-mi văzu barbara săgeată 

A fugit, iar omul cel bun, de m-a plâns, păşi-nainte. 
Numai tu, duioase foarte, auzi lângede-mi cuvinte, 
Înţălegi secret suspinul ş-întinzi mâna îndurată. 


Deseori cred fiii lumei că-ntristările-mi profunde 
Numai de l-a mele patimi, din ambiţie derează, 
Precum valuri întărtate se înform din line unde. 


Amar! Mult mai grea fortună împregiurul meu domnează, 


Ce ameninţă a patriei viitorul s-acufunde, 
Dacă Tu, o, îndurate, neputinței nu-i fi pază! 

SONETE 


CUPRINS 


CĂTRĂ TIBRU 
1810 


O, tu, râule măreţe, ce întinzi a tale unde 
Între şepte colnici, faima al Ausoniei vechite, 
De la tine rechem astăzi, în durerile profunde, 
Adăpost şi lin repaos lângă râpele-nverzite. 


Mai plăcut şi senin aer nu-l aflai încă oriunde, 
Văi, preluci, stânci, râurele ce atât să mă învite 
Ca cea patimă-ncruzită care inima-mi pătrunde 
S-o rezic în dulcea limbă al Italiei mărite. 


Nici sunând pe fluier doine încă-n Dacia umbroasă 
N-auzit-am în junie dulce viersuri aşa line 
Precum sun-a lui Petrarca lira cea armonioasă. 


Nici aiure mai duioase nu văzui, nici mai senine 


Două stele-ncântătoare între graţii mai frumoase 
Decât care lucesc astăzi preste ţările latine. 

CĂTRĂ PLANETA MEA 
CUPRINS 
Cât ţi-s dator, o, stea mult graţioasă, 
Că-n primăvara a vieţei mele 
Tu m-ai ferit de strâmbe căi şi rele 
Şi m-ai condus pe calea virtuoasă! 


Tu-n sân mi-aprinzi făclia luminoasă, 
M-ai adăpat l-ascree fântânele, 

Şi când viaţa-mi îndulcesc prin ele, 
Despreţuiesc chiar soarta fioroasă. 


Ca să doresc a vieţei nemurire 
Mă-ndeamnă raza-ţi care-n ceri se vede, 
Cum statornică urmează-a ei rotire. 


De la ţărmul fatal vasul purcede, 


Ş-amu, plutind prin marea de pieire, 
A ta rază la port mă va încrede. 

LAURA CUPRINS 


Imitaţie dupre Petrarca 
(Stiamo, Amor...) 


Să stăm, Amor, să ni mirăm dotată 

De minuni nouă ale naltei nature! 

Vezi pre pământ ce mândră zână-arată, 
Vezi cât har plouă din a ei făptură. 


De câte perle ş-aur e vargată 
Aleasa mantea, nevăzută aiure, 
Cum pasul ei ş-ochirea amorată 
Poartă prin astă a muntelui pădure. 


Mii şi mii flori cu iarba din câmpie, 
Unde stejarul cel umbros domnează, 


Să le-atingă umbra ei o-mbie. 


Cerul de-a ei frumuseți se-nviază 
Şi-mpregiur sună dulce armonie, 
Înseninând de a ochilor ei rază. 

LAURA 


Imitaţie dupre Petrarca 
(Lieti fiori...) 


Ferice flori şi ierburi tinerele, 

Ce primblând vă-atinge multe oare 
Pasul cel lin frumoasei doamne mele, 
În voi tipărind urmele uşoare! 


Câmpie ce-asculţi dulce-i cuvinţele, 
O vioară de amor mirositoare, 
Păduri anuoase, ce cu verzi umbrele 
Faceţi plăcute ascunsuri şi răcoare. 


Limpede apă, dintre munţi născută, 
Ce ochii uzi şi blânde a sale feţe, 
Care cu a lor graţie te-mprumută, 


De voi ferice despre-a ei frumiiseţe! 


Nu-i stâncă ce diuoasă amu făcută 
De-a arde l-al meu foc să nu s-înveţe. 

CUPRINS 


DAFNE CUPRINS 


Învingând râul cursului oprele, 

Nu simte alt dor, ce-a se grăbi la mare, 
Nu-i sânt câmpii, nici reduri de-nfrânare, 
Macar că-s mândre aceste şi acele. 


La toţi copacii şi nouă floricele 

În limba sa de-a zice adio, se pare, 
Şi tânguind cu dulce murmurare, 
Sosind la unde tot se pierde-n ele. 


Eu care-n două a stelelor lumine 
Văd chiar minuni, ce-s mai presus de fire, 
Numai trecând privesc la alte zine. 


Spre Dafne zboară aprins-a me gândire, 


Şi ajungând l-a ei lumini senine, 
Piere-n a lor noian de fericire. 

ÎN OCAZIA ZBORULUI AEROSTATIC 
A MADAMEI BLANCHARD 


întreprins la Roma, la 1811, când în ceri 
se vedea cometa cea mare 


CUPRINS 


Nu ţintiţi de-acuma ochii cătră steaua înfocată, 
Ce întinde preste ceruri coama sa de ră menire. 
E deprinsă de mult Roma cu asemenea privire, 
Azi minune mult mai mare o femeie ni arată. 


Spre-a supune voiei sale calea vânturilor dată, 
Nestatorinic uşor aer îl închide-n văl subţire, 
Preste nouri zboară luntrea prin asemene urzire, 
Cu odorul cel mai dulce a naturei încarcată. 


Înmândrit-atunci natura d-o fiinţă-aşa dorită, 
] deschide-a ei secrete, ce-i a lumei armonie, 
Şi cu ea domnia-mparte preste sfera cea stelită. 


La pământ, de unde zboară, de-amu nu mai vra să vie, 


Că puternicul ei cuget mai înalt o tot învită, 
Şi în ceri de nu ajunge, este deamnă ca să fie! 

LA INTRODUCEREA LIMBEI NAŢIONALE 
ÎN PUBLICA ÎNVĂȚĂTURĂ 


în Moldavia, la 1828 E PIRINA 


Cele neguri ce-s în râpa Aheronului născute, 

A lor aripi întinsăse prest-a Daciei câmpie, 

Iar fantomi a nopţei oarbe, prin un somn de trândăvie, 
'Țineau mult timp îngânată a românilor virtute. 


Muzele-n nemernicie spăimântate umblau şi mute, 
Neputând a patriei limbă din uitare să învie, 

Şi păstorul numai, singur, cu-ntristată armonie, 
Românesc cântec sunat-au pre cimpoi şi alăute. 


Însă Pronia îndurată a sfărmat fatale fere, 
S-a doritului Luceafăr ni răsare-acum scânteia, 
Ce pre soarele mineşte de la depărtate sfere. 


Aşteptând românii ziua, când văzură raza-ntăia, 
Înălţând spre ceriul ochii, c-un suspin de mângâiere, 
“A -nvierei mele, zis-au, ziua-ntâi va fi aceea!” 

PALADIUL MOLDOVENILOR CUPRINS 


Pentru ziua aniversală a inaugurărei Academiei 
din Iaşi, serbată în 3 iulie 1838 


Dacă Troia-n a ei ziduri Paladiul ar pi pastrat, 
Care Gioe chiar din Olimp a trimes spre-a ei ferire, 
A lui Priamos domnie în putere şi-nflorire 
Teafără-ntre pericoli pe temeiuri ar fi stat. 


Nu a zeilor urgie, nu Ahilevs înfiorat, 

Nici a grecilor mii vase ce vărsau foc şi pieire, 
Nu Ulis prea înțeleptul, cu ghibacea uneltire, 
Ilion ş-a sale temple în ţărân-ar fi surpat. 


Cu asemene scop mare, naţiei mântuitor, 
Reglementul ca paladiu pe-Academie a urzit, 
Ca să fie de virtute şi ştiinţe viu izvor. 


Că Moldovei sânta Pronie fericire a menit 


Pe cât zelul şi credinţa vor păstra acest odor, 
Care după ani o mie p-orizon i-au răsărit. 

PENTRU COMPUNERILE POETICE 
ÎN LIMBA NAŢIONALĂ 
Imitaţie Pele 
Tinerel şi verde dafin împlântat-am dinioare 
Şi-nălţat-am cătră ceriuri cu rugi pofte umelite, 
Ca să vadă şi românii cele ramuri înflorite, 
Ce urzesc cununi de laudă şi dau numelui lucoare. 


Am rugat pe blândul Zefir ca din nori să se coboare 
Şi pre el să-ntindă vara a lui aripi aurite, 

Şi ca barbara fortună, strânsă în obezi cumplite, 

Să nu aibă vro putere ca în urmă să-l oboare. 


Ştiu că timpuri multe încă tupilată vieţui-va 
Astă arbore în codruri ce pre Dacia umbrează, 
Dar măcar târzie foarte, spre ceri mândră răsări-va, 


Când prin Pronie, de unde soarta gintelor derază, 


Român vrednic de cunună doară între noi veni-va, 
Precum după oarbă noapte răsar line-a zilei rază. 

MOARTEA LUI ISUS 


Imitaţie 


CUPRINS 


Când Isus cu cel din urmă dureros a lui suspin 

A deschis, murind, morminte, tremurat-au sântul munte, 
Se trezi Adam în tartar şi-n păreri c-un serafin 

La judeţ cu-ai săi îl cheamă înălţă anoasa frunte. 


Cufundat în cugetare de mirare, spaimă plin, 

Din a umbrelor tuneric râdecând gene cărunte, 
Vede-un înger şi-l întreabă: “Cine-i cununat de spin, 
Ce pe cruce-arată lumei coasta ş-a lui tâmple crunte?” 


Când află că Urzitoriul de luceferi, de putere, 
Învăţând, dând mângâiere, fere bând, capu-au plecat, 
Revărsă amar-oftare, din ochi lacrimi de durere. 


Şi-nturnându-se spre Eva, zise-i: “Iat-a triumfat 


Preste-ntunecata boltă din a ceriurilor sfere; 
Cel ce pentru noi murit-au, înviere azi ni-a dat!” 


54 


LIST 


La conţertul dat în Iaşi pe Teatrul nou, 
în 11 ianuarie 1847 CUPRINS 


Din cea zi de când Orfeos, mărit zeu de armonie, 
Pe-alăută-ncântătoare ţărmul tracic răsuna 

Şi în €stazul simţirei fiare, codrii şi părâie 

Prin virtutea melodiei îmblânzindu-i fermeca, 


Nu sunase până astăzi în a Istrului câmpie 

Mai puternic viers de-acela ce produce lira ta, 
De-unde nevăzutul Demon un râu varsă de magie 
Preste inimile noastre ce-s răpite-n unda sa. 


De ai trece-n altă lume ca să-nvii pe Euridice, 
De-ai pluti, nou argonauta, cătră Colhos fabulos, 
Pe furtuna-i înfrâna-o şi pre tartar ai supune. 


Dar menirea ta-i mai naltă, a ta soartă-i mai ferice, 


Pronia prin al tău organ imnul cel armonios 
Care îngeru-n ceri cântă pre pământ va să răsune! 

FIICEI MELE EUFROSINA 
Viziune 
1848 
Imitaţie 


Al meu cuget mă-nălţasă în a ceriului tărie, 

Unde s-află-acea fiinţă ce în darn chem prin morminte, 
Acolo în ceat-aleasă, în lumină ş-armonie, 

Mai frumoas-am revăzut-o cu duioase simţiri sfinte. 


Mă luă de mâni şi-mi zisă: “În această sferă fie 
Ca să vii, de se ascultă umelita-mi rugăminte; 
Eu sum fiea ce-n viaţă îţi eram de bucurie, 

Ş-a me zi am încetat-o de-a ei sară mai nainte. 


Dispoierea muritoare gios ţărâna o culege. 
Iar aceea ce voi plângeţi, mântuită de furtună, 
Aici gustă fericire care omul n-o-nţelege.” 


Ah, di ce îmi lasă mâna ş-a ei vorbe nu mai sună, 


C-auzind a lor dulceaţă, chiar atunci voiam alege 
Să rămân în loc ce vecinic sufletele împreună! 

ÎN OCAZIA MORȚŢEI 
LOGOF. ALEXANDRU GHICA 


Cătră junimea moldovană CUPRINS 
1850 


În o epocă mărită, pe când patria încinsă 

De junie şi de glorie în putere a stătut, 

A strămoşilor nalt cuget ş-a lor armă neînvinsă, 
În un curs de ani o mie, mântuire-a fost şi scut. 


În prefaceri totdauna soarta gintelor desprinsă, 
Când al armelor triumfuri chiar ca visul a trecut, 
În măreţe inimi Ceriul însuflă virtute-aprinsă, 
Prin a căreia putere Moldova nu a căzut. 


Cest barbat, pe care patria plânge în durere vie, 
Prin virtute şi dreptate fu a ei apărători 
Ş-azi vă lasă-n moştenire o prea sântă avuţie. 


Junilor, iacă-vă arma, scutul cel mântuitori, 
Clironom virtuţei sale moldovanul tot să fie, 
Că-n virtute stă prezentul şi al vostru viitori! 

ANACREONTICE 


AMORUL PLAGAT 


Dupre Anacreon 


Culegând Amor odată 
Flori de roze în grădină, 
N-au văzut că tupilată 
Era-n frunze o albină, 
Ce cu ghimpul ei ascuns 
La un deget l-a împuns. 


Întru cruda sa durere 
Începu cu plâns să ţipe; 
Cătând balsam, mângâiere, 
Se grăbea cu ambe-aripe 
Drept la Vinerea să zboare, 
Plin de frică cum că moare, 


“Amar mie, zis-au, mamă, 
Aleu, mamă, iacă mor! 

Cu o dardă-mi face samă 
Acel şerpe zburători, 

De corp iute, deşi mic, 
Țăranii albină-i zic.” 


Însă Vinerea-i răspunde: 
“Dacă-albinei micul spin 

De atât rău te pătrunde, 

O, Amorule, ce chin 
Simte-o inimă-ncruntată, 
Ce o-mpunge-a ta săgeată!” 

CUPRINS 


LA PICTOR 


Scrie-mi, pictore ghibace, 
Pe-a mea doamnă departată, 
După cum pe ea voi face 
Prin al meu vers vederată. 


Negre coame cu lucie, 

Să se-ncreţe de-a lor voie, 
Şi de poţi prin măiestrie 
Fă miresme ca să ploaie. 


Albă frunte să se vadă 

Şi umbroase, dese gene, 
Preste care-n cerc să cadă 
Negricioasele sprincene. 


Te rog, însă, scrie-acele 
Gemeni arcuri înmândrite, 
Ca vederea să înşele 

De sunt două sau unite. 


Căutătura-i fă sănină 
Ca văpaia scânteioasă; 
Ochi albaştri fă-i de-Atină 
Sau de Vinerea frumoasă. 


Scrie-n tinerică faţă 

Lângă roză unit crinul, 
Când în mai de dimineaţă 
După rouă-şi deschid sinul. 

A ei buze de corale 
Către sărutări să-mbie, 
Înmierită fă o cale 
De-îngerească armonie. 


Fă ca-n aer făr” de nori 
Împregiurul ei să zboare, 
Împreună cu Amori, 

Şi pe graţii surioare. 


Dar al ei să nu ascundă 
Haruri o mantelă deasă, 
Ca fantazia să pătrundă 
La frumseţă mai aleasă. 

ALVIR CĂTRĂ 
A SA MINIATURĂ 
CUPRINS 
O, tu, pictură netedă 
A mânei lui Apele, 
Ce figurezi avidoma 
Icoana feţei mele! 


O, mângâiere singură 
De amorata zină, 

De când o lege barbară 
De dânsa mă dezbină! 


Mergi-unde cu haritele 
Dulce-Amor domnează, 
Und-al meu cuget ş-inima 
De-apurure viază. 


Ascunsă sub aripele 

Lui Cupidon, mergi iute; 
El te-a scuti cu armele 
Ce-n Olimp sunt temute. 


Atinsă-i fi de mânele 
Doritei doamne mele 
Şi te-or privi luminele 
Acelor vie stele. 


Pre tine vor să mângâie 
Mii fericiri dorite; 

De sărutări adapă-te, 
Ce mie-mi sunt oprite. 

Încunguirată-n negură 
De un suspin fierbinte, 
Martoră-i fi de gemete, 
De tristele cuvinte. 


În acel sân al crinului, 
Când te-i afla ferice, 

Zi-i: “Ce nu poate-asemene 
Să fie-Alvir aice? 


Că el, cu dulce zicere 
Ş-a inimei văpaie 

Ar usca cele gemene 
A plânsului pâraie. 


Ar alina ursitelor 
Neomenita lege, 

Cu amorate buzele 
Suspinul ar culege”. 


Şi mie lin luceafărul 

Din ceri va să-mi străluce, 
Când dulce-a fi d-o patimă 
Aminte a-şi aduce. 


Dar vor veni doritele 
Zile d-o lină soartă, 
Că, cu Amor, şi muzele 
De grijă mie-mi poartă! 

AMORUL FUGAR si iată 
Cecrcând Vinerea odată pe Amorul fugător, 
Zicea: “Dacă oarecine întâlni-va pe Amor, 
Vagabond acel e fiu-mi, care umblă-n rătăcire, 
Al meu este mic fugarul; cine-mi dă de dânsul ştire, 
Va lua o sărutare de la Afrodita-n dar, 
Iar acel ce mi-l aduce, să aştepte ş-un alt har. 
Spre-a cunoaşte pe rebelul, următoare semne fie 
Ce descopăr a lui formă între alţi copii o mie: 
A lui faţă nu-i pre albă, ce cam roşă; ochii săi 
Sunt sumeţi, străbat departe, varsă rază cu scântei. 
Mintea-i este şugubeaţă, vorba-i plină de plăcere, 
Alte-n gând şi alte zice, rostu-i curge chiar ca miere. 
Dar îndată ce să mânie şi să-nvită-a lui venin, 
De o barbară urgie ş-artifiţii este plin. 
Niciodată adevărul a lui gură nu răsună, 
De-i şi prunc, înşală foarte, câte spune e minciună, 
Şi în miezul jucăriei se arată încruzit. 
E bălan la păr, la aer e măreț şi înmândrit, 
Mici sunt degetele sale şi mânuţa-i delicată, 
Însă-n departare-aruncă şi împunge-a lui săgeată. 
O aruncă-n departare, uneori peste Aheron, 
Unde-n sânul se înfige a-neruzitului Pluton. 
Nici un strai Amorul poartă, dar secretă şi ascunsă 
A lui inimă trufaşă la toţi ochi e nepătrunsă. 
Nesfiit de juni şi fete, ca porumb înaripat, 
De la unul cătră altul zboară-Amorul nencetat. 
Veneticu-acela oaspe foişorul cu văpaie 
Îi aprinde şi-l aşază în străine mănuntaie. 
Un mic arc în mână duce şi din micu-acela arce 
Nevăzute la vedere mii săgeți tot se descarc. 
De pe umăr i s-anină, pe cordele aurite, 

Cucura ce este plină de săgeți foart-ascuţite 

De respect lipsit Amorul, de mustrări netemător, 
Chiar pe mine, a lui mamă, mă încruntă multe ori. 
C-un cuvânt, el e sălbatic, purure-i plin de trufie, 

Mai ales spr-altor osândă poartă-n mână o făclie, 
Care-aprinde, arde toate, în bordei şi în palat; 

De puteţi pe el aprinde, rog aduceţi-l legat. 

Nu cumva în a lui spaimă ca să-i daţi vreo mângâiere, 
De-ţi vedea cu mii suspinuri vărsând lacrimi de durere; 
Feriţi cursa lui când râde, trageţi-l făr-a-l scapa, 
Apăraţi-vă de dânsul, de-a voi a săruta; 

Sărutare-i este farmec, plâns-altor e bucurie, 

Venin este a lui gură, ce nu are doctorie. 

De va zice: “lacă arma, vi o dau cu jurământ!”, 

N-o atingeţi, aveţi teamă de-ndulcitul său cuvânt. 

Vă feriţi ca d-un balaur despr-a lui ademenire, 

Foc ascuns a sale daruri ş-aduc inimei pieire!” 

PRIMĂVARA 
CUPRINS 
Anacreontică 


Neaua-n pământ ascunsu-s-au 
Şi ceriu-i făr” de nori, 
Se-nvăsc din nou iar arborii 
De frunze şi de flori. 


De-acum nu cade turbure 
Apa din stânci în văi, 
Râul cu line murmure 
Curge pre-a sale căi. 


Că-s toate-aice trainice 
Anul ne-arată chiar, 
Stelile apuindu-se 

Din nou în ceri răsar, 


Şi în căzuta epohă 
Se-nnoiesc toate iar, 

Dar cii ce-nghite tartarul 
Mai mult nu mai răsar. 


Ori cine dintre oameni 
Ursita a întors, 

Ca să nu taie Lahesis 
Ce Atropo a tors? 


O, nebunii fantastice 
Dorirea a-şi ţinti 

În cugete nesigure, 
Având toţi a muri! 


Deşerte-s măgulirile 
Ce trec preste pământ 

Ca o săgeată repede 
Pe aripe de vânt! 


Deci, la ceresc repaosul 
TȚinteasc-al nostru dor, 
Precum la dulcea patrie 
Gândeşte-un călător! 

DORUL 


Oare veni-vei, idol vieţei mele? 

În acest redi eu te-aştept de mult. 
Mută-i de-atunci duioasa filomele 
Ş-al meu suspin singur eu l-ascult. 


A florei timp m-au fost văzut aice, 
Când al meu trai ca el era senin; 
Venit-au timpul auritei spice, 

Dar al meu suflet nu-i c-atunci de lin. 


Precum pe floare roua în van o udă, 
Când săgetează arsura pe pământ, 

Aşa cu plâns nu-mi stâng văpaia crudă, 
Ce-a mele zile mână spre mormânt. 


Aici, o zi sub cea boltire verde, 
Ferice-am fost cu tine, dulce-odor, 

Iar amu simt c-un aspru chin mă pierde, 
Că singurei rămas-am fără de Amor! 

CUPRINS 


AMORUL ARĂTOR 


Astă toamnă-Amorul-Zeu, 
Cercetând imperiul său, 
'Trecu a Moldovei ţară, 
Unde oamenii mult ară, 
Dar nu seceră d-agiuns. 
Acel sprinten călători, 

Ce ne arde-adeseori, 

De brumă-atunci pătruns, 
Căta casă priincioasă 

În vro inimă duioasă, 
Îns”, aleu, el nicăire 

N-a găsit adăpostire. 


Căci, precum pe la Vaslui, 
Ca-ntăi, astăzi miere nu-i, 
Şi credinţa-n astă ţară 
S-a făcut o marfă rară. 
Ca albina şi Amorul 
Umblă und-o trage dorul. 


Văzând grasă-acea ţărână, 
Arcul, cucura depune. 
Tauri doi la giug supune, 
Strămurariul ia în mână, 
Pare-n port şi la cuvânt. 
Lucrători chiar de pământ. 
Că-n această nouă mască, 
Cântând doina românească, 
A lui tauri asudau 

Şi tot brazde răsturnau. 

CUPRINS 


Abie câmpul a arat, 

Ce n-a fost sterp din natură, 
Din cucură a luat 

De seminţă o măsură, 
Într-ales, fără neghină, 
Din a căreia tulpină 
Răsar inimi credincioase, 
Simţitoare şi duioase. 
După ce a semănat, 

La Zeu rugi a înalţat: 
“Să reverse-a lui favor 
Pre tomnaticul ogor, 


Ca productul delicat, 
De ger, secet-apărat, 

Să se facă bun, frumos, 
Şi miez s-aibă sănătos.” 
Dacă deci din cel ogor 
Ce a semănat Amor 
Viitoarea primăvară 
Inimi nu vor să răsară 
Credincioase 

Şi duioase, 

Virtuios, nobil Amor, 
Care e nemuritor, 
N-având unde locui, 
Din Moldova va fugi! 

IARNA 


Pictori plini de sumeţie, 
Ce-arataţi pe-a iernei zână 
Sub figura d-o bătrână, 
Tremuraţi de-a ei mânie! 


De-nsuşi Ercules, mai tare, 
Prin ea râul zace-n fieră, 
Ş-a ei singură suflare 
Schimbă toate-n atmosferă. 


Ea invită pre pământ 

Pre turbatul ager vânt, 
Lui Zevs tunetu-nfrânează 
Şi a fulgerilor rază. 


Însă dac-a ei putere 

Ne aduce-atâta frică, 

Ea prin liniştea, ce-i fiică, 
Ne revarsă mângâiere. 


Ea d-ospeţe-i dătătoare 
S-alinează-a vieţei haos; 
Timpuri alte-s de sudoare, 
Tarna-i timpul de repaos. 


Ea din Olimp ni adună 
Pe-Amor, Bahus şi pre Gioc, 
Şi când viforile sună, 

Ti ni-aprind în inimi foc 

CUPRINS 


Că în van a verei doamna 
De spici şi de flori să-ncinge, 
Ni surâde în van toamna, 
C-a lor poame iarna strânge! 

ALBINA ŞI TRÂNTORUL 


În ocazia publicărei cei întâi gazete 
în limba patriei, întitulată “Albina românească“, 
la 1829 
CUPRINS 


[Trântorul] 


Spune, spune, mică-Albină, 
Încotro mergi acum trează, 
Când a soarelul lumină 

Pe cest câmp, nu scânteiază? 


Încă tremură pe foaie 

În munţi roua şi prin râpe; 
Nu te temi să ţi se moaie 
Delicatele aripe? 


Încă florile-nmiite, 
Stând în umbră tupilate, 
'Țin închise şi-nvălite 
Bobocelile plecate. 


De ce zbori ca o săgeată, 
Care aerul despică? 
D-unde vii tu mânecată 
Şi-ncotro, Albino mică? 


Lină-i viaţa mea şi bună, 
Fără multă osteneală; 

Cele care alţi adună 

Prânz îmi dau, chivernisală. 


Aşa trântorii urmară, 
Am trăit aşa tot bine; 

Nu căra la alţii ceară, 
Suge mierea ca şi mine! 


Albina 


Zice-Albina-n repegiune: 

Lucru toate-nvinge-n lume; 

De voieşti, zburând, ţ-oi spune 
A mea sistemă şi nume. 


Eu-s Albina românească, 
Al meu doru-i şi-a mea lege, 
Pre câmpia pământească 
Din flori miere a culege. 


Ale mele surioare, 

Când abia se luminasă, 
Dulce pârgă de pe floare 
O cărau de mult acasă. 


Eu de farmăc amorţită 
Zăcui timpuri multe-aice 
Şi abia mă simt trezită 
În acest minut ferice. 


Aleu, lucru mult m-aşteaptă! 
Multe câmpuri voi petrece; 
Unde soarta te îndreaptă, 
Mergi şi tu, că timpul trece! 


Şi mă lasă-n a me cale 
S-adun ceară, dulce miere, 
Că de-a mele şi de-a tale 
Zile, samă ni vor cere! 

MUZA CĂTRĂ POETUL 
“PANORAMEI MOLDOVEI” 


La 1850 
înturnat din străinătate 


CUPRINS 


Când sufla o grea furtună 
Preste patria dorită, 
D-unde fost-ai departat, 
Tu erai de voie bună; 

Ca s-o vezi mai fericită, 
Azi şi mâine-ai aşteptat. 


Sunetele lirei tale 
D-aurită viitorime 

Aveau dulce argument; 
Iacă se deschisă-o cale 
Pentru-a patriei giunime, 
S-o agiute prin talent. 


Revăzut-ai al tău munte, 
Turma cu păstori şi fete, 
Ce te-ndeamnă la cântat; 
Di ce porţi o tristă frunte, 
De-a ave de lacrimi sete 
Di ce tot n-ai încetat? 


Unde-i ecatombei sfară, 
Cântece de bucurie 

Ce triumfului convin ? 
Înturnatu-te-ai în ţară 
S-o nutreşti melancolie? 
Ea-i sătulă de suspin. 

Oare zâna amoroasă 
Ce-ai găsit-o-n văduvie 
Azi credinţa ţ-a călcat? 
Ori odoară prețioasă 
Furul cel cu ghibăcie 
Din comoară ţ-a prădat? 


Dacă zâna cea frumoasă 
Ce prin ochi şi dulce buză 
N-a-ncetat a te-ncânta, 
D-alt odor dacă nu-ţi pasă 
Decât de ea şi de muză, 
Încetează-a suspina. 


Despre patrie nu geme, 
Este Cine grijă-i poartă, 
Ce-a pieri n-o va lăsa; 
De puternici El nu teme, 
Că a meserilor soartă 
Lui i place-a apara. 


Tronu-i este-n sferi senine, 
El pe domni în mână ţine 
Şi le-nsuflă voia sa; 

EI, precum de ani o mie 

A păstrat pe românie, 

Şi de-acum o va păstra. 


Cântătorule, deci, giune, 

Din al tău sân depărtează 

Acel cuget întristat; 

Răsărinde zile bune 

S-a speranţei lină rază 

Cântă iar, cum ai cântat! 
175 


CÂNTECE 


NESTATORNICIA LUCRĂRILOR LUMEI 


Cântec de societate, compus în emigrație 
1821 


Schimb toate ce s-află sub soare, 
Pre toate ce s-a născut, 

Că timpul pe aripi uşoare 

Nu stă pe loc un minut. (Bis) 


Legea ursitei în lume 

'Toate supune la giug, 

C-a omului plânsuri şi glume 
Ca visuri vin şi iar fug. 


Pe-anului tânără frunte 
Abie cununi o încing 

Şi iacă pe coame cărunte 
De-albi fulgi norii amu ning. 


Acele ce-n Olimp domnează, 
Mii scânteioase lumini, 
Ascund lucitoarele rază 

Şi iar răsar mai senini. 


A traiului zilele însă, 
Ce-atât de repezi s-alung, 
Pe totdeauna sunt stânse 
Dacă apusul l-agiung. 


Acea fantazie uşoară, 
Învăpăietă de dori 

CUPRINS 


Ca fluturul schimbă şi zboară 
Să pască plăceri din flori. 


Dar cela ce floarei se-ncrede, 
În loc de dulce nectar, 

Ah, prea târziu simte şi vede, 
Buzele pline d-amar. 


Noi toţi dineoară în pace 
În dulce patrie am trăit, 
Dar astăzi fortuna desface 
Cele ce ieri a urzit. 


Voioasa plăcere ni ţine 
În a ei cerc astă zi; 
Aleu, cine ştie de mâine 
Unde şi cum noi vom fi? 


Dar tot aşa n-a să rămâie, 
Veni-va timpul mai bun; 
Nu-s turbure toate părâie, 
Nici norii nu tot s-adun! 

LUMEA CUPRINS 
Lumea-i o făurărie, 
În ea soarta-i fabricant, 
A preface ea ni ştie 
In lut fraged şi-n brilant. 


Unul suge numai miere, 
Altul roade numai os, 

Rabdă, de-i fără putere, 
Bate, de-i ciocan vârtos. 

CÂNTECUL 

UNUI GIUNE ROMÂN 

DIN ANOVLAHIA 

CUPRINS 

Nu-n politie, ci la sat, 
Care-i zic la noi Vlahor, 
De români împoporat, 
M-a cuprins duios amor, 
Fiica unei văduvi bune, 
Între fete chiar minune! 


Zis-am: “Mamă, o dulce stea 
Luminează-n a ta casă, 

A ta fată mi-e mireasă 

Ş-o voi duce-n casa mea, 

În viaţă ca să fie 

A românului soţie.” 


Ah, nu ştiţi în ochi, în faţă 
Câtă graţie şi frumuseaţă! 
A ei buze erau scrise 

Chiar cu roş de trandafir, 
Sărutarea ei văpsise 

Ş-a mea buză de profir. 


În trei râuri limpegioare 
Spalai roşul buzei mele, 
Însă unde roşioare 

A văpsit râuri trustrele, 
Roş văpsis-a mărei prund 
Ş-a ei ape pănă-n fund! 

CÂNTECUL 
UNEI PĂSTORIŢE ROMÂNE 
DE LA MUNTE 


venită întăia dată la Iaşi 
Viersul: “Între Piatra Detunată“ 


CUPRINS 


Pe la munte-i sărăcie, 
Brad şi pin avem la plai, 
Noi bem apă din părâie, 
Turma caş ni dă şi trai. 
Acolo giunea româncă, 
Când e timpul neguros, 
Sapă-ogorul pe o stâncă, 
Sunând viersul ei duios. 
Multe-odoare văd aice, 
Să mă-ntorn la munte voi; 
Cel ce vra a fi ferice, 
Vie-n munte pe la noi. 


Pe la munte-i avuţie, 

Că umbrosul verde plai 

E lăcaş de bucurie, 

De plăcut şi dulce trai. 
Acolo răsună stânca 

De un cântec armonios, 
Ghioacă-n horă cu românca 
Păstorelul cel voios. 

Eu mă-ntorn, dar las aice 
Cugetul mulţămitori; 
Gândiţi, când veţi fi ferice, 
La românca uneori! 

FILOZOFIE NATURALĂ 


Nu am grijă, nici îm pasă 
Ca de cald sau de răcele 
Să mă apere o casă, 

Ori de marmoră-au nuiele; 
Cuget chiar, bună femeie, 
Ce prisosuri să nu ceie, 
Este-odor ce nici o mare, 
Peru, nici Golconda n-are. 


Din un râu e mult mai bine 
A bea apă cristalină 

Şi a zice: “Vivat, cine 
Nimănuia nu s-închină“, 
Decât băuturi străine 

A le bea din cupă fină; 

Că, săracă-au luminoasă, 
Ciocoia-i ticăloasă. 


E frumos avea-ndrăzneală 
Ş-a lupta-se cu furtună, 
A străbat-orice opreală 
Care-n calea ni s-adună; 
Cel ce poate s-o supuie 
Cătră Olimp drept se suie. 


Întărit de-a mea virtute, 
De a soartei râd momele, 
Când săgețile ascute, 


Care nu-mi pătrund nici piele; 


Dar în pace să vieze 

Să nu creadă cel ce-o-nvinge, 
Dacă în cumplite-obeze 

Pe ambiția nu va strânge. 

CUPRINS 


REPEGIUNEA TIMPULUI 


Cânt de societate CUPRINS 


Timpul fuge cu iuţeală, 
Iar pieirea noastră vine, 
Să nu pierdem vro clipală, 
Zile să trăim sănine! 


Am văzut că-n primăvară 
Dimineaţa naşte-o floare, 
Dă miroase pănă-n seară 
Şi cu ziua apoi moare. 
Timpul fuge... 


Auzit-am mari cuvinte 
Din filozofilor gură, 
Însă nu ţin alt-aminte 
Decât astă-nvăţătură: 
Timpul fuge... 


Un neam merge, altul vine, 
Cu cel mare cel mic piere, 
Noroc trainic nu mai ţine, 
Dar nici vecinică durere. 
Timpul fuge... 


De ce-avem înţelepciune 
În o viaţă atât de mică, 
Când ea alta nu ni spune 
Fără că nu ştim nimică! 
Timpul fuge... 

De vreu ochii ca să vază 
Pe ceasornic timpu,-ndată 
Acul ce în giur rotează 
Cu minutele arată: 
Timpul fuge cu iuţală, 

Iar pieirea noastră vine, 
Să nu pierdem vro clipală, 
Zile să trăim senine. 

LA A MEA PUNGĂ 
CUPRINS 

O, tu, ce odinioară d-aur fost-ai îngrecată, 

Mângâind a mea ureche cu un sunet armonios, 

Eu te văd pe zi ce merge mai subţire ş-ofticată, 

Încât nu târziu te-i face fără suflet, făr” de os. 

Pungo, idol fericirei, ce cu tine azi se curmă, 

A domnului tău ascultă zicerea cea de pe urmă. 


Vine clipa despărţirei, timpul tău nu-l pierde-aice; 
În darn tu ţinteşti în mine ochiul cel înlacrimat. 
Du-te-n lume, alt domn cată, decât mine mai ferice, 
Eu rămân sărac c-atunce când dintăi m-ai fost urat. 
Neputând a te ţine-te, cu a mea sărutătură 

Şi adio ce-ţi dau, iată la drum înc-o învăţătură! 


Colindând din casă-n casă poate-acela te-a culege, 
Ce prin intrigi, nedreptate, l-alţi averea a răpit. 
Vei intra la acel giude care tot prin acea lege 
Despoiat-au pe orfanul, pe cel tare a înavuţit. 

La avarul poate-ntra-vei sau la casă camătară, 

La prodotul cel faţarnic, care vinde a sa ţară. 


La aceştia de galbeni face-te-vei închisoare, 

Pe încet te-i îngrăşe-te, păn” din pungă sac vei fi. 
Cine ştie dacă-atunce, pungo, nu vei fi datoare 

Zi şi noapte-a fi deschisă, numai să poţi înghiţi! 
De-ai putea s-aduni atuncea numai drepte-agonisele, 
De-ai putea să dai sâmbrie la merit şi ostenele! 


De-ai simţi a ta menire şi iertat de ar fi ţie 
Adăpost plăcut în lume de-a avea ca să-ţi alegi, 
Acolo, dorită pungă, să petreci cu bucurie, 

Unde să poţi totdeauna vre un bine ca să dregi, 
Unde dărnicie-ascunsă, făptuind tot cele bune, 
Ş-agiutând pe acel mizer, sfară Zeului depune. 


Acolo mergi, că eu da-voi ţie ştirea cea deplină 
Cum să poci a recunoaşte pe al tău domn viitori; 
Vezi pe cel ce cu modestie mare inimile-mbină, 
Cela ce de laude fuge, de venin linguşitori, 
Ce virtutea preţuieşte mai presus de toate-n lume, 
Pe cest semn tu-l vei cunoaşte, deşi nu-ţi spun 

al său nume. 

CÂNTECUL 
PLĂIEŞULUI MOLDOVAN 


La ocazia unei serbări naţionale 


Frunza care creşte verde 
*N muntele Carpat 

A ei color nu-l va pierde, 
Deşi-n iarnă-a dat. 

Din cea frunză mii cunune, 
Hai să ţesem, hai, 

Pe români să încunune 

De pe şes şi plai! 


Pin bătrân tot încă-i verde, 
Deşi-n iarnă-a dat, 

A lui inimă n-o pierde 

De cându-i Carpat. 

Negru-i munte, verde-s salbe, 
Râul curge viu, 

Lui plăieş cu iţe albe 
Creşte-un verde fiu. 


Între munţi şi codrul verde, 
De furtuni surpat, 

Plăieş român nu s-a pierde 
Cât va fi Carpat, 


Cât pre miel iubi-va oaie, 
Râul cât n-a sta, 

Cât de fluier şi cimpoaie 
Doin-a răsuna. 

CUPRINS 


IMNE 
CUPRINS 


ANUL NOU 
AL MOLDOROMÂNILOR 1830, 


în care a lucrat Regulamentul organic, acel întăi cod 
administrativ şi legislativ a Moldovei 


Cununat de line raze, 
Timpul cursu-naintează 
Într-a stelelor noian; 
Ş-astăzi preste-a lumei faţă, 
Cătră a omului viaţă, 

Mai adaoge înc-un an. 


Acest an menit să fie 

Mai ales decât o mie, 

Ce românii a trecut; 

În a tartarului unde 

Toate rălile cufunde, 
Ce-ntre noi s-a fost născut. 


Dulce-armonie de pace, 
Care farmăcă şi place, 
Ni răsună împregiur; 
Şi din sferile senine 

Se apropie trei zine, 
Cu mănos, ferice-ogur. 


Sânte legi întâia duce, 

Şi în dreapta spata-i luce, 
Spre osânda celor răi. 

În a doua văd figură 

Cu simbol de-nvăţătură, 
Ce-a luminei e temei. 


Iar a treia a lor soaţă 

Este zâna cea negoaţă, 

Şi spre scopul cel dorit 
Acu-n vase încărcate 

Sub al nostru steag răzbate 
La limanul fericit. 


N-au Golcondei mănuntaie, 
Nici a Mexicului plaie, 

De acest odor mai sânt. 
Prin negoţ, ştiinţe, lege. 
Noi în patrie vom culege 
Avuţii de pre pământ. 


Cestor zâne ce putere 
Ne-aduc, laudă, mângâiere, 
Să dăm trainic adăpost. 
Celui ce ni le trimete 
Mulţămirea să nu-ncete 
Prin vii fapte şi prin rost. 

IMNUL MOLDOVENILOR 
LA ANUL NOU 1829, 


când s-a introdus noul aşezământ politic 
Melodia, după “Horul din Moisi” 
CUPRINS 
Din tronul cel de stele, 
O, Doamne, ia aminte, 
A fiilor, părinte, 
Ascultă ruga-n ceri! 


Pe anul ce acuma 

Din sânul tău derează 
Îl binecuvântează 

Cu cii ce-l vor urma. 


Nici casa, nici câmpia, 
Cu grindeni, cu furtună, 
Cu fulgeri ce detună 

Nu ne mai certa. 


Pre vasul nou ce duce 
A patriei noastre soarte 
Lin zefir ca să-l poarte 
Spre ţărmul cel dorit. 


Moldovei fericire, 

O, Doamne,-ntemeiaz-o, 
Urmașii noştri vaz-o 
Din zi în zi sporind. 


Pre-Auguştii Protectori, 
Tot harul ş-acel bine, 
Ce de la ii ni vine, 
Revarsă-l înmiit! 

IMNUL MOLDOVENILOR 
LA ANUL NOU 1836 


Melodia: Good Save the King 
CUPRINS 
Din sânul timpului, 
Ce zboară răpede 
Preste noian, 
Derează-atomul 
Şi cătră miile 
Adaoge-un an. 
Acuma îngerii 
Lină menitu-ni-au 
Ferice trecere 
Cătră liman. 
În sfera patriei 
Petrec Luceferii 
Curs strălucit; 
Cu focul razelor 
Pre toate stelele 
A tunecit. 
Din plaiuri nordice 
Unu-i, iar soţul său 
Din poarta soarelui 
A răsărit. 


E e 


Mana a Proniei 
Preste câmpiile 
A rourat, 
'Temis şi muzele 
Fruntea Moldaviei 
A cununat. 

Fie dar cursul lor 

În ceriul patriei 

Cât şi a timpului 
Îndelungat! 

MEDITAȚII 


CUPRINS 


MEDITAȚIE PENTRU ZIUA 
ANULUI NOU 


Cu iuţeala unui fulger care scapără în ceri, 

Ca un vis sau ca un sunet, Doamne, anii fug şi pier 
Cu-ntristări, cu bucurie, 

Trec minute-n vecinicie, 

Numai cele n-a pierit 

Ce virtutei s-a sfinţit. 

De aceea agiută, Doamne, să lucrez acel ogor 
Unde-n loc de spini să crească productul mântuitor, 
Ca în ziua de pe urmă, care mi s-a însemnat, 

Să pot zice că-n viaţă un grăunte-am semănat! 

ANUL NOU 
1842 


CUPRINS 


Nici avuţia, naltul rang sau nume 

Nu a ferit pe oameni de mormânt; 
Pentru ce Pronia m-a păstrat în lume, 
Ca să fiu încă pre acest pământ? 


Fiecare om ar-un ogor aice; 

De nu-l lucrează, i s-adaoge un an, 
Să poată trece încărcat cu spice, 

Ca s-arăte c-a fost bun pământean. 


Fii cum vei vra, misterios străine, 

Ce mult mineşti şi treci ca un minut! 
Speranţa au spaim-îmi vor păre senine, 
Dacă virtutea-n cale-mi va fi scut! 

ANUL NOU 


1843 CUPRINS 


Când alţii cad eu încă stau de faţă, 
Moartea pre fraţii mei a săcerat, 
Lumini s-a stâns, eu încă în viaţă 
Pre anul nou astăzi iar l-am urat. 


Ori cine sum, oare de ce-mi păstrează 
Domnul viaţa încă pre pământ? 

Şi din tuneric graţia-mi scânteiază, 
Ori cine-s de nu sum azi în mormânt? 


Nimică sum, de n-oi lasa în lume 
Un fir mănos din acest trai al meu, 
Patriei folos, familiei un bun nume 
Şi al meu suflet drept lui Dumnezeu. 


Ca să nu treacă, Doamne,-a mele zile, 
Rog dă uitărei cele ce-am pierdut, 
Îndreaptă-mi cele care voi trăi-le, 

Ca să fiu ţie şi la fraţi plăcut! 

ANUL NOU 


1847 CUPRINS 
Răposat-au anul cel vechi; din cenuşa sa învie 
Un nou fenix, ş-a lui aripi le-au întins acum în ceri. 
Toată lumea îl salută cu urări, cu bucurie; 
Oare ce în an acesta pentru mine să mai cer? 


Poate trai voios şi dulce? Ştiu lucoarea trecătoare, 
Care fulgerând se pare c-a deschide ceriul sânt, 

Dar când cred că-i văd lumina, în loc de doritul soare, 
Mai adânc tuneric încă se revarsă pre pământ. 


Poate muzele, amorul? A juneţilor lângoare 

Am cercat, ii mă-nălţase păn” la sfera lui Platon, 
Dar la tartar mă împinsă o putere-nfiorătoare, 
Când eram acum aproape de muncelul Elicon. 


Îngânat în somn, în visuri, nu putui lumea-nţelege, 
Şi dorite floricele vrând s-adun adeseori, 

Trezit din visul cel dulce, numai spini putui culege; 
Nu, nu cerc eu Elicona, nu, nu vreu d-acum amor. 


Amiciţia? Oare cine n-ar dori cu duioşie! 

Decât zâna ce ideea pre pământ a fost urzit, 

Mai frumoasă, mai plăcută ceriul n-are altă fiie, 
Dar mai crudă nu-i tirană, când o viaţă-a amăgit. 


Oare ce lucru dar voi astăzi anul nou când se începe? 
Adăpostul singuratic, după fortuni un liman, 

Unde n-agiunge durerea ca de lacrimi să m-adăpe, 
Nici surâsul cel cu fiere al ascunsului duşman. 

Acolo pe totdeauna, de se poate ca să fie, 

Aş dori în somn a trece uitând şi să fiu uitat, 

Să visez precum visat-am în viaţa-mi de junie, 
Să iubesc pre om şi patrie de ne-oameni depărtat. 

MORMÂNTUL 


Mormântul se încungiură 
De noaptea mult temută 
Şi cu văl negru acopere 
O ţară neştiută. 


A lumei dulce-armonia 
În sânul lui nu sună, 

El curmă toată patima, 
Pre soarta rea şi bună. 


A duioşiei bocetul 
Mormânturi nu străbate, 
Şi în darn de plângere 
Sunt ţărânile-i udate. 


Omul oriunde caută 
Alt loc ş-o altă soartă, 
De-a trece cătră linişte 
Nu află altă poartă. 


Că o sărmană inimă 

De valuri zbuciumată 
Atunci repaos capătă, 
Când curmă să mai bată. 


Însă din ceri religia 
Ne-aduce mângâiere, 


Că după moarte sufletul 
Acelui bun nu piere! 

CUPRINS 


EVLAVIA CASNICĂ 
CUPRINS 

Doamne-Zeule, fântână de viaţă şi lumină, 
Căruia toată fiinţa, milioane lumi se-nchină, 
De pe tronul fără margini, ce-n luceferi scânteiază, 
Dintre legioane d-îngeri ce-n armonie t-adorează, 
Te deştinde,-o, îndurate, la bordeiul umelit, 
Unde, în a mea evlavie, templu ţie am sânţit. 


De fiinţa ta,-o, Doamne, strălucească a mea casă, 
De altar sacrificărei fie inima-mi aleasă, 

În ea-amorul semănat-ai pentru patrie, omenire, 
Dă-i putere să lucreze prin cuvânt şi făptuire, 

Ca urmând a tale ordini în cuget mântuitor, 

Pre pământ să pun temeiul traiului nemuritor. 


98 


AMOR DE PATRIE 


Într-arinele-arzătoare creşte-umbros şi nalt fenic, 
Vermele-şi urzeşte-o lume numa-n sânul unui spic, 
Vulturului place zborul pe-a fortunilor aripe, 
Bucură-se fiara crudă în adâncul unei râpe. 


Aşa firea înţeleaptă, prin un farmec minunat, 
Pre făptură cu simpatie cătr-un lucru a legat; 
Pentru omul este Partia a Eliziei câmpie, 
Unde toate i s-arată şi-i răsună-n armonie. 


Unde freamătul pădurei, murmuriul unui râu 
Ni recheamă în memorie datoria unui fiu; 

Cum natura înnoieşte toate-odoarele-i plăcute, 
Aşa omul a sa Patrie s-o-nflorească prin virtute. 


99 


CUPRINS 


SATIRE 


SOŢIA DE MODĂ SUB 
Un boieri ce întâlnisă, dup-o lungă nevedere, 

Pe un june, îl urează şi apoi i zice: “Vere, 

Când în casă-ai azi odorul ce atâta ai vânat, 

Te urez, al meu dorite, iac-amu te-ai însurat!” 
“Mulţămim!” “Ce vra să zică astă răce mulţămire? 
Nu-nţălegi pănă-acum încă a ta nalţă fericire? 

Nu cumva jugul lui Imen nu-ţi se pare prea plăcut?” 
“Nu de tot, căci, cum se zice, măritişul la-nceput 

În noian de miere-noată“. “Poate-amar acum îţi pare?” 
”Parc-aşa!” “Deci, vere, ţine ce-ai dorit cu înfocare. 
Sufere pe tiran casnic, ce-ai cătat, acuma ai, 

Şi, precum provorba zice, sub pantofla ei să stai. 
Mulţămeşte-te, o, vere, ca acel barbat ce-l cheamă 
Cavaler de ordini multe şi soţ d-o frumoasă damă, 

La alegirea-Eforiei şi la vizite boieri, 

Dar tupil în casă şede, ca paingăn în ungheri; 

Aşa poate şi la tine?” “Talent are-a me soţie; 

Am luat cu dânsa-n zestre sate trei ş-o răzăşie; 
Delicată, frumuşică, învățată!” “Minunat!” 

“Ba nici cum! 'Ț-oi spune, vere, c-asta chiar m-a desperat. 
Spre rău toate le aplică şi mă tem că m-or răpune 

A ei graţii şi talente, ce s-admiră cu minune; 

Iacă de-ţi alegi femeie ce-n Europa a învăţat 

Să trăiască acea fată ce-i crescută în un sat! 
La-nceput, când am văzut-o, inima cea fermecată 

Prin a ei ochi fu străpunsă de Amorului săgeată. 

1 ziceam că mi-e luceafăr ş-a vieţei mele-odor; 

Atunci juram că păstra-voi sentiment nemuritor. 

Între graţii, dulce vorbă, suspinări şi fantazie, 

Prin romantice-avanture am agiuns la... cununie, 
La-acea zi şi acea oară ce în veci voi blastama, 

De când viaţa mea senină să-ncepu a turbura. 

Prea târziu văzându-mi cursa, eram să las toate cele, 
Dar parola şi... trei sate, ce-s vecine cu a mele, 

M-a făcut a-nchide ochii, limba me a ferecat, 

Am subscris cu mâna actul şi cerbicea-n jug mi-am dat. 
Punctu-ntăi: a mea mireasă a şedea nu vra la ţară; 
Iarna-n laşi, la băi străine să petreacă toată vara. 
Punctu-al doilea: cerut-au s-aibe a ei faeton, 

O caretă cu livrele, nu costium de amazon, 

Casă comodă, nu-ngustă, cabinete şi saloane, 
Şeminele, galerie, statuete şi coloane; 

Pentru dâns-apartamentul chiar în faţă, luminos, 

Iar stăpânul casei aibe o camară cam în dos. 

Un punct încă prevăzut-au, nu de plac pentru un mire: 
Să-ntorn zestrea cu dobândă, la un caz de despărţire. 
Încât prin cea legătură, ce-mi minea un paradis, 

În cest timp de libertate între sclavi mă văd înscris. 
Vine ziua să purcedem, doamna mea-i de rea umoare; 
Mă întreabă: “Cu ce mergem ?” “C-o caretă, pe resoare.” 
“Pe resoare! Nu pe arcuri ce acum s-a fabricat?” 
Noroc că aşa trăsură în cărţi unul a jucat; 
Cumpărat-o-am şi iacă, să purcedem; dumisale 
Deodată nu-i prea bine, o apuc istericale. 

Am rămas pe ziu-a doua. În trăsură s-a suit; 

Lângă dânsa se aşează căţeluşul favorit, 

Pun cutii, o tualetă, un vazon cu floricele, 

Săculeţe, gavanoase, cutii doauă cu capele, 

Gaiţa, o stancă şi un cântăreţ canar, 

Un alb şoarec p-alisidă ş-un bucal plin de nectar. 

Voi să intru în caretă, dar tot locul este plin; 

Luăi cuşca subsuoară şi căţelu-l pun în sin. 

Am purces, dar a mea doamnă şede-n colţ posomorâtă, 
Eu tac, numai gaița ţine conversaţi-amorţită. 

Dar în urmă doamna-ntreabă: “Oare avem bun bucatar?” 
“Am, drăguță!” “Ce drăguță? Să-mi dai titlu ordinar. 
Te rog să n-aud de-acuma nişte-asemenea cuvinte, 
Ce-a răzeşilor la ţară complemente-aduc aminte!” 

Am tăcut. E grea tăcerea, dar mai rău-i murmura, 
Însă ea de bucătarul iar începe a-ntreba: 

“"Ţigan este bucatariu ?” “Crescut în casă la noi.” 

“Vai de mine, und-agiuns-am, să mănânc de la cioroi! 
Să nu văd la mine-n curte ligheoaiele spurcate! 

Un francez îmi adu-ndată să-mi lucreze la bucate, 
Cotelete, blan-manjele, dupre a lui Node plan, 

Peştele să-noate-n lapte, fript cu pene vreun fazan. 
Dar serviţul mesei este de Saxonia, Sevr-au Hina? 

Ai cristale de Boemie pentru prânz şi pentru cină, 
Figurele, floricele de dragant şi de zahar 

Şi un templu und-Amorul arde inimi pe altar?” 

“De aceste n-am nici una.” “Înţeleg, ce bucurie! 
Eticheta provinţială mă aşteaptă la moşie; 

Masa plină de pastramuri, lapte acru, caşcaval, 

Cu stafide, turtă dulce, vrei să-mi dai poate un bal? 
Însă, iartă-mă, siniore, că o nobilă soţie 

Nu e vrednică d-onorul şi d-aşa galanterie!” 
Dup-asemene sarcasme, care foarte m-a pătruns, 
Iacă-n urmă, cătră sară, la moşie am agiuns. 

Casnicii ne-ntâmpinară cu timpani şi alăute. 

Pe vătavul ea respins-au, când vru mâna să-i sărute. 
Stăm la scară; doamna iesă cu gaița şi cu căţel, 
Recomând p-al nostru paroh, nici nu caută la el. 
“Unde-i sala? Ce camară! Nu-i de prânz, nici nu-i de cină, 
Nu încap aicea oaspeţi de părechi nici o duzină; 

Iar salonul de conţerte şi acel de convorbit? 

En să mergem mai departe, unde-i acel de dormit? 
Cabinet de toaletă, altul pentru camarieră, 

Bibliotica mea unde-i, să aşez un glob ş-o sferă?'” 
“După cântec, convorbire, în camară ne-om culca.” 

“De dormit, mă rog, să aibe fiecare-odaia sa! 

Iar grădina?” “E livadă, ce-a plântat a mea străbună!” 
“Scoate pomii răzăşii şi tufari din Angli-adună! 

Un râu limpede prin iarbă s-aibe curs a murmura 

Ca un chiosc, sub un vechi platan, să pot dulce eu visa.” 
Iac-a doua zi începe cu reforma radicală, 

Trei stafete-n ziua ceea a trimis în capitală. 
Neputându-mă opune, de acasă am fugit, 

Iar cucoana se apucă de sfarmat şi de zidit. 

Toate cele le răstoarnă, din loc toate le strămută, 
Peste-o lună a mea casă în palat fu prefăcută; 

Pe păreţi tapete-ntinde şi covoare pe parchet, 

Draperia la fereastră pentru planul cel cochet, 
Noaptea-n ziuă o preface, toată ziua parcă-i sară, 
Încât ziua prin tuneric eu plâng soarta cea amară! 
Nu-i de-agiuns, că iată cârdul de la Iaşi s-a adunat, 
Cavaleri frumoşi şi dame, dregători înalţi de stat, 

Bal cu masce şi supele, cu o muzică streină, 

Doamnei casei prezidentul trei toaste le închină, 
Adiutantul tot deşeartă vinul meu de la Cotnar, 

A şampaniei rebele dopurile-n aer sar; 

Iar soţia mea pe tronu-i şi contesele streine, 
Văzându-mă cum mă zbucium, îşi fac semn şi râd de 
mine. 

Sara dau foc de-artifiţie, oaspeţii s-au îndesit 

La fereşti şi la balcoane, o rachetă a sărit 

Şi aprins-au a mea arie, unde-avem cirezi de grâne, 
Arvonite de Pandia cu o mie de ţechine; 

Alerg, focul să-l pot stânge, m-am ars, nasu-mi s-a umflat, 

Iar soţia mea, văzându-mă, de râs mai c-a leşinat. 
Când trompetele şi doba un vivat din nou răsună, 
Oaspeţii ca nişte grauri pe moşia mea s-adună. 
Trecând larma, zic soţiei: “Cheltuiala a sporit.” 

Iar ea, plină de mânie, de trei sate mi-a vorbit. 

“Dar nici nouă n-ar agiunge!” “De-i aşa, pe voia-ţi fie, 
Să ne-ntoarcem la Iaşi iară, să m-aşez p-economie.” 
Aşezatu-ni-am aice, însă, dupre bunul ton, 

Anul nou nu poate naşte, de nu-i faci revelion; 

Enig, Miculi descarce de prezente-a lor dugheană, 

Şi în casa mea s-adună d-oaspeţi vechi o caravană. 
Beu şampania, s-urează: bun să fie-n noul an, 

Iar eu zic: c-o moldovancă, să rămân tot moldovan!” 

EPIGRAMA săli 


Cătră unul ce promitea mult 
şi nu-mplinea nimică 
Dupre Marţial 


Atunci când rog ceva să-mi dai, 
Îndată-mi dă sau zi că n-ai! 
Aciia-mi plac, când cer şi-mi dau, 
Nu urăsc pe-acii ce-mi zic că n-au; 
Dar tu nici dai, nici zici că n-ai, 
Spre-a-mi fi datori, minciuni îmi dai! 

BALADE 


CUPRINS 


ŞTEFAN CEL MARE ÎNAINTEA 
CETĂŢEI NEAMŢU 


În cetatea părăsită, care de pe munte 

Cătră nouri încă nalţă o căruntă frunte, 

Unde trecătoriul ş-astăzi cu respect se-nchină, 

A domnit odinioară vechea eroină; 

Pe atuncea se lupta păstoriul moldovan : 
Şi ţara-şi apăra chiar ca un aprod oştean! ) (Bis) 


Ea avea un fiu puternic, Ştefan i-a fost nume, 

Prin acest domn strălucit-au patria noastră-n lume; 
Patruzeci de biruinţe lauda-i adunasă, 

Dar o zi schimbândă soarta, el învins rămasă, 

Deşi luptase atunci păstorul moldovan , 
Şi ţara-şi apara chiar ca un aprod oştean! ) (Bis) 


De mii cete fioroase patria a fost călcată 

Şi de sânge a ei ţărână era adăpată; 

Monastiri, cetăţi şi sate fumegau aprinse, 

Cu bătrâni, gemeau şi fete şi obeze strânse. 

Dar nenvins era păstorul moldovan, A 
Că ţara-şi apăra chiar ca un aprod oştean! ) (Bis) 


Încruntat ca leul, Ştefan, voind să răzbune, 

Înc-o dată pre oşteni merge să adune; 

Mai întăi însă pre muma va să-mbrăţoşeze 

Şi pre fiul său de bine vra să cuvinteze. 

Că pe atunci a fost oricare moldovan, , 
Duios părinte, fiu, barbat şi aprod oştean! (8 is) 

Când de zi se luminase, cu a lui putere, 

La cetate Ştefan vine şi intrare cere; 

Dar Elena, inimoasă, de pe muri i zice: 

“Fără triumf să nu intre fiul meu aice!” 

În timpul cel cumplit, un suflet moldovan i 
A fost şi la femei, ca la aprozi, d-oştean! (Bis) 


“FPiule, întâia oară te văd fără vântă; 

Totdeauna tu învins-ai cu dreptate sfântă! 

Eu nu pot astăzi deschide a cetăţei poarte, 

Pe eroi în câmp aşteaptă glorie sau moarte!” 

În timpul cel cumplit, un suflet moldovan | 
A fost şi la femei, ca la aprozi, d-oştean! (Bis) 


“Mergi, adună a ta oaste, zboară spre pieire, 

În a ta virtute patria afle mântuire; 

Asta-i singura dorinţă, voia maicei tale, 

De-i cădea, şi eu urma-voi pe a morţei cale!” 

În timpul cel cumplit, un suflet moldovan i 
A fost şi la femei, ca la aprozi, d-oştean! (Bis) 


Ştefan, răzbătut la suflet, pre ai săi adună, 

Se repede ca fortuna, ca un fulger tună; 

Dusmanii, uimiţi de spaimă, luptă, dar nu scapă, 

Şi pe țara mântuită cu-a lor sânge-adapă! 

C-atunce se lupta păstorul moldovan | 
Şi ţara-şi mântuia, ca un erou oştean! (Bis) 

DOCHIA ŞI TRAIAN 


Sub muntele Pion, în Moldova 
I 


Între Piatra Detunată 
Ş-al Sahastrului Picior, 
Vezi o stâncă ce-au fost fată 
De un mare domnitor. 
Acolo de rea furtună 

E lacaşul cel cumplit, 
Unde vulturul răsună 
Al său cântec amorţit. 
Acea doamnă e Dochie, 
Zece oi, a ei popor, 

Ea domnează-n vizunie 
Preste turme şi păstori. 


N 


La frumuseţe şi la minte 
Nici o giună-i samana, 
Vrednică de-a ei părinte, 
De Deceval, ea era. 

Dar când Dacia-au împilat-o 
Fiul Romei cel mărit, 

Pre cel care-ar fi scapat-o, 
De-a iubi a giuruit. 
Traian vede astă zână; 
Deşi e învingător, 
Frumuseţei ei se-nchină, 
Se subgiugă de amor. 

CUPRINS 


II 


Împăratu-n van cată 

Pe Dochia-mblânzi; 
Văzând patria ferecată, 
Ea se-ndeamnă a fugi. 
Prin a codrului potică 
Ea ascunde al ei trai, 
Acea doamnă tinerică 
Turma paşte peste plai. 
A ei haină aurită 

O preface în şăiag, 
Tronu-i iarba înverzită, 
Schiptru-i este un toiag. 


IV 


Traian vine-n astă ţară, 

Şi de-a birui deprins 

Spre Dochia cea fugară 
Acum mâna a întins. 
Atunci ea, cu grai ferbinte, 
“Zamolxis, o, zeu, striga, 
Te giur pe al meu părinte, 
Astăzi rog nu mă lăsa!” 
Când întinde a sa mână 

Ca s-o strângă-n braţ Traian, 
De-al ei zeu scutita zână 
Se preface-n bolovan. 


vV 


El petroasa ei icoană 
Nu-ncetează a iubi; 
Pre ea pune-a sa coroană, 

Nici se poate despărți. 
Acea piatră chiar vioaie 
De-aburi copere-a ei sin, 
Din a ei plâns naşte ploaie, 
Tunet din al ei suspin. 

O ursită-o priveghează, 

Şi Dochia deseori 

Preste nouri luminează 

Ca o stea pentru păstori. 

TURNUL LUI BUT 


Pe muntele Pion 
Imitaţie 


Între toată românime, 

Mai frumos şi milian, 

Mai puternic n-a fost nime 
Decât Butul moldovan, 

Că, oştean şi vânător, 
Fericit fu şi-n amor. 


Iacă buciumul d-aramă, 
Ce-n Suceav-a răsunat, 
La resbel pe junii cheamă 
Cătră ţărmul departat, 
C-Alexandru domnitor 
Dă Poloniei agiutor. 


Dar cu Butu-i logodită 
Fiia a lui domnitor, 
De el Ana despărțită 
Suspina-va de amor; 
Butu-i dă parola sa 
C-a veni ş-o va lua. 


Doamna, plină d-umilinţă, 
Giuruirea i-au păstrat, 
Dar amantul o credinţă 
Pentru alta au uitat. 

Cine calcă-al său cuvânt 
N-are pace în mormânt. 

CUPRINS 


Oastea de la ţări streine 

De un an s-au înturnat, 
Însă Butu nu mai vine; 
Aleu, poate-au răposat! 
Doamno,-i timp de măritat, 
De giunia ta-i pacat! 


Vai de har, de sănătate, 
Ca stele ochii sănini, 
De-a lor lacrimi neuscate 
'Turbure-s amu fântâni, 
Că un altu peţitor 
Mâna-i cere şi amor. 


Toţi boierii vin din ţară 
Şi un prinţ cu svita sa; 
Ana plânge în camară 
Că pe But nu poate-uita; 
Popa mâine va serba 

Şi pe doamn-a cununa. 


Zice doamna credincioasă: 
“Nu merg la altarul sfânt 
Şi voi fi mult mai voiasă, 
De m-or duce la mormânt. 
Dacă Butu nu e viu, 
Patul nunţe-i un secriu.” 


Însă-n ziua de urgie, 

Are multe doctorii 

O bătrână, care ştie 

Şi descânteci face mii. 
Hârca veche, pe ascuns, 
Duce doamnei cest răspuns: 

“S-alungi popa şi pe mine, 
Va veni azi Butul tău; 

În ursita-i mântuire, 

Ea va drege precum vreu; 
De la crivăţ, de l-apus, 
Bune farmeci ţ-am adus. 


De la codru buruiene, 

Iarba zânei de la Prut, 

De la vultur două pene, 

Iar tu, doamno, de-a lui But, 
Te rog, părul ca să-mi dai, 
Ce de suvenirul ai. 


Din păr şerpe vom forma, 
Două inel-oi împreuna, 
Din mic deget sânge-ai da 
Şi pre şerpe voi giura, 

Cu inel oi descânta, 

Va veni şi te-a lua.” 


Doamna-n hârcă se încrede 
Şi se-mplântă în pacat, 
Butu-ascultă, el purcede 
De la ţărânos palat, 

Nu cum mersă la război, 
Doamno, oare nu-i strigoi! 


În somn toată curtea zace; 
Doamna-i trează; au sosit 
Miazănoapte, paza tace; 
Pas de cal s-au auzit, 

Iar dulăul priceput, 

Ce urla, se făcu mut. 

Poarta curţei se deschide; 
Pintre păzitorii mii, 

Nu-s ce umblă, o deschide 
Şi închide uşe trii; 

Iată-l în alb îmbrăcat 
Pe-aşternut s-au aşezat. 


Trece clipa cea duioasă, 
Calul rânchează mereu: 
“Rămâi, Ano, sănătoasă, 
Că m-aşteaptă roibul meu, 
Au cu mine vei veni 

S-a mea purure vei fi.” 


Luna luce, Butul fuge 
Preste munte, prin hârtop, 
Vântul şuieră şi muge, 
Roibul sare în galop, 
Ş-amu-i duce p-amândoi, 
Doamno, oare nu-i strigoi! 


Printre plaiuri, căi secrete, 
Trec la codru şi s-aud 
Gemând bufnele spăriete, 
Mereu urlă lupul crud; 
Din tunerec ochii săi 
Luminează ca scântei. 


“Din ceri luna-amuşi s-a trece, 
Roibul meu, hai la galop! 
Nouă măguri şi stânci zece 
Avem încă ş-un hârtop. 

Nouă râuri a sălta, 

Păn” cucoşul va cânta.” 

“Unde mergem ?” “Unde ?-Acasă, 
Chiar pe culmea lui Pion; 
Rarori omul pe-aici pasă, 
Lângă a Dochiei tron, 

Unde turnul meu va sta, 
Ce-n veci nume-mi va purta.” 
“Dulce-odor, ah, calul ţine, 
Că de spaimă abia şed!” 

“Pe şea pune ambe mâne, 
Dar în dreapta ta ce văd?” 
“Testamentul cel sfinţit, 

Care popa-au dăruit.” 


“Calul nu-mi stă aşa-n pripă, 
Că în fugă este-acum, 
Testamentul dă-l în ripă, 
'Ține-te, c-avem rău drum!” 
Roibul, parcă uşurat, 
Prăjini zece a saltat. 


Preste lacuri şi păraie 

Trec mânaţi d-un rece vânt; 
Ici, colo, câte-o văpaie 
Saltă d-un pe alt mormânt, 
Şi pe drumul zburători 
Petrec mirii călători. 


“Stă, ascultă-mi a mea rugă 
De om cale nu-i aici!” 
“Calea-i bună pentru fugă, 
Urmă nu-i pintre potici; 
Pedeştri oaspeţi aici nu-s, 
Că-i duc alţii tot pe sus. 

Răsăritul se înfoacă, 
Roibule, hai în galop! 
Păn? va bate popa-n toacă 
Avem încă un hârtop, 
Piatra Teiul a ura 

Păn” cucoşul va cânta.” 


“Ah, iubite, frâul strânge; 
Sărind calul acel râu, 

De o stâncă mă va frânge!” 
“Ce-ţi atârnă de la brâu?” 
“Sunt metanii de la schit, 
Ce-un sahastru-au dăruit!” 


“Ce metanii fioroase, 

Că a roibului ochi scot. 
Vezi cum tremuru-l răzbate! 
Deci aruncă-le de tot!” 
Roib-atunci pe munte-nalt 
Ia o milă într-un salt. 


“Cele pietre ce să fie, 

Cele cruci şi săpături?” 
“Nu sunt cruci, ce e tărie 
Curţei mele dimpregiur; 
Pre zid dacă voi sui, 
Calea-n veci vom mântui.” 


“Ce-ai stătut, o, dulce-odoare? 
Roua m-a muiet de tot; 

Răce-i vântul chiar la zoare, 
Să-ţi urmez de-amu nu pot. 
Tremură soţia ta, 

Copere-mă c-o manta!” 

“Dulce doamno, iacă-ndată 
Eu voi pune pe-al tău sin 
A me frunte înfocată, 

Ce mă arde ca venin. 

De ea piatra s-a-ncălzi, 
Doar ceva m-oi răcori. 


Ce colană-i ferecată?” 
“Crucea care mam-au dat!” 
“Cruce-mpunge ca săgeata, 
Fruntea me a încruntat; 

Să nu paţi de ea şi tu, 
Crucea leapăd-o de-amu!” 


Căzând, peri acea cruce, 
Butul doamna-n braţ a strâns, 
Cel ce mână, cel ce duce, 
D-un foc vânăt s-a aprins. 
Roibul hohot d-om a dat 
Ş-încă-o stâncă a saltat. 


A Dochiei piatra tună 

Şi cucoşul a cântat; 

Din Hang clopotul răsună, 
Când săhastrul a tocat, 
Iar cu discul strălucit 
Soarele au răsărit. 


Dimineaţă, când să vie 
Sântul popa la palat 

Să serbeze cununie, 

A pierit doamna din pat! 
Pre Pion turnul lui But 
De atuncea s-a văzut! 

LEGENDE 
CUPRINS 


ÎNVĂŢĂTORUL ŞI URMAŞII SĂI 
Alegorie 


Cătră-apostolii săi zis-au dinioară Domnul lor: 
“Cel ce vra a fi cu mine de-astăzi fie-mi următori. 
Calea noastră va să fie 
Spre cerească-mpărăţie...” 
Un stol mare, strigând, vine: 
“Unde-i merge, noi cu tine!” 
Cu un zâmbet Domnul pasă 
Înainte prin pustiu, 
Călătorii se îndeasă 
Să s-adăpe la vreun riu. 
Vântul cald, focosul soare 
A lor frunte a umplut 
De arine, de sudoare, 
Deşi nu prea le-au plăcut, 
Pănă-n seară a suferit. 
Umbra când i-a răcorit, 
“Doar aicea vom mânea”, 
Între dânşii toţi şoptea. 
Însă Domnul urma-n cale 
Preste râpi şi preste vale, 
Pe loc unde rareori 
A păşit cu călători. 
Următorii suspinau, 
De spini unii s-aninau, 
Zicând: “Pasă cel ce-a vre 
Pe această cale gre!” 
Altul şede peste-o piatră 


118 


Cugetând la a sa vatră, 
Unul pe iarbă s-întinde, 
Altul gustă a lui merinde, 
Din drum alţii se abat, 
Însă Domnu-i neschimbat; 
În tunericul pământ 

Nici le zice vrun cuvânt 
Apoi când s-a luminat, 
Faţa sa a înturnat. 

Din câţi vrură a se-ntrece, 
Văzu numai doisprezece. 
“Adevărul vouă zic”, 
Zis-atunci cu duioşie, 

“În astă călătorie 

Numărul nostru e mic. 
Mulţi chemaţi, aleşi puţini! 
Cel ce-n cale se-ngreuiază 
Pintre stânci şi pintre spini 
Şi cuvântu-mi nu urmează, 
Niciodată va să vie 

În cereasca-mpărăţie!” 

CREDINȚA CUPRINS 


La Dionis, tiran aprig, pe ascuns a fost intrat 

Meros, congiuratul giune, c-un pumnal între vestminte, 
Dar surprins fără de preget viglele l-a ferecat 

Şi la rege domnitorul l-a condus mai înainte. 

Cu urgie ista-ntreabă: “Zi-m, pumnarul pentru cine?” 
“De tirani să scape patria, menit era pentru tine!” 


“Dacă aşa, sumeţe giune, tu pe cruce vei pieri!” 

“Nu cer ca să-mi ierţi viaţa; din doi unu-avea să moară; 
Ce, de vrei a mele patimi mai mult încă-a prelungi, 
Lasă-mă, te rog, trei zile, să mărit p-orfana soră! 

Spre credinţă dau p-amicul, pănă-atuncea pre el închide; 
La termin de nu veni-voi, pre el vei putea ucide!” 


Atunci regele-n vendetă, surâzând, cu aer lin, 

După scurtă meditare au răspuns: “Ei bine, fie, 

Cele care-mi cei trei zile libere îţi las deplin, 

Dar trecând semnalul termin, de pe-acuma să se ştie 
Că-n cea zi, fără cruţare, cu amicul d-închisoare 
Împărţi-s-a a voastră soartă, tu-i fi liber, iar el moare!” 


La amicul Meros vine: “Tiranul a triumfat! 

Noua victimă, pre mine, cu moarte pe cruce ceartă, 
Pentru că spre-a patriii paos a-l ucide am cercat. 

Însă în a lui trufie încă zile trei îmi iartă, 

Păn pe sora mărita-voi; rog te pune chizeş mie; 

Giur că vin să-mi trag osânda, să te scap de-a lui urgie!” 


'Tăcând îl îmbrăţoşază amicul cel credincios, 
Tiranului se supune şi-ntră-n a lui închisoare; 

Cela alt atunci purcede şi în timpul preţios 
Repede asigurează soarta giunei surioare. 

Prin plinirea îndatorirei a lui cuget se împacă, 
Iute îndărăt se-ntoarnă, ca terminul să nu treacă. 


Deodată varsă ploaie cerul încarcat de nor, 

De pe munţi, din râpi, din lacuri se reped mii de povoaie, 
Râurele se fac râuri, valea s-umple d-unda lor, 

Şi la punte când agiunge călătorul în nevoie, 

Volbura înfurietă temelia ei o sapă, 

Surpă bolta cea hâită, ce tunândă cade-n apă. 


Cufundat în rea durere pe mal cură-n gios, în sus, 
Îns” verunde ochi-ntoarnă, a lui voce oriunde sună, 
Agiutor chemat n-aduce de pe malul cel opus, 

Că la vad nu-i nici o luntre ca să-l treacă împreună, 
Nici munteanul nu conduce de la codru a sa plută, 
Că salbatică cea apă e în mare prefăcută. 


În genunchi mizerul cade, lângă valul întartat, 
Plânge, roagă şi suspină, mânele la ceri întinde: 
“Te rog, Zeule,-nfrânează cursul râului turbat! 
Orele sunt fugătoare şi trecut-au de merinde, 
Soarele va să apună; de n-agiung pănă în sară, 
Pentru mine fără culpă bun amicul va să piară!” 


Înfiorarea a naturei elementele-a sporit. 

Fără paos, tot mai tare, val pe val mână nainte, 
Dar mai iute se strecoară clipele necontenit. 
Atunci el s-îmbarbatează, pe amic având aminte, 
Se aruncă-n sânul apei şi luptând peste măsură 
Cu braţ foarte o dispică şi un zeu de el se-ndură. 

Agiungând la mal se-nchină geniului scutitor, 

A lui pas înaripează, când de oameni răi o ceată, 
Trecând pe la o pădure, iese din ascunsul lor, 

Îl încungiură, l-atacă şi cu furie-nveninată 

În potica cea îngustă calea-i cearcă a închide, 

Ca să-l prindă cu odoare, spre a-l prăda şi a-l ucide. 


“De la mine ce se cere, a strigat de fior cuprins, 
N-am nimica-n astă lume decât viaţa ticăloasă, 
Şi-asta încă pănă-n sară a da regelul m-am prins”. 
Smulge arma de la hoţul, şi cu voce furioasă 

“De amic nu te îndura!” strig”, apoi cu cea măciugă 
La pământ pe trei i culcă, ceialalţi se dau la fugă. 


Soarele ieşind din nouri săgetează al său foc, 

De căldură, d-osteneală, a păşi el nu mai poate, 

Că genunchii i se-ndoaie, încât cade chiar pe loc. 
“Tu, ce dintre hoţi, din ape îndurat-ai a mă scoate, 
Ori voi-vei ca aice să fiu prada de vro fiară, 

Să las pe dulce amicul pentru mine ca să piară?” 


Deodată-n propiere un plăcut lin murmuriu 

În tăcerea cea adâncă la urechea sa pătrunde; 

Stă, ascultă ş-apoi vede dintre stânci un izvor viu, 
Ce varsa în vas de piatră argintoase a lui unde. 
Acolo, cu însatare, soarbe, s-udă, se-nviază, 

A lui membre ostenite cu putere răcorează. 


Acum soarele-ntre arbori lunecând al său lucor, 
Preste iarba înverzită tindea umbre colosale, 

Ce prin forme îngăimate zugrăveau icoana lor; 
Călători doi din cetate revineau pe acea cale, 
Lângă ii cu repegiune păşind, auzi: “Se duce, 

Pre amic în loc de Meros îl întind acum pe cruce”. 

În a inimei adâncul răsunat-au vorba lor, 

Conştiinţa, grija îl mână şi-a lui pas înaripează. 
Turnurile Siracuzei soarele apuitor, 

Răsfrângându-se prin nouri, aurea cu a lui raze, 
Când Filostrat, a lui casnic, pre al său domn neferice 
Îl întâmpină cu spaimă şi cuvinte aceste-i zice: 


“Îndărăpt te-ntoarnă iute, pre amic nu-i mântui, 
Deci macar al tău pericol prin o fugă-ndată curmă; 
Chiar acum pe neferice îl încep a-l schingiui, 
C-aşteptatu-te-au statornic pănă-n ora de pe urmă; 
A lui credinţă-ntemeiată în virtute şi-n onoare 
Tiranul prin vorbe amare n-a putut să i-o oboare”. 


“De-i târziu, de n-oi putea-voi ca să scap p-amicul meu, 
Cu el mor, însă credinţa nu va rămâne înfrântă. 

Şi tiranul cel sălbatic n-aibe în cugetul seu 

Că amicului amicul a calcat credinţa sântă; 

Preste ambi să împlinească a lui crudă fărdelege, 

Dar cunoască că viază amiciţiii sânta lege!” 


Iacă soarele spune, când la poartă a sosit; 

Vede crucea a osândei în o piaţă împlântată. 
Curioasa d-oameni gloată împregiur a tăbărât, 

Pe amic îl trag acuma cu o funie încruntată. 

Gloata o străbate, strigă: “Iată-mă-s, eu viu de faţă, 
Eu-s acela pentru care el chizeş s-a pus cu viaţa!” 


'Tot poporul se cuprinde de mirare şi de fior, 

Ambi amici se-mbrăţoşează, plâng de chin, de bucurie; 
Nice-un ochi e fără lacrimi l-acest act pătrunzător 

Şi la tiran se rapoartă astă rară duioşie. 

Pre el prinde o simţire, pănă-atunci de tot streină, 

Pe amicii ambi-i cheamă înaintea lui să vină. 

Îndelung pre ii admiră, zice: “Vi s-a nimerit; 

A mea inimă se-nvinge; eu chiar văd din astă faptă 
Că credinţa nu-i un fantom, ce înalt simţ înzeit, 
Care de la oameni cere recunoaşterea cea dreaptă. 
Luaţi, rogu-vă, de-acuma, să simt zile mai senine. 
În a voastră legătură de al treilea pe mine!” 

LA CUGETAREA MEA CUPRINS 


Când întinzi a tale aripi, o, tu, cugete-nfocate, 
Şi-n noianul fantaziei te înalţi cu repegiune, 
Căutând frumoase teme între cele luminate 
Pentru lira-mi umelită, doritoare să răsune, 


Uşurel, pe munte Pincio, între pinii verzi răzbate; 
De virtute şi frumiiseţe acolo-i videa minune, 
Acolo zâna me trece pe cărările-ncântate, 
Strălucind cu o lumină care niciodată-apune. 


De la dânsa împrumută lină şi blândă lucoare, 
D-unde-amorul cu virtutea şi-nţeleptul spirt derază, 
Ce dau numelui aice faima cea nemuritoare. 


În zadar în lume-aiure vei căta ca să se vază 


Întrunite-ntr-o fiinţă toate-a cerului odoare, 
Care către fapte-nalte nencetat însufletează. 

RĂSĂRITUL DE LEFCA CR ie 
Pe a lumei orizonul a mea zână când s-arată, 
Cerul tot se-nseninează, suflă aerul mai lin, 
Unda curge mai voioasă, limpede şi mai curată 
În acel râu ce-ntre petre se repede c-un suspin. 


Vezi cum flutură pin nouri de amori junei o ceată, 
Cum răsună d-armonie colnicii din Apenin, 

Unde pentru a ei laudă în cor sună o cântată 

Mii de paseri şi de nimfe ce-n a ei întâmpin vin. 


Nu e stâncă, nu e culme care să nu scânteieze, 
Nu-i câmpie ce nu-ntinde nouă mantie de flori, 
Nu e limbă ominească care să nu cuvinteze 


Despre ochii şi cea faţă, unde-n a lui foişor, 


Între porfira şi perle Amor ţese dulce-obeze, 
Şi săgeata sa discarcă între-a giunilor popor. 

PATIMA 
CUPRINS 


La munceii din câmpie, la pădurea cea umbroasă, 
La cel râu care şerpează pintre înflorit ogor, 
L-adăpostul singuratic, lângă stânca-ntunecoasă, 
Întristat şi plin de gânduri singur umblu cu Amor. 


Că în cuget şi în sânu-mi port simţirea cea duioasă, 
Care n-a să stângă timpul, cel de toate stârpitor, 
Că rămâne suvenirul unei inimi credincioasă, 
Într-un eho ce-a să sune după ce eu voi să mor. 


Cele graţii şi frumseţe, ce-s a muzei mele teme, 
Le rezic la floricica ce se leagănă de vânt 
Şi mă tânguiesc la frunza care-n freamătul ei geme. 


La fiinţele naturei, câte împregiuru-mi sânt, 
Spun a inimei dorinţă ce sperează şi iar teme, 
Numai zânei cerc ascunde patima în care-mplânt. 


LI 


Auzit-au Apeninul eho a durerei mele, 

Ce din sân Amor îmi stoarce în tăcut-a nopţei clipă; 
Răsunat-au păn” la Istru patimile cele grele, 

Ce nu vindecă Igea, nici Fântâna Aganipă. 


Din a lor somn se treziră aţipite păserele, 
Mai duioase se făcură fiarile-n ascunsa ripă, 
Înalţară a lor frunte tupilate floricele, 
Zefirul cel mai zburdatic înfrână a sa aripă. 

Mai lin curseră atunce ale râurilor unde 
Şi naiadele duioase au ieşit din râu, din mare, 
Acea patimă s-aculte care inima-mi pătrunde. 


Toate-n giurul meu suspină, numai zâna pentru care 
A mea inimă s-încinde la durere-mi nu răspunde, 
Nici din sânul ei s-aude un suspin de îndurare! 


II 


Acea aspră pătimire de o inimă-nfocată 

Într-atâta este deamnă ca amorul s-o aline, 

Încât, doamna me, eu nu ştiu de unde totdeauna vine 
Supra me să săgeteze o privire turburată. 


Zea de gheaţă, de oţele au de piatră diamantată 
Inima în sânul vostru ferecată parcă-o ţine, 

Unde nică râul de lacrimi, nice-aprinsele suspine, 
Amar mie, eu simt astăzi că nu pot ca să răzbată. 


Deşi-n versul meu cel umil strălucinda-vă virtute 
Cerc să cânt ş-al vostru merit în toscană armonie, 
Care de l-a voastră faimă un eho să împrumute, 


Când ţintează sumeţ ochiul în a ceriului făclie, 


Întunericul îl ceartă numai câteva minute, 
Dar seninul feţei voastre totdeauna-i ascuns mie. 

PROFEŢIA CUPRINS 


Atunci când, o, zi amară, aceea oară-a fi vecină 

Să purced din ceste locuri d-unde soarta mă desparte, 
Lăcrămând şi cu suspinuri arunca-voi de departe 
Depeurma mea ochire cătră ţara cea latină. 


Dar pe când în luntre uşoară brăzdui-voi Marea Eusină, 
Înfocata-mi cugetare, străbătând câmpii deşarte, 
Înturna-va deseoară l-adăpostul cel de arte 

Şi la templul giunei Muze, unde arde-a mea lumină. 


Acold a Romei genii au statornic tronul lor, 
D-unde răspândesc în lume nemurinde a lor rază, 
De virtute, înţelepciune, de al patriei amor. 


Acea stea a mântuirei, care astăzi mă-nviază, 


Fie ca să mă conducă şi în timpul viitor, 
Şi-amorţita mea simţire pentru patrie fac-o trează. 

LA DOCTORUL PEZZONI 


carele se înturna din Moldova în Italia, 
a sa patrie 


CUPRINS 


Tu, pe carele îndeamnă al patriei dorul mare, 
Azi întinzi a tale pasuri cătră ţara ceea unde 
Marginile-s d-o parte Alpii, d-alta gemănată mare, 
La a căria fortune muntele-Apenin răspunde; 


Acolo de mine-urzite vei vedea două altare, 
Unul consacrat lui Febus, iar în altul se ascunde 
Mărit geniul a zânei şi acele virtuţi rare, 

Cu a ochilor lumină ce d-amor nobil pătrunde. 


Cugetările duioase acolo-mi sunt ferecate 
Şi a mea toscană liră a sta mută se deprinde, 
De când soarta rea le ţine de la mine depărtate. 


Înaintea lor espune patima ce mă cuprinde, 


Zi că chiar un verde arbor, dacă focul îl răzbate, 
Cu cât boarea pre el suflă, cu atât mai mult s-aprinde. 

TOT LA ACELA cică 
Dacă-n barca uşurică petreci unda întărtată, 
Au prin munţilor omete a ta cale de te duce, 
Favorabil fie-ţi Zeul, ce pe călători conduce, 
Facă-agiunsul tău ferice ş-a ta cale-ndemânată. 


Dacă-amu a ta simţire prin ochi este încântată, 
Revederea patriei dacă estazul în tine-aduce, 

Prin vorbirea armonioasă, prin cea artă ce străluce 
Şi prin care Italia nouă cum cea veche-i înălţată. 


Pasul tău înaripează cătră insubra cetate, 
Ce-n mărirea ei se nalţă ca un arbore-n câmpie, 
Între stolul de mici plânte la pământ ce-s tupilate. 


În murindu-l văl vede-vei cum se poartă-n modestie, 


În una unite daruri cu care-n anticitate 
Se lăudau înalte genii răspândite în o mie. 

CONSACRAT MEMORIEI DE LEUFCA 


născută Bianca Milesi, moartă în Paris, la 1849 


Doamno, ce întru mărire, în aurora vieţei tale, 
De frumseţe-ncântătoare şi de graţii erai plină, 
Defăimând deşert onorul cărui gloatele se-nchină, 
T-ai ales pentru urmare a virtuţei greua cale. 


Dănuitul al tău suflet de-nsuşimile morale 

A sacrat doritei patrii sânte-altare de lumină, 
Ca prin fapte strălucinde, preste ţara cea latină 
Să răsară de nou timpul a triumfurilor sale. 


Acea rază nemurindă, pentru glorie creată, 
Ce lucit-au preste mine încă-n timpul de giunie, 
Aleu, s-a înturnat iară la-obârşia-i necurmată. 


Dar în miezul a durerei ce-mi rămâne-n suflet vie, 


Cea scânteie care-aprins-ai nu s-a stânge niceodată 
Şi-a trăi cu tine-unită în a ceriului tărie! 

CUPRINS 


CLIRONOMII LUI EPAMENONDA 
CUPRINS 
Defăimând cele la care gloata oarbă se apleacă, 
Omul, în a cărui suflet a virtuţei dor n-apune, 
Numelul său şi-amintirei trainic monument rădică, 
Cu folos ce-aduce lumei prin virtute,-nţelepciune. 


Ca pe râpele lui Nilu piramida cea antică, 

Ce-n nori creştetul ascunde şi se luptă cu furtune, 
Aşa fapta patriotă, ce-a zeimei este fiica, 
Timpu-nfrână şi cu soarta pe invidia răpune. 


Când pe câmpul a victoriii înota în a lui sânge, 
Epaminonda la amicii ce-l plângeau cu duioşie, 
Pentru că cu a lui moarte şi-a lui viţe se stângea, 
“Înfrânaţi, zis-au el, plânsul, vă las două-a mele fiie, 
Nemurindele trofee: Leuctre şi Mantinea!” 

LA TERMELE DE KARLSBAD 


O, fântână misterioasă, ce din sânul istui munte 
Reverşi apă, foc şi aer, noapte, zi, fără de paos, 
Înaintea la tot omul umelită pleacă frunte, 

Că pe Cela vede-n tine ci-urzi lumea din haos. 


Prin a sa filantropie căpătat-ai o putere 
Care vindecă de patimi stolul cel nenumărat 
De fiinţe suferinde ce din ambe emisfere 

În ist an, ca din vechime, la tine s-a adunat. 


Piatra care te încinge, codrul care te-ncunună, 
Aburii de ambrozie de-nmiite giune flori, 
Lin seninul a naturei, armonia ce-n giur sună, 


Toate-nvie un lânged cuget şi-s balsami vindecători. 


Toţi ce prin a ta putere a simţit a ta minune 
Depun ţie mulţumire, vânta l-al tău Urzitor; 
Între mai frumoase imne şi ist vers român răsune 
Sacrificii umelite unui simţ cunoscător! 


Karlsbad, iuili—august 1855—61 

CUPRINS 


ODĂ 
CUPRINS 
Urzitoriule a lumei, tu, ce-Imperului Roman 
Ai dat glorie, virtute şi putere, decât care 
Soarele în a lui cale, de când născu din noian, 
N-au văzut nimic mai mare, 


Tu, ce-a sale legioane pănă-n Dacia ai condus, 
Unde, după-naltul triumf, ai fondat o Romă giune, 
Ca să fie despre barbari viu troian pentru Apus 

Şi luceafăr ce n-apune, 


După ce nepotul Romei de fortuni au triumfat, 

Care-n curs de ani o mie au schimbat antica lume, 

Şi în lupte, suferinţe, pănă astăzi au păstrat 
Limba, patria şi nume, 


Dă-i, o, Zeule, putere şi virtute,-n viitor 

Ca ferice să plinească destinul a gintei sale, 

Şi demn de a lui sânt nume, într-un trai nemuritor, 
Să petreacă a gloriei cale. 


Preste câmpurile noastre vars”, o, Doamne, darul sânt, 
Fie purure mănoase grâie, turme şi albine, 
Şi în schimbul lor întoarnă nouă din străin pământ 

A lui aur şi lumine. 


Dă la tânăra română, lângă harul cel plăcut, 

Cuget nalt, inimă blândă, ca şi ea la noi să fie 

Cum Cornelia antică, ce pe eroi au născut, 
Fiie, mumă şi soţie! 

Să dai braţilor putere, inimei un dor aprins, 
Ca românul, cum străbunii, pentru drepturile sfinte 
Ale patriii renăscânde să se lupte neînvins 

Prin lucrări şi prin cuvinte! 


Strânge 'Ţările-Unite prin un nod nemuritor, 

Cum origine au una, fie a lor şi fericire; 

Toţi românii să închege de fraţi numai un popor 
Că puterea stă-n Unire! 


136 


POETUL 


Dedicat d-sale d. Vasili Alecsandri CUPRINS 


Viersul care-ntăia oară a sunat în Românie 
Pe-alăuta ce de secoli fără coarde-a fost rămas, 
Spre-aminti a patriii fapte prin a doinei armonie, 
Dupre metrul care muza l-a dictat de pe Parnas, 
Va trăi atâtea timpuri cât Pionul, petros munte, 
Între nouri înalţa-va maiestoasa a lui frunte. 


Deşi cântul a lui Omer poartă cea întăi cunună, 
El nu-ntunică pe Pindar, nici a lui Alceos ton, 
Înfocatele suspinuri şi cuvintele-ncă sună 

A Safei înamorate şi a lui Anacreon 

Nice între a Greciei zâne a brilat numai Elena, 
Pe eroi şi pe filozofi n-a produs numai Atena. 


Înainte de Ahiles şi de falange spartane, 
Vieţuit-au şi alţi eroi, care-umpleau în timpul lor, 
Prin virtute,-nţelepciune şi prin fapte miliane, 
Lumea toată de esemple, de mirare şi lucor; 

Însă geniile acele, demne chiar de nemurire, 

Zac uitate, c-un poeta n-a lasat de ele ştire. 


Tu, în căruia sân Zeul a aprins sânta scânteie 
Să dai faptelor prin muză traiul cel nemuritor, 
Între teme înmiite nu-i afla mai naltă-idee 

De aceea ce dictează sântul patriei amor, 

A românilor virtute deci prin versul tău să-nvie, 
Ca nepoților d-esemple şi de glorie să fie! 

ANUL NOU 1857 ÎN MOLDOVA 


Auguştilor suverani subscriitori 
Tratatului de Paris 
dedicat 


CUPRINS 


Lâng-a Dunărei verzi râpe maiestoasă vezi matronă, 
Pre scutu-i semnul lui Gioe, pe cap are o coroană. 
A ei faţă şi vestminte uric poartă vederat 

Că ea-i fiia cea mai giune a lui Traian împărat. 
Soarta gintelor schimbat-au ale ei trofei antice 

Din semnale de vinceală în cununi de flori, de spice, 
Ma din ochii scânteiază încă focul cel nestâns 

Ce arată că-n vechime combătut-au şi-a învins. 
Aştepta, ma suferindă, în a soartei ei asprime, 

Că ursita-i prezisese o ferice viitorime. 

Iacă ora de pe urmă, miezul nopţii a sunat, 

Anul vechi, ce-i plin de sagne, ostenit şi detunat, 
Încărcat cu mii de grije, s-acufundă-n vecinicie; 

În loc d-amare suspinuri în giur sună armonie, 

Nu mai tremură pământul, mările s-a limpezit, 
Preste valul a lui Traian şepte Stele a răsărit, 

Anul giune, blând la faţă, având tâmple-ncununate. 
Noua viaţă ni-asigură şi guvernul de dreptate. 
Dunărea, ce între petre pănă acuma a gemut, 
Liberă în sânu-i strânge unda din Siret şi Prut; 

Şi Anul Nou, de pace înger, a ştiinţelor făclie 

Cu odoarele Europei ni aduce în Românie. 

Atunci ruga cea fierbinte răsunat-au spre Apus, 
Catră cele şepte Stele care pacea ni-a adus, 

Să ne lumineze ţara şi o apere-nainte, 

În ist an să ne trimată un bun Domnitor părinte, 
Ce fiind a legei sânte El organ şi păzitor 

Să conducă patria noastră la frumosul viitor! 

EPILOG CUPRINS 


Înalţat-am monumentul încă-n junea Românie, 

Decât bronzul, fierul, piatra mult mai trainic am durat. 
Pre el timpului fortune în turbata lor mânie 

N-or putea ca să-l oboare pe cursul îndelungat. 

Nu, de tot nu mor, că partea nobil-a fiinţei mele 

La Cel care a creat-o va întinde al ei zbor; 

Acolo ea, limpezită d-omeneşti pătimiri grele, 

A ei voace va adaoge cătră a îngerilor hor, 

Spre a lăuda Fiinţa care între lumele senine, 

Fără început domnează şi domni-va fără de fine! 

FABULE 

ZÂNA FABULEI 


La cetitorul român 


CUPRINS 


Prin rostiri de adevăruri, ascunse-n cimilitură, 

Aduc ţie-ntăia oară cu plăcere-nvăţătură; 

În a vieţei strâmba cale pe român să îndreptez, 

Prin lupi, corbi, furnici şi broaşte a vorbi mă disfătez. 
Adevărul salt nu place, de-i şi bun, e plin d-asprime, 
Dar când vitele l-or spune, n-a să supere pe nime. 

De aceea a lor zise, cu gând binevoitor, 

Să asculţi, să ierţi cutezul, preţuind ţintirea lor. 

GRIERUL ŞI FURNICA 


Săltând, grierul la ţară 
Şuierat-au toata vară, 

Şi când iarna au venit, 

Cu nemică s-au trezit, 
Neavând macar de dor 

Muscă sau un viermişor 

Pe furnica sa vecină 

Au rugat să-l împrumute 
C-un grăunte, c-o neghină, 
Să mai prindă la vârtute, 
Zicând: “Zău, la timp de trier, 
Dau parola mea de grier, 
Înturna-voi toată soma 
Ş-interesul de-mprumut!” 

Dar furnica econoamă 

I-au zis: “Vara ce-ai făcut?” 
“Prin câmpii şi prin grădine 
Am cântat păn-au dat bruma.” 
“Tu cântai, îmi pare bine, 
Gioacă, vere, dar acuma!” 


142 


CUPRINS 


CORBUL ŞI VULPEA 


Preste ramul unui sorb 
S-aşezasă domnul corb, 
'Țiind în plisc o bucată 

De caş, ce-o avea furată. 
Vulpea, cum l-au mirosit, 
Sub acel sorb au venit 

Şi-n sus căutând, i zice: 
“Buna ziua, venetice! 

Cât eşti mândru şi frumos! 
Dacă viersul cel duios 

'Ți-i c-a penilor odoare, 
'Tu-ntreci pe privighitoare.” 
De mândrie îngâmfat, 
Corbul pliscul au căscat, 

Şi vrând viersul să înceapă, 
Caşul pe pământ îl scapă. 
Atunci vulpea brânza apucă 
După ce o şi îmbucă, 

Cătră corb, spre mângâiere, 
Zice: “En ascultă, vere, 

Cel ce ştie linguşala 

Să îndoapă-n socoteala 
Celuia care-l ascultă. 

Astă daună nu-i prea multă 
Pentru-un adevăr curat. 
Atunci corbul ruşinat 
Giură că minciuni c-acele 
Alte dăţi n-or să-l înşele. 

BROASCA ȘI BOUL 
CUPRINS 

Broasca mică cât un ou 
Au văzut păscând un bou 
Şi mirându-se prea tare 
De-o făptură atât de mare 
Cugeta c-ar fi noroc 
S-a familiei laudă, dacă 
Ar putea să se prefacă 
Din mic, mare dobitoc. 
Deci d-ambiţie s-aprinde, 
Mereu s-umflă, se întinde 
Ş-apoi zice: “Sorioară, 
Nu-s ca boul, buneoară?” 
Dar aceasta i-au zis: Ba!” 
Broasca urmând a se umfla, 
Zis-au iar: “En vezi, lelică!” 
“Soro,-ţi spun că eşti tot mică!” 
“Oare acuma l-am agiuns?” 
“Incă nu”, i s-au răspuns. 
Broasc-atunci s-au mai umflat 
Foarte aşa... cât au crăpat. 
Vra ca astă broască mică 
Pe mai mari cel mic s-agiungă, 
Tot se umflă, se rădică, 
Fără-a-şi cere sfat la pungă 
Se aşază la Paris, 
Unde, de nu este-nchis, 
Rolul gioacă de baron, 
Fără bani, dar cu bun ton. 
De mii planuri îngâmfat, 
Casa-şi schimbă în palat 
Şi-n prinţesă pe a sa damă. 
Vrând apoi a mai întinde, 
Creditoriul pe-a lui samă 
Toate, păn şi pre el vinde. 

ACII DOI CATÂRI 
CUPRINS 

Doi catâri călătoreau 
Şi-n desagii lor duceau 
Unul ceapă de câmpie, 
Altul bani de visterie 
Cest din urmă, îngâmfat 
Că-i de aur încărcat, 
Chiar de şelile-i apasă, 
Nu vra sarcina s-o lasă. 
Mândru calcă, parcă-i leu, 
Şi suna un zurgălău. 
Când deodată, din tufari, 
lesă o ceată de tâlhari. 
Toţi la cel catâr dau bustă 
Ce ducea de aur soamă, 
De urechi îl prind, de soamă, 
Alţi împung şi-l bat c-o fustă. 
Încât bietul, gemând foarte, 
Zice: “Oare asta-i soarte 
Carea mi s-au giuruit 
Pe ist drum când m-au pornit? 
Al meu soţ ce cară ceapă 
Fericit de daiină scapă, 
Dar eu, făr de agiutori, 
În bataie, aleu, mor!” 
Iar catârul celalalt 
Zis-au: “Vere, totdeauna 
Pe copaciul mai înalt 
Darmă repede fortuna; 
De-ai fi şerb la un cepari, 
Iar nu casă de dinari, 
La os teafăr şi la piele 
N-ai păţi aceste rele 
Când eu în săracul trai 
Voi să pasc în pace scai!” 

ASINUL ŞI FURUL 


Pentru asinul furat 

Se băteau doi furi odată, 
Unul vrea să-l aibă argat, 
Altul vra să-l vânză-ndată. 
Dar când între ii se ceartă 
Cum pe asin să-l împartă, 
Vine-al treilea tâlhari 

Şi li fură pe magari. 


Este asin câteodată 

O moşie-n giudecată, 
Pentru care doi mazili 

Se sfădesc pe la movili, 
Când acela ce-i împacă, 
Mâncând pe-a lor cheltuială, 
Ie moşia-n socoteală 

Şi li lasă punga sacă. 

CUPRINS 


LUPUL ŞI MIELUL 


Orice face cel mai mare, 
Dreptate-n toate are, 
Precum vom videa aice 
Din o fabulă ce-oi zice. 


Un miel foarte însetat 
S-adăpa în râu curat, 
Unde lupul, cătând pradă, 
Începu cu mielul sfadă, 
Zicându-i cu rost turbat: 
“Ori de ce mă înfruntezi 
Şi să turburi cum cutezi 
Limpedea mea băutură?” 
I-au zis mielul: “Doamne, iartă, 
La mânie nu te-ntartă, 
Mai ales dacă ai vra 
Să-nţelegi măria-ta 

C-apa din sus cură-n vale 
La şerbul măriei-tale; 

Şi s-o turbur eu nu pot 
Cu piciorul, nici cu bot!” 


“Mi o turburi şi-acum iară, 
I-au zis cruda acea fiară; 
Ştiu că-n anul cel trecut 

Tu de lupi ai zis bârfele!” 
“Cum puteam să zic acele, 
Când n-am fost încă născut? 
Crede, doamne, că ş-acuma 
Eu sug lapte de la muma.” 
“De n-ai fost tu, apoi, zău, 

CUPRINS 


Au fost un frate al tău.” 
“Nici un frate eu nu am.” 
“Aşadar, ţ-au fost vrun neam, 
Că toţi câni, păstori şi oi 

Bat din veci resbel cu noi!” 
Zicând ceste, îl îmbrâncă 

Şi îl duce la pădure, 

Unde, fără să-l înjure, 

Îl despoaie şi-l mănâncă. 

LEUL ŞI GUZGANUL 


Cât se poate, se cuvine 

Fă altuia vre un bine, 

Că veni-va-ţi multe ori 
D-unde n-aştepţi agiutori, 
Precum vei vedea aice 
Din o fabulă ce-oi zice. 


Un guzgan, ce supt pământ 
I s-urâsă a sta mereu 
Zburdând iesă ca un tânt 
Şi-ntră-n brânca unui leu 
Dar acest-au arătat 

Cuget chiar de împărat, 
Căci în loc ca să-l sugrume 
L-au lăsat să roadă-n lume. 
Însă astă bună faptă 
Mulţămită-i află dreaptă. 
Se par lucruri necrezute 
Un guzgan pe leu s-agiute! 
Din a sa pădure deasă 
Umblând leul ca să iasă, 

În o cursă-ntinsă-ncape 

Şi cercând din ea să scape 
Muge, bietul, tot se urcă, 
Însă-n laţi mai mult se-ncurcă, 
Încât acel domnitor 
Nicicum poate să-şi agiute 
Dar întâi de vânător 
Guzgănelul venind iute, 

Pe reţeaua ce-l înoadă 
Nevoindu-să să roadă, 
Într-atâta-au distrămat 
Pănă pe leul au scăpat. 

GUZGANUL DE CETATE 
ŞI CEL DE CÂMP 
CUPRINS 

Dineoare un guzgan, 
Politicos cetăţan, 
Pre guzganul de câmpie 
L-au poftit la prânz să vie, 
Că nu tot mereu lăcuste, 
Ce mai bun ospăț să guste 
Pe vărgat, frumos covor 
Aşternut-au masa lor; 
Las să giudice oricine 
Cât li-au fost atunci de bine 


De confeturi şi de pui 
Fărmăturile adună, 

Însă pănă a fi sătui 
Deodată uşa sună; 

Asta-i umple-atât de frică 
Încât pofta li să strică 
Cetăţanul sprintinel 
Scapă, ş-altul după el 


Iată tropotu-ncetează 

Şi guzganii iar s-aşază. 
Cetăţanul, mângâiet, 

La ţăranul spăriet 

Zice: “En apucă, frate, 

Să mai roadem la bucate!” 
Dar acest-au zis: “Destul 
De astă masă eu-s sătul, 
Vino mâne tu afară 

De-i gusta ospăț de ţară. 

Tupilat într-un ungheri, 

Nu am masă de boieri, 

Nime însă ca aice 

N-a veni ca să ni-o strice, 

Şi de fărmături sărace 
Îndopa-ne-vom în pace. 

Eu te las cu sănătate, 

Eu voi şegi cu frica-n spate, 
Nici mai delicată masă 
Care-apoi pe nări să-mi iasă!” 

CERBUL LA FÂNTÂNĂ 
CUPRINS 
Într-o fântână limpide, 
La codru, pe la munte, 
Văzându-şi cerbul coarnele 
Ce-i se-nalţă pe frunte, 


Lăuda podoaba gemine, 
Dar bănuit-au foarte 
Cum şi picioare-asemene 
Nu-i dă nedreapta soarte, 


Zicând “Ramosul creştetul, 
Mândria fruntei mele, 
Chiar ca copacii codrului 
Se nalţă cătră stele 


Aleu, cum şi picioarele 
N-au formă, nici tărie, 
Că ele chiar ca fusele 
Sunt făr-analogie” 


Dar când aşa se critică, 
Răsună-n giur tufarii, 
Din care fără tropote 
Ies sprintenei ogarii 


Cerbul de spaimă tremură 
C-un salt la fugă împunge 
Şi din câmpină repede 
Între tufari agiunge 


Urâte mădulările 
L-ar fi putut s-agiute, 

De nu-i era de piedică 
Podoabele cornute 


Cerbul în dese ramure 

Intrând, abia s-aburcă, 
Căci lăudate-i coarnele 
La trecere-l încurcă 


Dar când ogarul dintele 
Încruntă-n şold, sărmanul 
Cerbul odoru-şi blastămă 
Ce-i creşte pe tot anul! 


Decât folosul, multe ori 
Deşărtăciunea place, 
Care apoi de-a pururea 
În daune se preface. 

COCOSTÂRCUL ŞI VULPEA 
CUPRINS 

Cocostârcul călători 
La prânz de vulpe să cheamă, 
Dar în loc d-ospăţ cu spori, 
Pe disc lat găseşte o zamă 
Limpede şi chiar lătură, 
Fără vo dumicătură. 
Pasărea cu lungul plisc, 
Vrând să mânce, toată-n disc, 
Osteneşte sărmănica 
Şi nu-nghite mai nemica; 
Vulpea însă unde-atinge 
Soarbe tot şi-n urmă linge. 
Cocostârcul supărat 
Astă festă n-au uitat 
S-a-nturna vrând neplăcută 
Daună care au păţit, 
Pe cea vulpe prefăcută 
La o masă au poftit. 
Vulpea vine chiar l-amiază 
Şi la vatr-amu s-aşază, 
Unde un miros priincios 
Minea vulpei prânz gustos. 
Dar bucate 
Delicate 
Vede-nchise întru un vaz 
Ce-i cu lung şi-ngust grumaz. 
În el pliscul bine-ncape 
Ca bucatele să pape, 
Dar căscatul vulpei bot 
Stă de prânz departe-un cot; 

Deci cu foame şi ruşine 
Leghioaia ni rămâne. 


Cel ce vre pe-un alt s-înşele 
Dese sufere mai rele. 

LUPUL ŞI CUCOARA 


Mâncând lupul chiar ca zece, 
Era-aproape să se-nece, 

Cu un os ce-n gât stătusă; 
În zadar sărmanul tusă, 
Căci d-al scoate 

Nu mai poate 

Şi-i să pare c-a să moară. 
Când, văzând pe o cucoară, 
Semn i face cu picior 

Ca să-i deie agiutor. 

Tată paserea ghibace 
Operația i face 

Ş-acel os 

Din gât i-au scos, 

Apoi cere legiuită 

Pentru lucru mulţămită. 
“Mulţămită!—lupu-i zice— 
Oare nu eşti tu ferice 

Că din gât nesăţios 

Capul teafăr ţi l-ai scos? 
Sărmănico, fugi din drum, 
De mă superi, te zugrum!” 

ȚĂRANUL ŞI FIII LUI 
CUPRINS 

Sârguinţa ş-osteneală 

Pre om nu dau de sminteală. 

Un sătean înavuţit, 

Având zile-amu puţine, 

Au chemat pre fii la sine 

Şi aşa li au vorbit: 

“Vă păziţi vodinioare 

A nu vinde-acele ogoare 

Ce părinţii ni-au lăsat, 

C-un odor e îngropat. 

Nu cunosc locul chiar unde 

Acel aur se ascunde, 

Dar să ştiţi că prin răbdare 

N-a fi în zadar lucrare. 

Săpaţi câmpul de cu vară, 

De la zori şi pănă-n sară, 

Ogorul de-o palmă lat 

Nu rămâie nescurmat!” 

Moare-apoi a lor părinte, 

Fiii zisa având în minte, 

Pre odorul să nu scape 

Câmpul tot încep să-l sape, 

Încât lucrul timpurie 

Le aduce secerie. 

N-află auru nicăire, 

Dar în loc de moştenire 

Sfatul fu mântuitor: 

Că ostineala-i chiar odor! 

OALA DE ARAMĂ 
ŞI OALA DE LUT 
CUPRINS 

O zi oala de aramă 
Pe-o vecină de lut cheamă, 
Ca să facă ambe-un drum. 
Însă aceasta au zis: “Nu pot; 
Las mai bine să m-afum, 
Decât să mă stric de tot. 


Dar tu în coaste chiar ţistoasă, 
Nu ca mine ticăloasă, 

Pas ferice-oriunde-i vre.” 

“La tot feliul de-ntâmplare, 
Zis-au oala cea mai tare, 
Protectoară mi-i ave. 


Dac-un lucru colţuros, 
Repede sau pre vârtos 

Ar umbla ca să te sfarme, 
Ver macar ca să te darme, 
Eu la mijloc voi intra 

Şi de daună te-oi scăpa.” 


În asemene parolă, 

Dată de-o lucită oală, 
Biata oală se încrede, 
Lasă vatra şi purcede. 
Merg ai noştri călători, 
Târâindu-se cu spori, 
Dar compania merge slut, 
Alt-arama-i şi alta-i lut. 

Vrând ii pest-un hop să treacă, 
Între sine se tot freacă 

Ş-înc-o mie urme nu-s 

Ce-n a lor voiaj s-au dus, 
Când arama în moale pele 

Aşa foarte-un ghiont au dat, 
Că-n mănunte hârburele, 
Gemând, oala s-au stricat. 


Cu acel mai tare foarte 
Nu umbla, ci cu mai moale, 
De nu vrei acestei oale 
S-aibi în urmă trista soarte! 

VULPEA ŞI ŢAPUL 


Un bărbos ţap cornuratic, 
Cu o vulpe, dineoare 

Se dusesă la varatic 

Ca să facă-o vânătoare. 
'Tapu-i tont, dar fumuratic, 
Soţul său e viclean practic. 


Însetaţi ambi de căldură, 
Într-un puț s-au coborât; 
După ce prin beutură 

Pofta lor au răcorit, 

Zis-au vulpea: “En, cumătre, 
Nu-i destul a s-adăpa; 
Dintr-aceste oable petre 
Oare, zi-m, cum vom scăpa? 


Deci eu cred ca să te faci 
'Tap cu minte şi ghibaci 
Şi-n a puţului părete 
Brâncele-ţi întinde drept, 
Apoi eu pe a tale spete 

Şi pe cornul înţălept 

Voi sui şi pănă-n sară 
'Teafăr te voi scoate-afară.” 
Atunci ţapul au strigat: 
“Bravo, ce plan minunat! 
La aceste câtu-i Prutul 

Nu m-agiungea priceputul!” 


Însă vulpea nu se-ncurcă, 
Ce din puț pre ţap se urcă 

Şi agiungând sus pre pământ 
Face ţapului cuvânt 

Prin îndemn cătră răbdare, 
Ce-i virtute foarte mare, 
Zicând: “Dacă maica fire 
Dramuri ţ-ar fi dat de minte 
Măcar cât în barbă-ai fire, 
Apoi în puț mai nainte 

De-a intra tu ai gândi 
De-acolo cum ai ieşi. 

Deci en vezi acuma, ţape, 
Din puţ cine să te scape, 
Ş-apoi ie mai bine samă! 
Tartă dacă eu m-am tras, 
Dar un interes mă cheamă, 
Care nu pot ca să-l las” 


Orice lucru-nfiinţezi 
Rezultatul să-i prevezi. 

CAPRA, GIUNCA ȘI OAIA, 
ÎN COMPANIE CU LEUL 
CUPRINS 
Capra, oaia şi o giuncă 
Cu un leu foarte cumplit, 
Care domnea în o luncă, 
Între ii s-au învoit 
În companie dineoare 
De a face-o vânătoare, 
Şi precum li se cuvine 
Să se-mpartă între sine. 


Capra-n cursă ce-au întins 
Pe un cerb întăi au prins, 
Şi a ei vânat îndată 

Cătră soţii săi arată. 


Atunci leul, împărat, 

Pe brâncă au numărat, 
Zicând: “De ştiu socoteală, 
Suntem patru la-mpărţală“. 
Pre vânat apoi-mparte, 
Făcându-şi dintăi o parte. 
Zis-au: “Asta mie-o ieu, 
Pentru că mă cheamă leu, 
Partea a doua se cuvine, 
După drept, celui mai tare, 
Ş-asta cred c-o ştiţi pre bine! 
Partea a tria o rădic 

Pentru că sunt mai voinic, 
Iar cu partea de pe urmă 
Socoteala ni să curmă: 

Pre cel ce brânc-a să-ntindă 
Îl zugrum şi-l fac merindă!” 

OAIA ŞI MIELUL 


Spunea mielului odată 
Maica oaia: “Fătul meu, 
Eu sunt foarte întristată 
Cugetând la traiul tău. 


Ah, păstorul te va prinde, 
Abia gras te-i face un pic, 
Şi la măcelar te-a vinde, 

Ce călău altfeli i zic. 
Depărtat de l-a ta mumă, 
Acii cruzi şi răi tirani 

Te despoaie, te zugrumă 

Şi te vând apoi pe bani. 
De-altă parte se învită 
Lupul, ce-i cu dânşii văr, 
Ca şi el să te înghită 

Cu ciolane şi cu păr. 

C-un cuvânt, fără-ndurare 
Toţi pre tine te urăsc, 
Ş-abia traiul îţi răsare, 
Iacă-ndată îl răpesc! 

Chiar în contra însuşi firei, 
Mai bătrână eu fiind, 
Tocma-n mezul ominirei, 
Tinerel te văd pierind.” 
Însă mielul, c-umelinţă, 
Zis-au: “Maică, al mieu odor, 
Cea mai mare a mea dorinţă 
Este tânăr ca să mor! 
Decât asta, a mea soartă 
Fi-v-atunce mult mai grea, 
Dacă-ntâi aş vede moartă 
Pe duioasa maica mea.” 

STOMAHUL ŞI MĂDULĂRILE 
CUPRINS 

Chiar ca astăzi, în vechime 
Mulţămit n-au fost mai nime. 
O zi-n Roma de Senat 
Tot poporul dezbinat 
Zis-au: “Lauda ş-orice bine 
La boierii ţărei vine, 
Când în pace şi-n război 
Purtăm sarcina tot noi!” 
Împutând deci în mânie 
Pe Senat de tiranie, 
Iute iesă din cetate 
Tot poporul ca să-şi cate 
Nouă patrie, alt pământ, 
Şi dodată se aşază 
Pe un munte ci-i zic Sfânt. 
Dar Senatu-i deputează 
Pre Menenius înţălept, 
Ce-mblânzind nedreaptă ură 
Prin a sa cimilitură 
Îl aduse îndărăpt. 
Romanului deci popor 
Zise cesta senator: 
“Mădulările rebele 
Împutau o mii de rele 
Rânzei lor şi mai ales 
Că un trai ş-ar fi ales 
Spre mâncare şi spre somn; 
Deci şi ele-au vrut să facă 
Fiecare ca un domn. 
Fără noi, zise-ntre sine, 
Bârdăhanii nemic sânt, 

Ş-ar trăi doară de vânt? 
Când şărbindu-i foarte bine 
Asudam ca nişte vite, 

Iar stomahu-n loc s-agiute 
Osteneala ni înghite, 

Ca să prindă la vârtute! 
Decât şerb să fii tu trist, 
Mult mai bine-i egoist! 
Cele zise-au şi făcut, 
Talpa-n loc au şi stătut. 
Nici pic braţul se întinde, 
Mâna la nemic nu prinde, 
Şi stomahului zic toate: 
Lucre sângur, dacă poate! 
Îns-aceast-a lor mânie 

Au fost mare nebunie; 
Fiecare mădulare 

Pe stomahul tot întartă, 
Dar pe sine însaş ceartă, 
Că-n curând au obosit, 

Şi când toate au amorţit 
Mădulările rebele 

Cam târziu au înţăles 

Că spre comun interes 
Mai mult lucră decât ele 
Cela cărui zic bârdan, 
Leneş, trândav şi tiran!” 

ÎN UNIRE STĂ TĂRIA 


Nu-n zădar e scris pe aur 
În latinelor rostire: 
Crescunt parvae res concordia 
(Lucruri mici cresc prin unire); 
Făr-unire nu-i vârtute 

În familii, nici în stat, 
Cum esemple mii trecute 

De agiuns au arătat. 

Un părinte bătrân foarte, 
Propiet acum de moarte, 
Vrând uni pe fiii săi, 
Zis-au lor: “Blem, feţii mei, 
Cercaţi dac-a frânge poate 
Cel mai tânăr dintre voi 
Ceste dărzi unite toate, 

Iar în urmă spune-voi 

Ceea care tari le face”. 

Din fii unul le-au luat, 

Dar zădarnic au cercat, 

Şi dând altui mai ghibace 
Întrunit acel baston, 
Zis-au: “Eh, de eşti Samson!” 
Şi acestui opinteală 

Au dat numelui sminteală. 
Mai cercat-au fiul mic, 

Ce şi el n-au frânt nemic. 
Cu toţi timpul lor pierdură, 
Că unite-n legătură 

Nici o dardă nu s-au frânt. 
Atunci tatăl lor Li zice: 
“Moale braţe văd aice; 

Să v-arăt ce încă sânt 

În asemene-ntâmplare!” 
Dar când astă lăudare 

O ieu fiii lui drept şagă, 
Bătrânelul tremurând 
Întăi dărzile dezleagă 

Şi le frânge-apoi pe rând, 
Zicând: “Fie-vă de ştire 
Că puterea stă-n unire. 
Deci şi voi, o, fiii mei, 
Într-un cuget fiţi tustrei, 
Unul altui de-agiutori!” 
Cât trăia bătrânul lor 
Li-nnoia adeseori 

Acest sfat mântuitori, 
Şi-n minutul de pe urmă, 
Care firul vieţei curmă 
Cu o inimă ş-o gură 

Fiii lui unirea-i giură. 
După aceasta au găsit 
Multe-averi de moştenit, 
Dar plântate-n socotele 
Şi-interesuri având grele. 
Flămândă se-ndeasă-ndată 
De vecini şi veri o ceată. 
Unii fac pretenţii-n bani, 
Alţi în sate şi-n ţigani, 
Însă-a fraţilor unire 

Este scut de mântuire 
Ş-apărându-se-mpreună 
Teferi stau în grea furtună. 
Dar duioas-armonia lor 
N-au avut un trainic spori; 
Deşi sângele-i îmbină, 
Egoismul îi dezbină. 

La-mpărţelele averii 
Unul darmă pe celalalt, 
Cu vecinii atunci verii 
Înnoiesc a lor asalt 

Şi aflând pe tustrei fraţi 
Între sine dezbinaţi, 
Strămoşasc-a lor avere 
Se împrăştie şi piere. 
Venindu-li-n urm-aminte 
Pilda bunului părinte, 
Despre cele dărzi legate, 
Dezunite-apoi sfărmate, 
Dorea fieşcare fiu 

A-i urma, dar pre târziu! 

MUSCA ŞI CARUL 


La ocazia compunerei Regulamentului organic 
Bucureşti, 1830 CUPRINS 


La amiază, pe căldură, 

Se urcau pe drum la munte 
Şase harnici cai de frunte 
Înhămaţi la o trăsură. 
Spre-a o face mai uşoară, 
Toţi drumeţii se coboară; 
Caii însă asudau, 

Opinteau şi iar mai stau, 
Când o muscă foarte iute 
Au venit să le agiute. 
Bâzâind pe ii îndeamnă 

Şi prin aer drum” | însamnă; 
Unde coama nu agiunge 
Pe rând caii tot împunge. 
Carul dacă naintează, 
Crede că-nsaşi ea l-au tras, 
Şi-nmândrită-apoi s-aşază 
Cărăuşului pe nas. 

Iar de stă la vre o râpă, 
Musca-atunci se face foc: 
Zboară,-mpunge,-njură, ţipă 
Că stau roatele pe loc, 

Ca bătrânul capitan, 

Ce în cruntă bătălie 

Cătră un asalt îmbie 

Pe aprodu al său oştean. 
Mai oftează musca mică 

Că povara nu-i rădică 

Şi că dintre călători 

Nu-i dă nime agiutori, 

Dar l-a sa bâzâitură 

Nici pic caii iau aminte, 

Ci păşind tot înainte 

Suie-n deal cea grea trăsură. 
Atunci musca, stând, li zice: 
“Să ne răsuflăm aice 
Dup-atâta osteneală!” 

Ş-apoi fără de sfială 

Li mai cere legiuită 

Pentru lucru mulţămită. 


Aşa unii multe ori 

Se îndeasă la o treabă, 
Unde-s pre sârguitori 

Şi la vorbă şi la grabă, 

Dar în faptă-s chiar bufoni, 
Minciunoşi şi fanfaroni. 

CÂNELE CARELE SCAPĂ 
LUCRUL, VÂNÂNDU-I 
UMBRA ÎN APĂ 
CUPRINS 
Omul cu năluci viază, 
Lăsând lucrul cel vădit, 
Numai umbra sa vânează, 
Precum cânele au păţit. 
Acel câne dineoare 
Pist-o apă curgătoare 
Trecea cu pripire-n not, 
'Țiind o friptură-n bot. 
Când în apă deodată 
Alt-asemene-i s-arată. 
Cânelul atunci să pare 
C-acea porţie-i mai mare; 
Deci vânându-i umbra-n apă 
Nu numai că lucrul scapă, 
Ci când botul au căscat 
Puţin di nu s-au-necat, 
Încât cu nimic din val 
Teafăr abia scapă-n mal! 

MOARTEA 
ŞI NENOROCITUL 


Un lemnar din cii sărmani, 
Plin de grijă şi de ani, 
Cărând vreascuri grele-n spate 
Din pădure pe la sate, 
Se-nturna încetişor 

La săracul foişor. 

Obosit, neputincios, 

Pune sarcina sa gios 

Şi-şi aduce aminte-anume 
Câte sufere pe lume. 

Că de când el s-au născut 
Rele numai au văzut. 

Fără vipt de multe ori, 
Fără somn adeseori, 

Toată noaptea-n gânduri zace, 
Ziua nicicum are pace, 

Căci vatavul rău şi tont, 
Boierescul peste pont, 

Birul greu şi mii beilice, 
Doi ficiori şi patru fiice, 

O soţie sfăditoare 

Viaţa-i umple cu lungoare, 
Încât vrând a-şi face seamă 
Ca să vie moartea cheamă. 
Nesăţoasa deci bătrână, 
Țiind săcerea în mână, 
Repede s-au arătat 

Şi ce vra l-au întrebat. 
Văzând fioroasa moarte, 
Spământat lemnariul foarte 

Zice: “Rog agiută un pic 
Ceste lemne să rădic!” 
Moartea curmă toate cele, 
Omul însă-i mai dorit 

A suferi mii de rele, 
Decât a fi mântuit! 

BROAŞTELE 
CARE CER UN ÎMPĂRAT 


Nevrând broaştele s-asculte 
De guvernul democrat, 

De la Zevs, cu strigări multe, 
Au cerut un împărat. 

Zevs, ce-i zân îndurător, 
Le-au trimes un domnitori 
Pacinic, drept, cu blândă fire, 
Încât altul nicăire 
Niciodată s-au văzut. 

Dar din ceri când au căzut, 
Au sunat aşa de foarte, 
Încât neamul cel broscos, 
Bolând mult şi mai fricos, 
Pin coşor, glodoase boarte 
Tupil s-au acufundat 

Şi timp mult n-au cutezat 
De-a scoate un cap afară, 
Să facă conţert de sară. 
Suveranul îns-acel 

Pe care l-au socotit 

Că-i vun urieş cumplit 
Ram au fost d-un copăcel. 
Despre acesta mare teamă 
Avea broasca care-ntăi 

Au ieşit să iaie samă 

Şi să deie semn l-ai săi. 
Dar abia de ramu-ncet 
'Tremurând s-au propiet, 
Iacă ş-alta vine-n urmă, 
După ea întreaga turmă. 
Apoi nu pre târzior 

'Tot acel broscos popor 
Aşa bine s-au deprins 

La fireasca bunătate, 
Încât sărea, înadins 
Împăratului pe spate. 
Păzind al său caractir, 
Toate sufere-acel Sir. 
Insă broaştele rebele, 
Neastâmpărate, rele, 
Cătră Zevs iar au strigat: 
“Să ni dai alt împărat, 
Care mai vioi să fie!” 
Zevs atunce în mânie 

Li trimete o cucoară, 
Care-mpunge, le omoară, 
Să arete a ei putere 

Le înghite şi-n plăcere 
Căpăţinile le sfarmă. 

Tacă ţipet nou şi larmă 
Broaştile au înălţat. 
Atunci Zevs au detunat 
Cu aceste aspre zise: 
“Broaşte hâde, pare-vi-se 
Că eu voi să mă supun 
Cătră ţipetul nebun? 
Dac-aţi fi avut voi minte, 
Trebuia să fi ţinut 

Pe guvernul de-nainte; 
Dar după ce l-aţi pierdut, 
Vă era destul odor 

Acel pacinic domnitor. 
Acuma vă dau un sfat: 
Păstraţi p-acest împărat, 
Nu cumva iar prin schimbare 
Să daţi pest-un rău mai mare.” 

CASTORII PERII 

Lângă-o curte boierească, în grădină minunată, 
Un castor ş-a sa familie trăia-n apa cea curată, 
De mănunţi fii şi fiice avea câte o păreche, 
Casa lui era de bârne, dup-a ţărei modă veche. 

Ostenind cu ghibacie 

Şi păzind iconomie, 

Spre nutreţ ave-n camară 

Tot producturi de la ţară: 

Frunză, scoarță, nuci şi ghindă, 

La prânz, cină şi merindă. 

Cu această rânduială 

Trăiau fără de sminteală 

În duratul foişor 

Acii soţi cu fiii lor 

Fericiţi, d-ar fi urmat 

Cu cest metod măsurat, 

Ce din neam în neam de fire 

Li s-au dat spre moştenire, 

Şi-n repaos gios trăind, 

Mai presus n-ar fi dorind. 

Dar o pildă prea străină 

De-a lor sistemă-i dizbină; 

Din apoasa lor camară 

leşia adeseori, 

Pe răcoare, cătră sară, 

Cu soţia-cel castor, 

Şi primblându-se prin lac 

Scotea-n aer a lor cap. 

Lua aminte şi vedea 

Ce la curte se dregea, 

Cât-armonie, lumină, 


176 


Se lăţea prin cea grădină, 
Cum prin înflorit parter, 
Cu-nvăţatul guverner, 
Tineretul boierin 

Dialect vorbea străin. 

La aceste luând sama, 

A castorului madama 
Începu la soţ să zică: 
“Oare ştii de ce, frăţică, 
Firea e deosăbită 

Într-un om şi într-o vită? 
Educaţia totdeauna 

O preface în mai bună. 
Pentru ce din castoraşi 
Să nu facem cuconaşi ? 
Frate, să luăm, te rog, 
Dupr-a modei reglement, 
La copii de pedagog 

Pe o vită cu talent!” 
Când în astă sfătuire 

Stă să deie-o hotărâre, 

Li s-arată lângă mal 
Veneticul papagal, 

Având pene verzi şi mure, 
Ce din gros scăpând afară 
Şi zburând din ţară-n ţară, 
După multe avanture, 
Parcă înadins chemat, 
Prest-un ram s-au aşezat. 
Şi s-arete că nu-i mult, 
Vorovind aice cu sine 
Cuvinţele tot streine, 

La castori mult au plăcut, 

Că avea şi o figură 
Plină de învăţătură. 
Castoreasă, cu mirare, 
Cătr-a ei bărbat au zis: 
“Papagalul mi se pare 
Al său plisc când au deschis 
Că aşa au răsunat 
Ca mentorul din palat. 
Buna soarte mi-l trimete 
Pentru fiii mei şi fete; 
Să luăm în casă-ndată 
Astă pasăre-nvăţată!” 
Ca bun foarte-au fost castorul, a şti încă să cuvine, 
Câte-i propunea femeia, el la toate zicea: bine! 
Încât, fără advocat, 
Învoiala au urmat 
Ş-un contract s-au iscălit, 
Unde chiar s-au lămurit: 
Datoria 
Şi simbria 
Celui ce pre fii învaţă, 
Hotărându-i pe viaţă 
Şi o pensie prea bună 
De castană şi d-alună. 
Iată curs-acum începe 
În principii să-l adăpe 
Guvernorul papagal, 
Dizvălind a lui moral. 
În timp nu îndelungat 
Pre castori au învăţat, 
Cu deplină sârguinţă, 
Papagalilor ştiinţă: 

Cum să salte, să se strâmbe, 
Fără noime-a vorbi limbe, 
Capu-ascunde sub aripe, 
Cum să şuiere, să ţipe, 
Cum să de din cap, din coadă, 
Şi mii lucruri de plăcere 
De bun ton şi tot de modă. 
Dar nu lungă mângâiere 
Din metodul învăţat 

Cii părinţi au fost gustat, 
Căci îndată ce din mici 

Au crescut castori voinici, 
S-au văzut că ii o mie 
Ştiau lucruri frumuşele, 
Numai nu ştiau acele 

Ce castorii au să ştie. 

Căci de casnic interes 
N-avea gust, nici înţăles. 
Când părinţii s-au trezit, 
Au scăzut ş-au bătrânit, 
N-avea cine să li deie 
Bârne pentru-a lor bordeie; 
La hambare nime cară 
Provizioane de la ţară. 

Şi părinţii cii uşori 
Pentru-aceea-au scăpătat, 
Că pre fiii din castori 
Papagali au înformat. 

OCHII ŞI NASUL PPR 
Urma ceartă dineoare între ochi ş-un nas vecin, 
Cui din doi, după dreptate, ochelarii se cuvin? 
Advocat se făcu limba şi pe nas îl apăra, 
Iar urechea, prezindentul, a ei ziceri asculta. 

Atunci limba, cu talent, 

Au zis cătră prezident: 

“Dreaptă pleacă-ni, ureche, 

Să auzi dovezi o mie, 

Prin înscris şi mărturie, 

Cum de epoca cea veche 

Neam de nas, tot necurmat, 

Ochelarii au purtat 

Şi-i să cade ca moşie 

Trecută-n paragrafie”. 

O comisie de mazâli, 

Rânduită chiar pe nas, 

Au găsit între movili 

Brazda ce-ochelarii au tras. 

“Tribunalul va ierta, 

Se pot pilde arăta: 

Faţa dacă ar fi rămas 

De-ntâmplări să n-aibă nas, 

Cine ar fi acel magar 

Ca să poarte ochelari? 

Din aceste, lămurit, 

După legi am dovedit 

Cum că pentru nas anume 

Ochelarii s-au urzit, 

Ş-ochelarilor în lume 

Post pe nas s-au rânduit!” 

La această limbuţie 
Bravo-n sală au răsunat, 
Iar nasul de bucurie 

De trei ori au strănutat. 
Dar ghibace a noastră limbă 
A ei sistimă o schimbă 

Şi chiar pentru altă parte 
Paragrafuri tot din carte 
Aşa vederate au scos 

Că au dovedit pe dos, 
Fără nici un pic favor, 
Nici prepus de strâmbătate, 
Cum că ochii au dreptate 
Preste ochelarii lor. 

Dar urechea, care-n faptă 
A limbei au înţăles 
Mituirea în proces, 
Hotărârea-ncheie dreaptă: 
“Nasul drit de proprietar 
Aibe preste ochelari, 
Ochii se vor mărgini 

Prin ii numai a privi”, 

VULPEA, MOMIŢA 
ŞI FIARELE 


Murind Leul împărat, 
Fiarele s-au adunat 

Pe temeiul legei lor 

Să-şi aleagă-un domnitor. 


Deci corona din cutie, 
Ce-avu şerpele-n păstrare, 
S-au fost scos în adunare 
Să o cerce cui să vie. 
Îns-oricâţi o probuia, 
Nici unuia nu-i venea. 

Că deşi toţi aveau gust, 
Având unii cap îngust, 
Corona pe nas cădea, 
Alţii gros şi cap cornut, 
Încât ea n-au încăput. 


Deci momiţa cea bufonă 
Vru să cerce-acea coronă, 
Face şegi şi mii grimase, 
Coţcării cu toate clase, 
Încât cap-au lunecat 

Şi corona i-au întrat. 


Asta aleasă ghibăcie 
Minţei sale dând protie, 
Toate fiarele o urează, 
Domnitoare o proclamează 
Numai vulpei n-au plăcut 
Lucrul care s-au făcut. 

Tăcând a ei sentiment, 

Ea-i face un compliment 

S-au zis: “Doamnă, o comoară 
Zace-ascunsă lângă o moară. 
Cred că altul nu o ştie; 

Deci aceasta după legi 

Se cuvine, doamnă, ţie!” 


Deşi doamna iubea şegi, 
Cu argint nu şuguia, 

Ce supt stâncă-l încuia. 
Spre-a nu fi deci înşălată, 
Cu vulpea aleargă-ndată 
Să apuce-acel odor. 

Dar, aleu, a ei picior 
Începu în o capcană 

Ce au prins pe suverană. 
Atunci vulpea au urlat 

Şi pe fiare-au adunat, 

Iar momiţei au zis: “Vezi, 
Vrei pe noi să guvernezi 
Şi nu ştii a te purta 
Pentru chiar persoana ta!” 
Aşadar toţi o distronă, 
Declărând în deplin vot 
Că puţini în lume pot 
Vrednici fi de o coronă. 


183 


MINCIUNILE 


Într-o sară foarte lină 

În primblare am ieşit, 

La Copou, lângă grădină, 
Să răsuflu-aer dorit. 
Când, văzut-am deodată 
La stat mare o figură, 
După modă îmbrăcată. 
Dar, precum fac cii săraci, 
Purta-n umere desaci. 

Dar nu am însemnat 

Di-i femeie au bărbat! 

Mă mir d-acel venetic 

Şi întreb atunci de nume. 
Stahia-mi răspunde: „N lume 
Intrigă oameni-mi zic. 


În această ţărnă bună 
Straturi samăn de minciună; 
De calumnie, de crezare, 
Grânul meu amestec are; 
Nâobosită-n lucru sânt, 
Dintr-un trec la alt pământ, 
Însă nicăire nu-i 

Ca pe malul de Bahlui, 
Pământ gras pentru minciune, 
De se face de-a minune. 
Ş-apoi tot aici, c-un preţ 
Foarte bun, astfeli nutreţ 

Să întreabă şi să cată 

Ca o poamă delicată. 
Pentr-acest product mănos 

Orice timp e priincios; 
Săcetă au umezală 
Niciodată-i dau sminteală.“ 


După-această, a sa mână 
Iute samănă-n ţărână; 

Un grăunte nu se pierde, 
Iată tot ogoru-i verde. 

O minune! 'Ntr-un minut 
Ierburile au crescut; 
Înfloresc, ş-apoi pe loc 
Amu spicele se coc, 

Încât toat-acea câmpie 

Au produs minciuni o mie. 
Cele ce cu ochii văd, 
Pipăind abie le cred. 
D-oameni îns-atunci o ceată, 
De minciuni nouă-nsătată, 
Case şi copii lăsa, 

La cules se îndesa. 


Mândru-i fiecare spic, 
Dar denuntru nu-i nemic. 
De-a gusta toţi să îmbie; 
Altul pune în cutie 
Trufandale înfoiete, 

La ţinuturi le trimete, 
Văd colo femei frumoase, 
Deşi ceva minciunoase, 

A culege au mare dor 
Minciunele de amor. 
Îngiositul în trufie, 
Neavând altă meserie, 

De novele, care-i plac, 

Îşi culege un plin sac. 
Speculanţii de pe loc 

Pe la bolte marfa cară, 
Ca s-o vând-în iarmaroc 
Şi pin târguri de pin ţară. 
Cii ce-ascultă pe la uşă 

Şi veninul poartă-n guşă, 
De bun nume răpitori, 
Culeg intrigi dintre flori. 


Când prin chipuri feliurite 
Unu-ncarcă, altu-nghite, 
Deodată 

Se arată, 

Coborându-să din ceri, 
Luminosul adevăr. 

Nici un văl pre el umbrea, 
Fachie-n braţul său ţinea. 
Abie sânta cea figură 
Aruncă o căutătură, 

Iute, cum au răsărit, 
Farmăcul au şi pierit, 
Ş-oamenii s-au minunat 
Cum aşa s-au îngânat!... 


“ Adevărule presfinte, 

Auzi calda rugăminte: 

Între noi etern te-aşază, 
Mintea noastră luminează; 
D-aici intriga să piară, 

Ce pre noi vra să dezbine, 
Şi poporul de prin ţară 

Să se-ncreadă numa-n tine!” 

MOMIŢA LA BAL MASCHE 
CUPRINS 

Un filozof, ce aflasă 
A ştiinţelor secret, 
De pe lume adunasă, 
Pentru public cabinet, 
Dupre sistematic plan: 
Scoice, peşti din ocean, 
Fiare, paseri cu verzi pene, 
Bolovani şi buruiene, 
Crocodili de pe la Nil 
Şi tablo de Rafail. 
Iar apoi cel învăţat, 
De un gust, de o capriţă, 
Pentru sine-au cumpărat 
Mare, tânără momiţă. 
Care-i zic orangutan 
Şi-i de ţărmul african. 
În cărţi ziua îngropat 
Şi-n negrală împlântat, 
După lucru-ostenitor 
Iubea şaga uneori, 
Şi, lăsând doparte tomul, 
Învăţatul meu, ca omul, 
Să se poată răsufla, 
Cu momiţa se giuca. 
Deci, voios vrând să petreacă 
Sara unui carnaval, 
Pus-au straie ca să facă 
Cei momiţe pentru bal, 
Ca s-o ducă acolo 
Mascuită-n domino. 
În costium înaurit 

Contrabandu-au mistuit; 

A ei ceafă-i învălită 

Cu o freză încreţită, 
Pune-n capul cel flocos 

Un beret cu fiong tufos, 
Mijlocul cu brâu încinge, 

Şi în scarpe talpa-i strânge, 
Brânca-ascunde în mănuşi; 
Nasul, roş ca pipăruş, 

Ş-a ei bot, să nu-l cunoască, 
Le acopere cu mască. 

Aşa merg, fără ciocoi, 

La teatru amândoi. 
Filozoful intră-n sală 

Şi momiţa cu-ndrăzneală, 
Ce cu graţie cochetă 

TŢine-n brâncă o lornetă. 
Aici află adunare, 

Mii lumini şi vuiet mare, 
Sărituri, cacofonie, 

Graţii date cu chirie. 
Fiecare, ca turbat, 

Intră unde-i îndesat; 

Unul altuia în pripă 

Sub nas, la ureche ţipă; 
Multe masce sunt frumoase, 
Dar ca lumea-s minciunoase; 
Aici vezi pe un nălban, 
Având portul şi organ 
Unui doftor la consult, 
Latineşte vorbind mult. 
Vezi din şcoală un băiet 

Cu cunună de poet; 

Dama care-o lume-nşală 
Vezi cu hohot de vestală; 
Jidovul din Podul-Vechi, 
Îmbrăcat ca erou grec; 
Ş-advocatul cel limbut 
Gioac-aice rol de mut. 
Prin astfeli de iarmaroc 
A mei oaspeţi îşi fac loc. 
Filozoful prin desime 
Trece, dar nu-l caută nime; 
A momiţei pas mărit 

Şi străina ei figură 
Asupra-i tot au ţintit 
Adunărei căutatură. 

Cu zâmbire fiecare 

I şoptea niscai cuvinte, 
Dar momiţa cu-ngâmfare, 
Tăcând, trece înainte. 

O asemene tăcere 

Şi măreaţa ei vedere 

Pe toţi umple de mirare, 
Încât sună întrebare 

Cine masca cea să fie? 

Şi idei s-aud o mie. 

Cu respect unii se-nchin, 
Crezând că-i un prinţ străin. 
Unul zice: “L-am aflat, 

Il arăt a sale-odoare 

Al Ungariei magnat”. 
Altu-apoi: “O, frăţioare, 
Din tăcerea sa nu vezi 
Că-i un milord irlandez ?” 
Giură însă-a lui vecin 
Că-i de Hina mandarin. 

Fiecare-au socotit 

Că pe mască au gâcit; 

Pre ea toţi în giur urmează 
Şi i se recomendează. 
Tată, pentru rande-vu” 

I dă-actriţa-un bile-du; 
Poliţă i dă bancheriul 
Minunatul hap spiţerul, 
C-un cuvânt, pe cea momiţă 
Toţi o cred d-aleasă viţă. 
I fac curte şi-i să pleacă, 
Ca protectoră s-o facă, 
Tar pe omul învăţat 

Nici în samă l-au băgat. 
El atunci, plin de mânie, 
Ast-a lumei nebunie 

Ca să rebde nu mai poate, 
A momiţei mască scoate 
Ş-apoi zice asta vorbă: 
“Fără crier, turmă oarbă, 
Tot e bun ce e strein, 
Vezi la cine te închini! 
Sistema ţi-i părtinire, 
Interesul şi-ngiosire; 
Meritul cel învăţat, 
Cugetul cel mai curat, 
Sentiment de omenire 
N-au la tine preţuire, 

Şi mai bine-ţi place-o vită, 
Ce-n minciuni îmbrobodită, 
Neştiinţa şi-nfoiere 

Le ascunde prin tăcere!” 

IEPURILE ŞI AMICII 
SĂI CEI MULŢI CUPRINS 


Nu-i în lume fericire, nici plăcere mai dorită, 

Decât s-aibi amic de suflet ş-o femeie-nduioşită. 

De iubeşti pe mulţi deodată, la mulţi dacă te închini, 
Agiutori nu afli în nime când nevoile îţi vin. 


Un sur iepure odată, 

De o fire minunată, 

Între iepuri filantrop, 

Trăind viaţa în galop, 

Cât putea pe fiecine cu ceva îndatorea, 

Şi pe vita mică-au mare văr şi frate o numea. 


Într-o zi de dimineaţă, 
Sorbind roua din verdeață, 
Iac-aude prin strâmtori 
Buciumând pe vânători, 

Şi haliciul din seneaţă, 

Îi trecu pe la musteaţă. 


Cum că-i foarte slut la Prut 
Sărmănelul acum vede; 
Fără-a pierde un minut, 

În călcăii lui se-ncrede. 

Se rădică-n două, aleargă, 
'Tremură chiar ca o vargă, 
Stă, răsuflă-un pic, ascultă, 
Mânat iar de spaimă multă 
Prin râpi fuge şi tufari. 

A lui urme ca să-nşele, 
Face multe vârtejele, 

Pănă scapă de ogari, 

Ş-obosit de fugă, acum 
Se lungeşte chiar în drum. 
Ah, ce dulce bucurie 

În cumplit-acela val 

Au simţit, când pe câmpie 
Alergând văzu un cal. 
Zisu-i-au deci: “Frăţioare, 
Ca să scap de vânătoare 
Să te-ncalec puţinel, 
Sprinten tu, eu uşurel, 
Este-a cailor virtute 

Pe vecinul său s-agiute!” 


Nechezând calul îi zice: 
“Vei da gios de pe cerbice!” 
De aceea-alege-n urmă. 
Călăuz mai bun din turmă. 
Vinea taurul cel gras, 

Însă cu mai iute pas. 

Pre el iepurile giură 

Ca să-l scape de friptură. 


Cornoraticul vecin 

I răspunsă c-un suspin: 

“În secretu-ţi spun că-n luncă 
Mă aşteaptă-o mândră giuncă; 
Şi tu iepure galant 

Datoria ştii d-amant!” 


După taur vine-apoi 

Un bătrân bărbos căproi, 
Dar nici ista vra să-l ducă, 
Zicând că la mers hurducă. 

Iată că-ntre cii ce trec 
Vinea ş-un lânos berbec; 
Ce şi el ceru iertare 

Că de-agiuns povoară are, 
Ş-apoi giocuri de noroc 
Nu vra peste-al său cojoc. 


Spre viţelul care rage 
Bietul iepure se trage 
Ş-agiutori ceru duios 

De la vărul credincios. 
“Să mă-ncaier, zisă,-acum 
L-aşe certe de pe drum? 
Sinior iepure, ţ-oi spune 
Razim în mine nu pune, 
Când bătrânii din cireadă 
Nu s-amestecă la sfadă. 
Că sunt fraged, tu ştii bine; 
Plânge-voi deci după tine, 
Şi-n pieire timpurie 
Mângâierea asta-ţi fie! 
Mă despart de tine greu, 
Că ogarii vin, aleu!” 

SOARELE ŞI NEGURA 


Prin tăria cea azură 
Trecând soarele de vară, 
A lui rază-aşa căldură 
Săgetat-au preste ţară, 
Că apele a unui lac 
Toate-n aburi se prefac. 


Deci aceste-aburele 
Agiungând la-naltul lor, 
Uitând chiar, ca inimi rele, 
Cui datoare-s cu noroc, 
S-aduna, se îndesa, 
Ca-nchegându-se în nor 
Doar să poată-ntuneca 
Pe-a lor binefăcător. 


Însă-atuncea dreptul soare 
La-ngiosita cea estime 
Zisu-i-au: “Uitat-ai oare 
Cum agiuns-ai la-nălţime? 
Pentru-asemenea trufie 
Vei simţi a me urgie!” 


Deci îndată a sale rază 
Cu putere scânteiază, 
Norul, umbra au pierit, 
Negura iar se desface, 
Şi de unde s-au suit 

În tinos lac iarăşi zace. 

CUPRINS 


LUPUL PREFĂCUT 
ÎN PĂSTOR 


Un lup foarte ipocrit, 
Având mare apetit 

Pe o turmă grăsulie 

Ce păştea în o câmpie, 
Socotea că a lui plan 
Nemerit s-ar fi făcut 
Dacă-n straie de cioban 
Vizetă i-ar fi făcut. 

Deci pre spate-o glugă-ncinge, 
Coapsele-n iţari le strânge, 
Spre-a-şi ascunde a sa faţă 
Pune-n cap o pălărie; 

Ca păstor curat să fie, 

Din un ram îşi face o caţă. 
Şi vicleana ligheoaie 

Ie subsoară o cimpoaie. 
Chiar ca Trifon îmbrăcat, 
Pe-a sa caţă rezemat, 
Lupu-ncet se-naintează, 
Când păstoriul repoza, 

De somn cânii se-ngâna, 
Dar nici turma era trează. 
Ipocritul, bucuros 

De prilej aşa frumos, 

Avu încă ş-o idee, 

Ca cu portul cel minţit 

Să înşele nemerit 

Şi un chiot să mai deie. 
Dar aceasta-i strică tot; 
Deschizând flămândul bot, 

CUPRINS 


Aşa foarte au urlat, 

Că pădurea-au răsunat. 
Se treziră la-acel ton 
Turma, cânii şi Trifon. 
Bietul lup se încurca 
Pe iţarii săi şi-n glugă, 
Încât nu putu să fugă, 
Nici macar a s-apăra. 


Un făţarnic cât d-ascuns 
Nu rămâne nepătruns. 
Sune-ursariul numa-n surle, 
Cine-i lup ca lup să urle. 


196 


STÂNCA CARE FATĂ 


Stânca odată, 

Îngreunată, 

Gemea şi se văieta, 

Încât din giur s-aduna 

De mami şi de moaşe cete, 
Crezând că ea va să fete 
Un târg ca laşii măcar. 
Vuiet, sunet în zădar, 

Căci stânca când au născut 
Un spân şoaric s-au văzut! 


Astă fabulă s-apleacă 
Cătr-acii ce vor să facă 
Lucru mare pre pământ, 
Ş-apoi iesă numai... vânt! 

CUPRINS 


DOUĂ SPICE 


Cu-nălţată, mândră frunte, 
Un deşert spic defăima 

Pe un spic plin de grăunte 
Ce în gios se atârnă. 

Zisă deci l-a lui vecin: 

“De râs lucru-i curios 

Că ţii capul aşa gios!” 
Îns-atunce spicul plin 


Au răspuns l-această ceartă: 


“Nu doresc a mă schimba; 
A mea frunte-aş rădica 
Când c-a ta ar fi deşartă!” 

URSUL, PASĂREA, 
ŞERPELE ŞI MOMIŢA 


Un sălbatic urs de munte, 
Cu ochi mici şi lată frunte, 
Vrând să-şi facă o carieră 
În a curţei naltă sferă, 

Unde trăia vite o mie 

Sub a leului domnie, 

De vecini au întrebat 

Cum să între la palat? 
“Mergi, momiţa au zis, sărind”, 
Pasărea i-au spus “cântând”, 
Şerpele-i dă un alt plan: 
“Vrând a fi bun curtezan, 
Mergi pe pântece, vecine, 
'Târâindu-te ca mine!” 

ALBINA, ŢÂNŢARUL 
ŞI MUSCA 
CUPRINS 
Lui poeta Paraplin 
Ce prin versuri strâmbo-drepte 
Pe Esop vre să îndrepte 
Apologul ista-nchin. 
Primăvara chiar în zori, 
Când sufla o boare lină, 
Zburând iute o albină 
Culegea miere din flori, 
De la roză peste crin 
S-aşeza, şi din pahar 
Ce adânc li sta în sân 
Sugea dulcele nectar. 
Pe când ea se ostenea, 
Făr de lucru petrecea 
Musca şi un mic ţânţar 
Ce ne supără-n zădar. 
Amândoi trăiau pre bine 
Ş-având ligă între sine 
Pe iarbă s-au aşezat 
Şi-n ştiinţei lor putere 
Despre metodul dezbat 
Cum se face bună miere. 
“Pare-mi-să că la gust, 
Zisă musca cătr-albină, 
Cum faci miere din cel must 
Ea nu poate fi mai fină. 
Dar amestecul, prepun, 
Pentru nerve nu e bun. 
Deci aş crede că în loc 
De tei, roză, busuioc, 

Să iei ceapă, măndragună, 
Ce fac miere mult mai bună.” 
Iar ţânţariul “cear,- au zis, 
Este aflare 

Foarte mare, 

Dar precum anţărţ am scris 
O idee minunată 

Într-o foaie învățată, 

Nu lua ceara din floare, 
C-a fi mai luminătoare, 
Mai vâscoasă şi mai plină 
De-i lua-o din răşină“. 
Când făcea congresul lor 
Pentru a industriei spor, 
Biat-Albină cu răbdare 

Tot urma a ei lucrare. 

CONSULTUL 
CUPRINS 

Dineoară-n sat la ţară 
Un boier pătimea mult, 
Încât din giur s-adunară 
Doftori doi la un consult: 
Din Cotnar, domnul Mergrău, 
Iar Binmers de la Hârlău. 
Cel din urmă-ncredinţa 
Că boierul va scăpa, 
Când întăiul da parolă 
Că boierul cu-a lui boală 
Va purcede împreună 
Unde moşii se adună. 
Dizuniţi la-nvăţătură, 
Îmbii seriu două reţete, 
Dar boierul cu-acea cură 
Nu putu să se îndrepte. 
Deci pe când îl îngropa, 
Doftorii se disputa. 
Zicea unul: “S-au trecut 
Precum am fost prevăzut”. 
Altul, în rostul latin, 
Au vădit chiar adevărul: 
“De mi-ar fi urmat deplin, 
Sănătos era boierul!” 

LUPII ŞI OILE 


După ce au fost trecut 
Mai mult decât ani o mie 
De-ncruntată duşmănie, 
Lupii pace au făcut 

Cu păstorii şi cu turme. 
La îmbi de folos era 

Ca masacrul să se curme, 
Dişi lupii i dizbârna, 
Păstorii din a lor piele 
Făceau bune cojocele, 
Încât oaia-n liniştire 

Nu putu mai ca să pască, 
Dar nici lupul cu lesnire 
N-au putut ca să răpească. 
Drept aceea, întemeiet 

Un tractat s-au încheiet 
S-ambe părţi dau spre tărie 
Cuvenită chizăşie: 

Lupii dau pe lupişori, 

Oile pe câinii lor. 

Având pacea iscălită 

După forma legiuită 

Prin ghibacii comisari, 

Ce era de neam măgari, 
Urma liniştea în ţară; 

Pe cât lupii tinerei 
N-aveau dinte, n-aveau ghiară, 
Au fost blânzi ca nişte miei. 
Dar îndată ce la trup 

Din lupşor ieşit-au lup, 
Apetitul firesc mână 

Să se-ncrunte la o stână 
Ce-i lipsită de păstori. 
Atunci lupii răpitori 

De oi şi de mei o sumă 
Prind, despoaie şi zugrumă; 
Cânii, a turmei tărie, 

Ce dupre acel tractat 
Adormise-n lupărie, 

Tot de lupi s-au zugrumat. 


Încât iată adevărul 

S-au vădit şi astă dată: 
“Cum că lupul schimbă părul, 
Dar sistemul niciodată!” 

ASINUL ŞI FLUIERUL 


Pe o holdă săcerată 
Păscând asinul odată, 

Din tâmplare au văzut 
Fluieraşul cel pierdut. 

Vre, mirându-se, să ştie 

Di ce lucru a să fie 

Lemnul cela găunos? 

Deci l-întoarnă-n sus, în gios, 
Tot cu botul său l-împinge, 
Îl amirosă şi-l linge, 

Când, suflându-l, au sunat 
Viers ce n-au fost aşteptat. 
“Măi, măi, strigă-n bucurie, 
Acest sunet d-armonie 

Au vădit c-ascuns talant 
M-au menit de muzicant, 
Ş-astăzi nările-mi răsună 
Pruba-n lume cea mai bună 
Criticului pizmătar 

Că viers face ş-un magar.” 

CUPRINS 


EROSTRAT PPE 

Era seară şi-ntre nouri soarele s-acufunda, 
Când din Efes tot poporul de la giocuri se-nturna; 
Cuprins încă de plăcerea a priveleştei frumoase, 
Vorovea despre minunea luptelor mult maiestroase; 
Deodată, prin tuneric, ceriu-n giur au scăpărat; 
Tot poporul stă pe loc 
Şi-nturnând spre Efes ochii, templul cel mai minunat 
Îl văzu cuprins de foc. 
Îndărăpt aleargă iute, spăriet acel popor, 
Ca să afle d-unde-i focul, ca să deie agiutor. 
Pintre fum, prin caldă boare, 
Prin scânteielor lucoare, 

De aproape agiungând, 

Iată că au însemnat 

Un om repede mergând; 

Era acesta Erostrat. 


Ca turbat de nebunie, 
'Ținea-n mână o făclie, 

Şi prin strigătul cumplit 
A sa faptă au vădit. 

A poporului, deci, ceată, 
De mânie înfocată, 

La giudeţ pre el îl cheamă 
Şi-osândire cere dreaptă 
Pentru astă crudă faptă; 
Erostrat stă fără teamă. 
Îl întreabă ce păcat 
L-astfel faptă l-au mânat? 
Cercetează dacă n-are 
Vun cuvânt de apărare. 
Ori din groapa-ntunecată 

Furia înveninată 

Fărmăcat-au a sa minte, 

Încât barbar s-au atins 

De atâte lucruri sfinte, 

Pe Diana au aprins. 

Au dărmat a ei icoane, 

Preţuite-n milioane, 

Templul ei au nimicit, 

Ce-i lăcaş de zei dorit 

Şi-i misteriul de lege, 

Faima Greciei întrege! 

Dar Erostrat, nepătruns: 

Dede atunci acest răspuns: 

“Am dorit ca al meu nume 

Cunoscut să fie-n lume; 

Tată-mi fapta şi prihana, 

De-asta ars-am pe Diana! 

Inima-mi de venin plină, 

Mintea fără de lumină, 

De ambiţie orbit, 

Neputând să fac nimic, 

Lucrul ce-i de alţii urzit 

Hotărât-am ca să-l stric. 

Vreo mustrare nu îmi vine; 

Trist Efesul ca să fie, 

Nu cer alt decât de mine 

Să vorbească şi să scrie!” 
Dar giudeţul declărează: “O, de răle făcător, 
Prin virtute să câştigă numele nemuritor! 
Cel ce criminale face, de ambiţie îndemnat, 
Bună faimă nu câştigă, ce în veci e blestemat; 
Vei muri la întuneric, defăimat de-ntreaga lume, 
Şi epoca viitoare n-a cunoaşte al tău nume!” 

CĂRĂRILE 
ŞI CALEA DREAPTĂ 


Spre o cale grea şi lungă 
Călători doi s-au unit, 
Deşi ii aveau s-agiungă 
Scop cu totul diferit. 


Numa avere să adune 
Unuia foarte-i plăcea, 
Pentru-aceasta el de bune 
Orice mijloace credea. 


Celalalt, în curăţie, 
Câştig strâmb nu căuta, 
Fără de făţărnicie 
Dreptului se închina. 


Ista, deci, cu sigur pas 

Tot pe drumul drept au tras, 
Dar şiretul călător, 

Pintre nobili şi popor 


Trecând, în gândul său zice: 
“Nătărăul las să ţie 

Drumul lung; eu prin potice 
Voi cârni cu ghibăcie, 


Că pre astă scurtă cale 
Deseori am fost găsit 

Titluri, laude şi parale; 
Uneori le-am şi răpit!” 

Faţa, vorba, tot le schimbă; 

Pe cărarea cea mai strâmbă 

'Tupil se înainta 

Tot în stânga,-n dreapta ba! 


Ori pe unde el se duce 
Ceva trebuie s-apuce; 
Fiind toate de al său plac, 
Nu fereşte nici un lac, 


Ce înainte ca să poată 

Păn la brâu în tină-noată, 
Ş-încărcat cu grea povoară, 
Deşi plin e de ocară, 


Împroşcat de tot şi uns, 
Aşa la scop au agiuns. 
Însă toţi îl defăimau, 
Cu degetu-l arătau. 


Omul bun, cu mică parte, 
Ce pe drum drept au călcat, 
Au sosit pe altă parte 
Sărac, însă tot curat! 

SĂLBATICUL 
ŞI CĂLĂTORIUL 
CUPRINS 

În adâncul unei stânce, 
În deşertele pustii, 
Un sălbatic ş-ai săi fii 
Au pus mursa lor să mânce; 
Cu femeia-n giur şădeau 
Peste-o piatră, 
Lângă vatră, 
Şi copiii lor sorbeau. 
N-avea şervet, nici cuţit, 
Dar bun foarte apetit. 


De fortună ca să scape, 
Un nemernic călători, 
Răzbătut de a ploaiei ape, 
Au intrat în groapa lor. 
Sălbaticu-n sărăcie, 

Fiind plin de omenie, 
Deşi nu l-au aşteptat, 

La ospăț l-au îndemnat. 


Oaspele, înflămânzit, 

Să aştepte n-au voit 

De două ori ca să-l învite, 
Dar dintăi din a sa gură 
Peste degete-amorţite 

Boare suflă de căldură; 
Apoi în aceea zamă, 

Fiind caldă, suflă iară. 
Sălbaticul mult se miară, 
Zice: “Asta cum să cheamă“? 

“Una zama-mi răcoreşte, 

Alta mâna-mi încălzeşte”. 
“Di-i aşa, oaspelui zice, 

Poţi să mergi de-acum de-aice! 
Zău! drept mă va feri 

Cu un oma locui 

Carele din a sa gură 

Când frig suflă, când căldură. 


» 

PEŞTILE ŞI PĂSCARIUL 


Un mic peşte, 

Mare-a creşte, 

Dacă zile va avea; 

Dar prinzându-l tu abia, 

Să-i dai drumul, iar să-ţi vie, 
Ar fi mare nebunie! 


Un crap încă foarte mic, 
Fiind încă chiar pitic, 
Păscuitu-s-au odată 

În o apă turburată. 

Când păscariul l-au văzut 
Au zis: “Bunu-mi început, 
Unul mulţi va să-mi câştige, 
Şi cu ii pe tine-oi frige; 
Deci în sac aşteaptă-un pic!” 
Crapu-i zice-n a lui limbă: 
“Ce-i să faci c-un peşte mic? 
Cu un mare, rog, mă schimbă, 
Că în zamă sau friptură 
Nice-s de-o îmbucătură; 
Lasă-mă să mă fac crap, 

Că de undiţă nu scap. 
Ş-apoi preţ va da becierul 
Să mă ducă la boierul, 

Când acuma pănă-n sară 
Osteni-vei tu aici 

Ca să scoţi din apă-afară 
Mizerabilii pitici!” 

Dar păscariul flămânzit, 
Care zama-n gând o soarbe, 

Nu se-nşală d-aste vorbe 
Şi-n acest chip i-au vorbit: 
“Ce ghibace ritorie 
Dizvăleşti acuma mie, 

Să te duci l-a mea odaie, 
Acolo în o tigaie 

Când în cald unt vei pluti 
Mult mai bine-i sfârâi. 

Căci proverbia e bună: 

Ce-i în mână nu-i minciună.” 

GIUDECATĂ NOUĂ A LUI PARIS si 
Între timpul vechi ş-acuma, oare cine nu-nţălege 
Că e mare diferire la nărav, la gust şi lege? 
Plin de gară şi proţesuri neastâmpăratul om, 
Astăzi pentru milioane, dar atunce pentr-un pom. 

Ca femeia-atunci şi zâna 
Să se laude au voit, 
De aceea s-au sfădit 
Iuno, Venus şi Atina. 
Pentru asta, la un munte, care Ida se numea, 
Unde Paris, păstor tânăr, turma sa de oi păştea, 
Au venit pe-ascuns tustrele, 
Ca să giudece pre ele 
Şi la mai mândră femeie 
Dorit pomul ca să deie. 
Deci l-acela păstorel, 
Tânăr, blând şi frumuşel, 
Toate zânele jaluze 
Se ruga prin ochi şi buze. 
Una minte-i giuruia, 
Alta averi i hărăzea, 
Iar a treia mult favor 
La frumuseţă şi l-amor. 
Abia Paris au ochit 
Pe-ntriita cea minune, 
Avere-au disprețuit, 
N-au voit înţelepciune, 
Ce frumuseţei pom au dat. 
Însă azi, 
Un aşa caz 
În alt feli s-au giudecat, 
Nu-ntre munţi, c-acel cioban, 

Ci șezând pe un divan; 
Paris, de modernă lume, 
Care-noată în parfume, 
Vede-ntrând la el trii zâne, 
D-osăbite daruri pline, 
Cea-ntăi, aspră la figură, 
I-au zis: “Te voi înzestra 
Cu înaltă-nvăţătură, 

De soţ dacă mi-i lua!” 
Abie-au zis, ş-a doua zână, 
Chiar ca Vinera frumoasă, 
Au intrat de graţii plină, 
Şi sub genele umbroase 
Două stele-i scânteia. 

Mult nu cred c-a fi zis ea, 
Că triumful unei fete 

E d-agiuns ea să s-arete. 
În asemene minut 

Cel mai drept giudecător 
Paragraf-ar fi pierdut. 
Chiar ş-al nostru matador, 
Pe când sta ca fermecat, 
Zân-a treia au intrat. 

Era asta grăsulie, 

De ani nu pre timpurie, 
Era-n rochie strălucită, 
Dar la faţă cam urâtă, 

Şi în spate, ascuns de vel, 
Firea-i dădu un muncel. 
Mare nas, cam roşă coamă, 
Dar de tot îmbrilantată, 
Şi-n casetă ferecată 
D-olandeji ducea o soamă. 

“Toate aceste, ea zicea, 
Cu mine-mpreună ia!” 

De departe apoi ţinea 

De noblesă-un pergament 
Şi-n rezervă, iată vine 
Un decret de prezident. 
Văzând haruri sunătoare, 
Titluri, preţioase-odoare, 
Acest Paris, plin de fum, 
După moda de acum, 
L-Afrodita şi Atină, 

Cu politică să-nchină; 
Pre cap pune a sa marcă, 
Buzunarii îi încarcă, 

Şi spre a fi deplin ferice 
În giug pune a sa cerbice. 

CĂLĂTORIUL ŞI CÂNII bila 
Dineoare, un om pacinic, de mii grije-mpresurat, 
Pe o cale, în amurgul, trecea-aproape de un sat. 
Dulmecând pre el un câne, începu cumplit să latre; 
De asemene şi alţii, din bordeie şi din şatre, 
Păzitorii câni de stână, cu dulăi ş-ogari urla, 
Cât de vuietul sălbatic toţi munceii răsunau. 
Asurzit, plin de mirare, întrebă pe câni nu-s cine: 
“Zgomotul şi astă larmă, spuneţi-mi, de unde vine?” 
Însă nimene putut-au ca să deie vrun răspuns, 
Că lătra cânii, căţeii, din tunericul ascuns, 
Făr-a şti, cu toţi, de ce 
În lătrat se întrece! 
A deşertului om asta este chiar icoana vie: 
Cel rău scoate o minciună, alt nebun adaoge-o mie, 
Strigă, flacăra învită, 
Făr-a şti de ce-i stârnită! 


Focul din scântei precum, 
Născând, toate le preface 
În cenuşă şi în fum, 
Aşa-a oamenilor pace 

O minciună au surpat 

Şi pe fraţi au dezbinat. 

Deseori virtutea sântă prin intrigă s-au pierdut, 
Socrat pentr-o calumnie cupa morţei au băut, 
Aristid s-au disţerat, 

Sţipion s-au defăimat, 
Staturi mari, ce-au înflorit, 
'Tot de-acest rău au pierit! 

AURUL ŞI FIERUL 


Un blanc galbăn scânteios, 
Gemând sub ciocan vârtos, 
Plângea soarta sa odată: 
“Ori să poate să mă bată 
Înghiositul crud metal 
Care-l calcă păn ş-un cal?” 
Dar ciocanu-i zice: “Frate, 
Este vechi ist adevăr 

Că pre aur fierul bate”. 


Un popor ce n-are fier, 


Curaj n-are, n-are armă, 
Să defaimă şi să sfarmă. 

CUVÂNTUL LUI SOCRAT 


Socrat casa când zidea, 
Din vecinii fiecare 

Câte-o critică zicea: 

Unul că proporţie n-are, 
Altul c-a ei împărţală 

E făcută cu sminteală. 
Pentru-un om de a lui clas, 
N-avei unde a face-un pas; 
Şi s-uniră toţi să zică 

Cum că casa era mică. 
Socrat spusă a sa dorinţă: 
“De-ar da zâna de Atină, 
De amicii cu credinţă 

Casa mea să fie plină!” 


Zicea Socrates cu minte şi în astă întâmplare, 
Penru cii ce amici se cheamă, casa lui era pre mare. 


Că tot omul şi aice 

După moda veche zice 
Că-ţi este amic prea bun, 
Cine-l crede e nebun! 
Nu-i nemică mai uşor 
Decât de prietini nume, 
Însă foarte rareori 

Unul poţi afla în lume! 


219 


CUPRINS 


DIOGENES 


Diogenes, în Atina, 
Unde strălucea lumina, 
Un barbat era mintios, 
Însă giudecat pe dos. 
Că-i filozof unii spun, 
Alţii că au fost nebun! 
Dar de asta nu mă mier 
Căci un om cu caracter 
Nebunie când nu face, 
Care cetei oarbe place, 
Deseori în astă lume 

De nebun câştigă nume. 


Cu sistemul ce avea, 

Cu puţin se sătura, 

Cu apusul adormea, 

În răsărit se scula; 

Toţi ziceau că e smintit, 
Dar el era fericit. 

A lui port ş-a sa figură 
Nu făcea macar trii bani; 
La frig cum şi la căldură 
El purta de triizeci ani 

O mănta de tot cârpită, 
Pălărie bortilită, 

Locuia în un antal, 

Unde vorbea de moral. 


Ospătând odată-o ceapă 
Şi cu palma băund apă, 
Văzu piaţa-mpodobită 

Cu o statuă sculpită. 
La ea merge,-n genunchi pică 
În sus mânele rădică, 
Şi plecat ca cerşitor 

I cerea un agiutor. 


Dar un grec, trecând, i zisă: 
“Pilozoafe, pare-ţi-să 

Că di-i cere noapte, zi, 
Ruga ta s-a auzi! 

Ori nu vezi c-acea figură 

E de piatră săpătură, 

Fără cuget şi simţire, 

Vrun suspin nu o pătrunde!” 


Diogen atunci răspunde 
Însămnat-acest cuvânt: 
“Oamenii ce alta sânt? 
Prin a petrei închinare 

Eu aice mă învăţ 

Pe al omului dispreţ 

Ca să-l sufăr cu răbdare!” 

CLOPOTUL ŞI LIMBA LUI 
CUPRINS 
“Ah, ce soartă înfiorată! 
Zicea clopotul odată 
Cătră limba ce-l lovea. 
Uşor lucru ţi se pare 
A urla fără-ncetare 
Atât vuiet şi de ce?” 


“Di ce, nu ştiu, limba-i zice, 
Aninatu-m-au aice 

Să-ţi dau ghionturi nencetat. 
Pe frânghie-ntreabă, vere, 
Ea mă trage cu putere, 
De-am lovit, am ascultat.” 


Clopotul de la frânghie 
Di se mişcă vra să ştie, 
Di ce trage cu amar? 
Dar frânghia răsucită 
Zice că pre ea învită 
Însetatul palamar. 


Palamarul de-altă parte 
Zice: “Popa ştie carte 

S-a suna m-au rânduit”. 
Dar, aleu, de-atâta sunet, 
Gemet, vuiet şi răsunet 
Bietul popa-au asurzit. 


Di-l întrebi di ce, de unde? 
El n-aude, nici răspunde, 
Ce din cap semne făcea, 

Şi pre clopot îl supune 
Vuietul tot să răsune, 

Fără a şti macar di ce. 

OILE 


Apolog 
Imitaţie 


CUPRINS 


Eu nu ştiu di ce acuma, ca în timpul cel trecut, 
Alte vite chiar ca omul nu au dar de limbuţie? 
Căci în epoca străveche, cum făcutu-ni-au ştiut 
Esop, Lafonten în Franţa şi nu-s Cine-n Românie! 
Zburătoare, târâitoare şi cvadrupede animale 
Discutau politici cvestii prin camere şi tribunale. 


Pe atuncea de oi turme cu ai lor berbeci şi miei 
Alegeau acele câmpuri unde ierbele-s mai bune, 
Rumigau trifoi şi cimbru pe podişuri şi prin văi, 
Fără a fi privighete de păstori pe la păşune, 

Nici de zer şi d-a lor lapte n-au fost vasăle umplute 
Nici de lână dispoiete sau la măcelari vândute. 


Îns-acea independenţă şi dorita liberta 

Cătră care ş-oaia aspiră au avut defecte grele, 
Cum în viaţa sa putut-au fiecine observa 

C-orice stare au meserie nu-i scutită de-a ei răle, 
Noi videm pe toată ziua pentr-a omului pacate 
Că cu binele şi răle deseori sunt îmbinate. 


C-atunci când lânoasa turmă păştea-n pace, deseori, 
Îndemnat de foamea cruntă, stând la pândă în pădure, 
Nempacat nimic, chir lupul, ce e-al oilor fior, 

După instinctul ce natura dădu cestor creature, 


1 Aluzie la autorul care cel întăi au scris româneşte fabule şi apo- 
loguri versuite (Gh. A.). 

Negăsind o rezistenţă de pe câmp, au chiar din stână, 
Zugruma şi înghiţea oaia cu ciolane şi cu lână. 


Cunoscută-i astă soartă ce domnează pre pământ, 
La ea oamenii şi toate animale-s osândite, 

Acel mic să face prada celor ce puternici sânt, 
Precum cel mai mănunt peşte de cel mare să înghite 
Ş-operaţia asta-n lume tot asemenea s-a face, 

Dacă cel ce au urzit-o în alt feli n-o va preface. 


Dar precum în toate zile nime nu s-a îndoi 

Că abuzuri învechite şi deprinderile răle, 

De ar fi nepedepsite, într-atâta ar spori, 

Încât nu numai de lână, ce ni-ar dispoia de piele; 
Când asemenea sisteme pe la oameni aplicate, 
Între ii ar stârpi o parte pe celaltă giumătate. 


Aşa deci, precum cerusă interesul general 

A lua-se fără preget o energică măsură 
Contra răului lăţire, ce la toţi ar fi fatal, 
Dizvălindu-se o cvestie de asemenea natură, 
Au voit să se consulte în obşteasca Adunare 
În ce mod să se ferească de acel pericol mare. 


A să şti se mai cuvine că în secolul antic 

Societatea primitivă ce au fost încă sălbatică 

De guvern avea o formă, precum cronografii zic, 

Parte aristocratică, iar parte democratică, 

Şi-n congres când chema legea, neputând toţi merge deci, 
Trimiteau din sânul turmei deputaţi pe-ai lor berbeci. 


Doară nu c-ar fi berbecii de natură alt popor, 
Căci şi ei ca şi confrații născuţi fură tot din oaie, 

Dar mărimea şi puterea, respectul şi mare onor 
Ce avea în Zodiacul prezentantul a lui Gioae 
Pe berbeci considerat-au ale turmei scutitori, 
Venerat-au ş-ascultat-au ca părinţi şi senatori. 


Încât oile adunate în colegi electoral, 

În complect, toţi mandatarii c-o foarte magioritate 
Au ales berbeci puternici prezidenţi la tribunal, 

A comunei cvadrupede legiuit reprezentate, 

Având fiecare instrucţii ş-un imperativ mandat, 
De care să nu s-abată pe a lor coarne au giurat. 


Aşadar la o poiană într-o zi s-au adunat 

Din cotunurile ţărei deputaţi de toate trepte, 
Şi-n secrete comiteturi şi-n complect au debatat 
Diferite combinaţii şi proiecte înţălepte; 

Dar în cursul a discuţiei, ca în toată adunare, 
Bune vorbe s-auziră, dar şi toante deseoare 


Propuneau unii cu-energie pe-acei lupi a-i înfrâna 
Prin canale-n giur săpate c-o puternică tărie, 

Alţii propuneau îndată turmele a le muta 

Între râpi, stânci şi corhane unde lupii să nu vie; 
Progetau însă şi alţii în giur curse să întindă 

Şi pe lupii ca pe şoareci chiar de vii pe toţi să-i prindă. 


În cea criză naţională agiutori unii au cerut 
De l-acei ce între sine au simpatie animală, 
Aleanţie cereau alţii cu condiţie de tribut, 
Pentru care ca să aibă la nevoie sprijineală, 
Încât lupii cei mai ageri, deşi plini de răutate, 
Nu ar cuteza să calce încheietele tratate. 

În acel minut mult critic un măreț berbec şi gras, 
Cărui frunte coronară două coarne maiestoase, 

Întăi membru al Adunărei au venit cu mândru pas 

La care cu umelire toţi cerbicea o plecase, 

Căci ca ist-alt nu fusăse între toate turme în lume, 
Pentru care Mintios-Kornul i s-au dat gloriosul nume. 


El în limbă academă au zis: “Zelul patriotic 

Laud mult, dar văd că este aist caz cam climatoric, 
Rostul vostru mi se pare că de tot este esotic, 

Şi proieptul patriotic eu îl giudec prea himeric; 

Sigur sunt că-n aplicare el de tot e problematic 

Şi nicicum cu starea d-astăzi de foloase în izul practic. 


Drept aceea, ascultaţi-mă! Eu espune-voi acum 

Alt proiect, pre care-l rumăg nu în gât ce-n capul meu, 
Cum că el să se adopte nu mă îndoiesc nicicum. 
Parlamentul fără crieri ni conduce foarte rău, 

Că de nu să adopta-s-a un sistem mult mai politic 

Am putea ca să agiungem la un caz încă mai critic. 


Între mii fiinţe-n lume eu cunosc un animal 

Ce atâta spirit are şi mijloace diferite 

Că întrece a noastră gintţă în putere şi-n moral 

Şi de el să-ntitulează împărat celor urzite, 

Încât nu ni-a fi ruşine la atâtea virtuţi bune 

Pentru a noastră mântuire chiar cerbicea a-i supune. 


Animal-acel e omul, ori pe unde ochii-ntore 

Nu văd alt mai bun; pe dânsul l-au ales prin toate forme 
Boul, asinul şi calul, şi chiar filantropul porc, 

Care sub a sa protecţie roade, grohăieşte, doarme; 
Dupre cum a lui strămoşii petrecut-au păn-azi bine, 
Totdeauna esemple antice a urma ni se cuvine. 

Un om vrednic şede aice nu departe de la noi, 

Mare amic de cvadrupede, ce-i iubeşte ca un frate; 
Are turme, herghelie, animale de tot soi, 

Livezi, câmpuri şi pădure, cinci odăi şi patru sate; 
Penru cazul nostru, credeţi, pe el soarte ni-l trimete; 
Să ne folosim de dânsul pănă n-a fi de el tăiete. 


Dar condiţii reciproce, tot câte un paragraf, 

Lămurit să se înscrie pe hârtie timbruită, 

Să se publice prin foaie, nu cumva vrun plastograf 
Documentul, şarta noastră, să-l prefacă pentru o mită, 
Şi condiţia aceasta de n-a fi drept observată, 

De părţit ambe să rămâie chiar de sine răsuflată.” 


Blânde oile atuncea l-acel plan s-au conformat, 
Consultând în plebiscidul! prin voturile comune, 
Mic şi mare, surd şi mutul, liber toţi au declarat 
Din cea zi fără de preget omului a se supune 
Ş-a-ntroduce pentru vite liberale parlamente 
Spre a dizbate interesul prin solide argumente. 


După ce să lămuriră toate articule-n congres, 

Se decise diplomatic un ministru a trimete, 
Pentru care, ca cel ager, Korn-Mintosul s-au ales 
De a supune cazul public conferenţiei secrete. 
Datu-i-s-au vulpea veche secretar şi consiliere 

Şi un corb pentru depeşe ca să fie curiere. 


(a se urma) 


1 Plebescid (plebiscitum), decizia poporului, de la plebs, gloată, popor, 
se numea la romani legea care poporul decreta (Gh. A.). 

ESOP ŞI ŞTRENGARUL 


Fabulă de circonstanţă 


Şi-n anticul timp d-eroi 
Ştrengari erau ca la noi, 
Carii din ecces de minte 
Derâdeau şi cele sfinte. 
Cel ce nu li sămăna 

Prin minciuni se defăima. 


Spune istoria c-Esop 


Au fost hâd, ghebos şi şchiop, 


De el pruncii se spăreau, 
Tar nebunii îl derâdeau. 


Îns-acea tristă figură 
Era vas d-învăţătură, 

Ce prin fabule o mie 

Au agiuns şi-n Românie. 


Esop, sclav când fu-n Efes, 
De patronul său trimes, 
Trecând în o zi pin strată, 
Alungat au fost d-o ceată 
De ştrengari ieşiţi din şatră, 
Dintre care-unul cu-o piatră 
Nemeritu-l-au în şele, 

Că-i veniră ameţele. 


Neputându-şi răzbuna, 


Pe ştrengarul lăuda 
Esop pentru ghibacie 

Şi i-au zis: “Rău pare mie 
Că nu pot să fac alt dar 
Decât numai d-un dinar. 


Dar vezi cela ce-au trecut, 
Decât mine-i mai avut; 
Pre el de vei nemeri, 
Înzecit te-i folosi.” 

Deci ştrengarul lăudat 

De câştig s-au apucat 
Ş-aşa bine au chitit 

Că-n cap ţinta au nemerit. 


Îns-acest avut barbat, 
Fiind public magistrat, 
Un sergent privighitor 
Prins-au pe cel praştiitor. 


Şi în loc de mulţămită 
Dădu ceartă-agonisită. 
Tar poporul adunat 

La dreptate au aplaudat. 

MOMIȚA 


Pentru-un spirit ce nu doarme 
Nu-i nimica mai uşor 

Decât planuri de reforme 
Ca să deie la popor. 

De sunt bune, de sunt rele, 
Destul fie frumuşele. 

Aşa odată o momiţă, 

Din filozofilor viţă, 

Care nimica creează, 

Ce toate le imitează, 

Prin formal act s-au fost prins 
Marea toată să o sece 

Şi că-n sec prin ea va trece. 
Pentru asta au aprins 

Toţi copacii din pădure 

Şi din pietre făcu zgure. 
Atunci, iacă, cu mirare, 
Animalii toţi strigară: 

“Ce invenţie minunată!” 

Iar momiţa îngâmfată 

Li făcu acest cuvânt: 
“Multe averi de bun pământ 
Şi ogoare eu voi da 

Focul apa de-a seca, 

Iar despoticul guvern 

Chiar de astăzi voi schimba 
Şi republica-n etern 

Pentru voi s-a proclama. 
După ce mai bună parte 

De moşii mi se va da, 
Restul n-are să să-mparte, 

Ce-n comun s-administra. 
Atunci patriei reformate 
Dulce soarta va să fie, 
Comunizmul de frăţie, 
Libertate, 

Egalitate, 

De a lua lucruri străine 
Privilegi e pentru-oricine, 
Legile şi direptate, 

Ca strigoie răsuflate, 

Mai veche de piramide, 
S-aibe ca invalide 

Şi căzute-n hebeţie 

Pensie din Visterie.” 

Dar pe când ea declama, 
Pe un asin întreba 

Dacă scad a mărei unde. 
Încă nu, ista-i răspunde. 
Nu să turbură încă apa? 
Parcă doarme,-i zice iapa. 
Dar momiţa prefăcută 
Elementelor împută 

Că nu i s-au nemerit 

Cele ce au profetit. 
Ş-operaţia tot aşteaptă. 
Oare ce-au urmat în faptă? 
Au ars arbori din pădure, 
Iar din marea cea adâncă 
N-au scăzut o picătură. 
Mai ales sporit-au încă. 
Codrul daună grea au atras, 
Marea, mare au rămas, 

Aşa câte un şarlatan 

Ni propune un frumos plan, 
Zgură chiar cu poleială 
Care ploaia curând spală. 

FRUNZA 


De stejar uşoară frunză 
Prin aer se rotolea; 

Uitând c-au ieşit din grunză, 
Tot în sus zburând, zicea: 
“Cât departe de pământ 
Începui a-mi înalţa! 

Ori pre căile de vânt 

Cine poate a-mi urma?” 


Ea se-nalţă cătră soare, 
Pe cât zefirii au suflat; 
Dar abia stă a lui boare, 
Frunza-n vale au picat. 


Veţi cădea şi voi odată, 
Ce sunteţi ferice o zi, 
Dacă schimbătoarea ceată 
Va-nceta a vă iubi! 

DIN MANUSCRISE 


[DISFĂTARE NU SĂ CURMĂ] 


Disfătare nu să curmă 
D-a zâmbi năluci d-a sale; 
Toţi aleargă p-a ei urmă, 
Dar p-o dosăbită cale. 


Că din mii chipuri ş-o mie 
'Tot duc la ei dobândire; 
Toate gusturi s-afl-în fire, 
Omul unu alege sie. 


Învăţat în dizghiogare 
Numai cauzălor petrece, 
Nebunul făr îngrijare 
Gustă vreme care trece. 


De-a scurta timp unul ştie 
Măsuri, altu a sa mărire; 
Toate gusturi s-află-n fire, 
Omul unu-alege sie. 


Unu aleargă la războie, 
Unde biruinţa îl cheamă; 
De-a spune l-a sa voie 
Altul luptă cu o damă. 


Amândoi cu sumeţie 
Plinesc a lor rânduire; 

Omu gustu întăi din fire 
Crede că-ş alege sie. 


Unul în a curţii haos 
Ş-în a ei intrigi să pierde, 
Altul ceri spre răpaos 
Cer sănin şi câmpul verde. 


Cesta zboară cu mândrie, 
Altul târâie cu zmerire; 
Omul gustu întăi din fire 
Crede c-îş alege sie 


Pentru alţii scumpul strânge, 
Şi-n sfârşit moare pe paie, 
Altu a sa avere o stânge 
Pentru cai, cotei şi straie. 


Unu adună visterie, 

Altu împraştie o moştenire; 
Omu gustu întăi din fire 
Crede că-ş alege sie. 


Aşadar, pe-această lume 

La gust nimine n-urmează, 
Că pe dos merg toate anume, 
Lui noroc toţi împutează. 


Ş-în această măgulie 

Toţi petrec în fericire, 
C-omu gustu întăi din fire 
Crede c-îş alege sie. 

[UMELITĂ ALĂUTĂ] 


Umelită alăută, 

Alăută a lui Amor, 

Tu ce viaţa me trecută 
Ai cântat de multe ori, 


În zadar cu măgulie 

Şi nădejde m-ai păscut; 
Cânt-acum cu duioşie 
Răpaosul ce-am pierdut! 


Îns-amorul în privire 
Silvii mele străluce 

Şi credem c-a me sâmţire 
Tot de-acel foc să hrăne. 


A ei buzăle credinţă 
SŞ-amor mie îmi jura, 
Însă văd c-a ei voinţă 
Au fost de-a mă înşăla. 


Îndulcita ei rostire 

Pune inima me-n giug; 
Până şi a ei zâmbire 
Plin-au fost de vicleşug. 


Ea ca Vănără îi frumoasă, 
Dar aş vre, ah, mie amar, 
Ca să fie mai duioasă, 
Sau să n-aibă atâta har. 


Alăută umelită, 

Vino, mângâie al meu sin, 
Du la Silvia oţărâtă 
Înfocatul meu suspin! 

Tânguindu-te, îi spune 
De năcazul meu cumplit 
Ce viaţa acum răpune 
Care ei am fost sfinţit. 

[M-AU LOVIT AMOR CU DARDE] 
CUPRINS 
M-au lovit Amor cu darde, 
Ş-ochii varsă amare unde, 
În al meu sân un foc arde 
Care inima-m pătrunde. 


Spre deplina me pieire 
Element-împotrivite 

S-au schimbat a loruş fire 
Ş-în al meu sân s-afl-unite. 


Dar zădar de lăcrămoasă 
Undă faţa me-i vărgată, 
Inima me credincioasă 

În zadar îi înfocată. 


De duioasele pâraie 

Al meu foc ce nu să stinge, 
Ce nu soarbe a me văpaie 
Pe izvorul care plânge! 

MEDITAȚIE 


Dacă soarele acufundă în ochean a sa făclie, 

Pe munte m-aşez, la umbra învechitului stejar, 

Şi duioasa a me privală o preumbl” pe-astă câmpie 
Din a căria felurime mii de zugrăveli răsar. 


Râul dincoace răsună cu spumoase unde înalbite, 
Ce-ntre maluri înfloriţi şărpind fuge împregiur, 
Lacul dincolo întinde a sale ape adormite 

Sau al sării ste răsare din a ceriului azur. 


De păduri posomorâte acea culm-încununată 
S-aurează încă de raze ce lucesc din a lor tron, 
SŞ-amu carul cel de abur din umră întunecată 
Să ridică ş-înalbează geana a lui horizon. 


De-altă parte acea tăcere şi văzduhul să dispică 
De sunet melanholiii călăuz lui călător, 
Ş-amorţitul clopot iarăş din zidire acea gotică 
Sara al său conţert adauge spre uietul muritor. 


Dar acestor zugrăvele în inima me împietrită 
Toate haruri şi plăcere au încheiet a mele sorţi. 
Privesc lume ce o asamăn cu o umbră rătăcită, 
Căci a vieţuirei soare nu încălzeşte pe-acei morţi. 


CUPRINS 


În zădar din munte în munte eu preumbl” a me privală, 


De la sud la noaptei miezu, de l-apus la răsărit, 
Ş-a cereşti tării noianul cercetând întru clipală, 
Amar mie, nicăire, zic, eu n-oi fi norocit! 

Ceste văi, bordei, palaturi oare ce-m agiută mie? 
Toate pentru mine aice acum făr de haruri sânt. 
Văi, păraie, stânci şi codruri, singuratică câmpie, 
O fiinţă vă lipseşte şi-i pustiu în tot pământ. 


Sau că soarele să nască, sau s-apuie cătră sară, 
Urmez cale sa cu ochii fără dor în al mieu piept. 
Să apuie în sănin soarele, au în nori ca să răsară, 
De la soarele nimică, nimic de la zile aştept. 


De-aş pute s-urmez în cursul întru care el rotează, 
Pretutindene ai mei ochi ar zări pustiu subt cer. 
Nu doresc nimic din toate cele ce el luminează 

Şi din lumi nemărginite nimic pentru mine cer. 


Însă poate că aiure, dincolo de-a noastre sfere, 
Unde lucie dreptul soarele altor ceriuri pe alte căi, 
De-aş pute să las aice pământeasca dispoiere, 

Cele ce-am visat atâta s-ar vădi la ochii mei. 


Îmbăta-m-aş la izvorul unde sufletul oftează 
Şi-acold aş găsi iarăş pre nădejde şi p-amor 
Ş-idealu acela bine, ce tot omul îl vânează 

Şi ce n-are nici un nume între neamul muritor. 


Ah, di ce nu pot pe-aripe sau pe carul de Avroră 
Neştiut obiect dorirei spre tine să mă răpăd; 

Pre pămâtul cel nemernic, o sărmană inimioară, 
Nici o dulce legătură pentru tine eu nu văd. 


Dacă a codrilor frunzime pre pământ cade oborâtă, 
Vântul sării să stârneşte ş-o înalţă de pe văi; 

Şi pre mine care samen cu o frunză văstejită 

Mă răpiţ ca şi pre dânsa, o, înduraţi dumnezăi. 

SAFO CĂTRĂ FAON 
CUPRINS 
Ferice-i aceea june 
Care lângă tine oftează, 
Căruia lângă tine apune 
Şi răsare a zilei rază! 


Care aude a ta vorbire 
S-al tău dulce râsul vede, 
Ah, acela în fericire 
Lângă Zefs în Olimp şede! 


Când privesc a ta figură, 
Plin de amorului văpaie, 
Sâmt precum pin vine-m cură 
Înfocatele păraie. 


Dacă negură răsare 
Preste aprinsa me vedere, 
Nimic n-aud şi îm pare 
C-în noian pier de plăcere. 

ADIO 
CUPRINS 
Părăsând aceste clime, 
Port amorului obeze, 
Îns-a soartei agerime 
Pretutindeni a s-urmeze. 


Adio, rediule tăcute, 

Ce cu a tale umbre mute 
Ai ascuns în tăinuire 

A me dulce fericire! 


Iho malului răspunde 
L-acel chin ce mă pătrunde, 
Şi din groapa întunecată 

În duioasa inimioară 

Să răsune încă o dată 
Numele de cântă Floră. 


Drăgălaşe floricele, 

Ce ţăsute în cununele 
Frunte încingeţi la me zână, 
Dâmburi, văi şi tu, fântână, 
Ce ne-aţi zărit împreună, 
Adio, ah, pe totdeaună! 

DIN PERIODICE 


CUPRINS 


CÂNELE ORBULUI 


Din amara und-a mărei iesă-o rază scânteioasă 
Ce-n coloruri vii lucit-au preste muntele înalt. 
Steaua zilei se renaşte şi lumina-i amoroasă 
Orizonului dă viaţă, florilor plăcutul smalţ; 

Raza ei pătrunde codrii, prin bordeiuri se coboară. 
Face templu să serbeză cultul sfânt religios; 
Vulturul, cel pe sub nouri, preste turnuri sumeţ zboară, 
'Țintind soarele, urează faţa discului focos! 

Dar la uşa-acelui templu un orb singur se găseşte, 
Ascultând vuietul zilei ş-orice pas de trecători; 
Gura-i murmură o rugă ce adânc te umileşte, 
Şi-ntr-o noapte nesfârşită păşind e rătăcitori. 

Dar, vai, cesta nu-i tuneric-unei nopţi posomorâte 
Ce în inimă dişteaptă misticoasele plăceri, 

Care tristele deşerturi de a lunei raze-umbrite 
Le-umple de-a melancoliei suvenire şi dureri. 
Asta-i noaptea eternităţei, un adânc nepriceput, 
Unde-amorului privire niciodată au străbătut. 

'Tu ce naşterea-ţi răpiră ochii, triste osândite, 
Razele dulci a luminei pentru tine nu-s urzite, 
Nici plăceri... strein e ţie acel foc fermecători 

Ce în loc de fericire însoțesc pre muritori, 

Nici, aleu, pre lângă tine laţul lor nu se întinde, 
Şi când nobila simţire pre vrun om duios cuprinde, 
Simţ în mâna ta tributul cuvenit unui sărman, 

Îţi aruncă-o cătătură ş-a lui mână vre un ban. 

Tu nu-i vezi gheţosul suflet, dar despreţul îţi rămâne, 
S-aspra soartă ţi s-alină de-un prieten, de-al tău câne. 
Când în mijlocul mulţimei, pe pământ chiar părăsit, 
N-asculţi alta decât glasuri de streini, neauzite, 
Atunci cânele simţindu-ţi întristarea, prin miite 
Chipuri inima-ţi alină, lângă tine stând lipit. 

Este blând, dar cu-ndrăzneală, neadormit spre apărare, 
Şi în urma ostenelei, mai duios în ascultare. 

Dulcea, trista lui privire, strigătu-i cel plângeros 
'Trage-asupra-i cătătura trecătoriului duios; 

Şi spre a-ţi cruța durerea ca s-areţi nenorocire, 

Se târaşte pe-a lui urme şi-l opreşte din păşire. 

De-a sa rugă s-umileşte şi cel mai nepăsător 

La bordei cu el în urmă când te-ntorci încetişor, 

Este plin de bucurie şi prin săltări înmiite 

De-a lui vie mulţămire inima-ţi trerăsărind, 

În al tău sân de durere afle-un zâmbet renăscând! 
Nopțile când se coboară delungate, liniştite, 
Ş-împresoară carul zilei cu-a lor umbre şi tăceri, 

La picioare-ţi dormitează cânele ce-adânc suspină, 
Încât voacea lui auzu-ţi fermecându-l, te alină 

Prin a sale visuri care te-uşurează de dureri. 

GÂSCA ŞI CACOMUL 
Fabulă 


Gâsca odată ş-un cacom 

Se certa pentru protie, 

“Bu îmbrac p-un galant om” — 
“Tar eu pene-i dau să scrie”. 
Plini de cuget sfăditor, 

Merg la bufna învățată, 

Ca prin dreaptă giudecată 

Să însemne rangul lor. 
“Spuneţi — zise l-amândoi 
Învăţata legheoaie — 

Ce fac oamenii cu voi?” 
Advocatul cu aripă 

Pentru îmbi răspunde-n pripă: 
“Mă smulg, iar pre el dispoaie!” 

BOUL ŞI VIŢEII 
Fabulă 


Pe ogor, un bou bătrân, 
Ce iernasă c-un pic fân, 
Primăvară, 

Când se ară, 

Deşi giugul l-apăsa, 
Pe-ncet brazda dispica. 

Dar viţeii, ce-l videa 

Cum o viespe ră-l împunge, 
Strămurariul cum l-agiunge, 
Scaii cum de el s-anină, 

I zic: “Ce tragi cea maşină, 
Când cu noi lin ai păştea?” 
Boul însă: “Feţii mei, 
Mintea voastră de viței 

Nu agiunge a giudeca: 
Cine plugul va purta 

Care scoate din cea humă 


Nutreţ pentru a voastră mumă?” 

CĂTRĂ UN PATRIOT 
FILANTROP 
CUPRINS 
Oamenii cu inimi crude cată fericirea lor 
În diregeri sunătoare, în a numelui mândrie, 
Altor cugetul se-mpacă în războaie şi-n omor, 
Ce-n sărmani preface fiii, pe soţii în văduvie. 


Alţii pe aripa geniei străbat mai pre sus de nor, 
Cercetând minuni înalte ş-a naturei armonie, 
Unii inimile-ncântă prin frumuseţe şi amor, 

La străin adună altul aurul şi avuţie. 


Dar bărbatul cărui Pronia cătră darul luminos 
O seminţă au adaos de a ei sântă virtute 
Nu vra altă faimă, decât de-a fi altui de folos. 


De asemene, dorite, tu virtuţi ai înnăscute: 


Cuget drept şi patriotic, cu talent suflet duios, 
Ce-ntrunesc a lor putere pe aproapele s-agiute! 

JUNELE ŞI BĂTRÂNUL 


Fabulă 


De la shoală, de la carte, 
Dezertând un june, cere 
Şi pretinde s-aibă parte 
Şi de titluri şi de-avere, 
Ce rar să câştigă-n lume 
Prin ştiinţă şi bun nume. 


La bătrân, ce-l vede-n drum, 
Zisu-i-au: “O, tu, în care 
Străluceşte minte mare, 

Mă învaţă oare cum 

Aş pute să capăt bani, 
Moşii, titluri şi ţigani?” 


Dar bătrânul atunci zice: 
“Fătul meu, spre-a fi ferice, 
Să nu pierzi nici o minută, 
Lucră, patria agiută 

Şi pre cel neputincios, 
C-asta-i lauda şi folos!” 


“Aşa viaţă nu îmi place!” 
“Să-nveţi intrigi de a face!” 
“Supărare ş-asta cere! 

Îmi va fi mai de plăcere 

Ca să capăt bun venit 

Fără să fi ostenit!” 

Dar bătrânul, c-un suspin, 

Zice: “Văzui fără carte 

Fanfaron, ce nu-i străin, 

Că-n scurt timp au mers departe”. 


CAMINUL! 
Fabulă 


CUPRINS 


Pe când frigul domnea-afară, 
Vizitele merg şi vin, 

Toată ziua, pănă-n sară, 
Focu-ardea în un cămin, 

Dar salonul fiind mare, 

Era încă tot răcoare. 


Oaspeţii, deci, boieri, dame, 
Bătrâni, tineri, fiice, mame, 
Să se încălzească vin 

Mai aproape de camin. 

Cel ce nu-ncape se-mpinge 
De-a-l pute macar atinge, 

Şi caminul împreună 

Mai mulţi curtezani ş-adună. 


Şoptituri, străine zise 
De la ii deş-auzise, 


1 Camin, tranţuzeşte şemine, este acel horn elegant întrebuințat pen- 
tru încălzirea saloanelor. Cuvântul e dedus de la camin (horn), de la 
care vechea dregătorie caminar, ce avea inspecţie asupra ogeagurilor curţii 
domneşti, precum stolnicul se îngrijea de masă, pitariul de pâine etc. 
Astă denumire nu ni se pare neologism, ci veche ca şi hornul (Gh. A.). 

De-nteres au de amor, 

Şi de intrigi multe ori, 

EI, discret?, da vorbei drum 
Pe-unde ieşea al său fum. 


Înmândrit caminul dar 
De-aşa post de secretar, 
Şi căldura, har străin, 
Socotind spirt de camin, 
Cu dispreţ el tot privea 
Peste scauni, canape, 
Ca pojâjie de casă 

În ungherul ei rămasă. 


Dar a lui orbire ţine 
Pănă primăvara vine. 
Cald fiind în orice loc, 
Nu se face-n camin foc; 
La ferestrile deschise 
Oaspeţii se-ndesuise, 

Şi caminu-acum răcit 
Se văzură părăsit. 
Atunci, târziu, înţălege 
Cele ce favorul drege, 
Că acii ce-l cungiura 
Focului se închina. 


Când vei pierde-un har străin, 
Vei păţi c-acel camin! 


2 Discret, om carele cu sfiire păzeşte secretele ce i se încredinţează 
(Gh. A.). 

RÂNDUNEAUA 
ŞI PASERILE 


Fabulă 


Călătoarea rândunică, 

Ce ţări multe vizitasă, 

Şi chiar pentru că e mică 
Multe bune învăţasă, 

Nu ca alţii, carii fac 

Un voiaj cu ochi-n sac. 


Rânduneaua, din cercare 
A tâmplărilor trecute 

Ce au văzut, deşi pe mare 
Erau vânturile mute, 

De pe semne totdeaună 
Prezicea orice fortună. 


Deci în timp de primăvară, 
Când ogoarele se ară, 
Văz-un om cu ceata sa 
Cânepă cum sămăna 

Şi, temând de urme rele, 
Au zis cătră paserele: 


“Feţii mei, deşi în pace 
Acest lucru azi se face, 
Nu e bun şi-mi pare rău 
Despre voi, pentru că eu, 
La tot cazul neplăcut, 
Peste mări pot să mă mut. 

Videţi acea blândă mână, 
Care samănă-n ţărână 
Nişte fire mărunţele, 

Când vor creşte toate acele, 
În loc să vă deie mană 

Să fac laţuri şi capcană, 

Să vă prindă, să vă taie, 
La frigare, la tigaie. 


Pănă relele-s mănunte 

Să mâncaţi a lor grăunte!” 
Îns-acel june popor, 
Uşurel în al său zbor, 

Îşi bătea de sfatul gioc, 

Că nutreţ afla-n tot loc. 
Cânepa când răsărisă, 
Rânduneaua iar le zisă: 


“A scăpa încă-i uşor, 
Zmulgeţi iarba din ogor, 
Căci crescând din zi în zi, 
Neamul vostru va stârpi!” 
“O, profită tot de rele, 

Ni dai sarcini foarte grele,— 
Toate paserile-i zic,— 

A privi poate un ogor, 

Cât să nu-i rămâie un spic, 
A lăcustelor popor!” 


După săptămâne opt, 
Iată cânepa s-au copt. 
Rânduneaua n-a-ncetat 
A da paserilor sfat: 

“Ascultaţi, blem, vorba mea 
Iute creşte iarba rea 
Şi cu dânsa a voastră soartă 


Să-mi urmaţi amuşi măcar, 

Păn n-agiungeţi la amar, 
Dupre timpul cum se poartă 

Din câmp când s-or strânge toate. 
Nu zburdaţi în cârd şi-n gloate. 
Că atunce, disfătat 

Omul caută vânat, 

Laţuri şi reţele-ntinde, 

Paserile grase prinde. 

Neavând voi ghibacie 

De cucoară, de becas, 

Ce d-a iernei grea urgie 

Peste mări trec făr de vas, 
Strângeţi sburătoare aripe, 
Mute staţi ascunse-n ripe, 

Păn va trece acel rău 

Ce v-ameninţă mereu!” 


Însă paserile orbite, 

De sănin timp amăgite, 
Ciripea, în câmp zburda 
Şi pe vânători chema. 
Pănă ce-n reţele au dat 
Ş-a lor poftă au săturat. 


Timpuriu să prevezi răul este 
rară-nţelepciune, 
Cel ce sfatul bun urmează, niciodată 
nu răpune. 

SĂ NI AGIUTĂM UNUL PE ALTUL 
CUPRINS 

În a vieţei zile scurte, de suspin şi grijă pline, 
Fiilor de un părinte trai de fraţi ni se cuvine; 
S-agiutăm unul pre altul sarcina a o purta, 
Fiecare om nu poate să rădice partea sa; 
Duşmani mii ni împresoară sub o mască ipocrită, 
În o viaţă amărâtă, însă pururea dorită; 
Ah, plăcerea iute fuge ca o umbră trecătoare, 
Iar durerea, grija, dauna între noi sunt stătătoare. 
Inima cea rătăcită, fără razim ş-agiutor. 
De dorinţă vie arde, sau îngheaţă deseori. 
Nime dintre noi trăit-au fără lacrimi şi durere, 
Farmecele societăţii ni-aduc scurtă mângâiere. 
Să nu-nveninăm dulcimea ce-n picături ni se dă, 
Medeţină slabă foarte pentru pătimire grea. 
Când urmează între oameni lupta cea răpuitoare, 
Pare-mi-se a vede hoţii, osândiţi la închisoare, 
În loc să-mblânzească soarta ce acolo i-au aruncat, 
Între ii combat cu fere de care s-au ferecat. 

EPILOG LA O COLECŢIE 
DE FABULE 


Contenesc aice cursul 
Ce-mpreună am făcut 

Cu furnica şi cu ursul, 
Pe drum încă nebătut. 
Dar cum voiajerii fac, 
Neputând nici eu să tac, 
Dintre cât-am auzit 

La apus şi răsărit, 

Am scris mică 

Cărticică, 

Îns-acii ce o critică, 

Între cele ce-or să zică, 
Cugetez că-m vor s-împute, 
Cum că fiarăle sunt mute, 
Şi prin cele, 

Care ele 

Cugetează, spun şi dreg 
Eu pre oameni înţăleg, 
Ş-or căta ca să dezbine 
Publicul tot de la mine. 


Deci am zis cătr-a me carte: 


“Ca să scapi d-atâte sfezi, 
Cărticico, acasă şezi! 

Că-n Moldova nu ai parte, 
Nici salonul e deschis 

La cii ce nu-s din Paris.” 
Că la Ghiţă-n librărie 
Pulberat-a să rămâie 

Pănă vreun literat, 

Ce-n Hârlău s-au doctorat, 
Va lua-o 

Şi-ndesară, 

Cu ţigară, 

Criticând, va afuma-o. 
Au din Ţara cea de Gios 
Boierul gras şi gros, 

Ca s-aducă nou ceva 

În a sa politioară, 

Zisă au scris-istorioară, 
După ce s-a neguţa, 
Cartea ia în datorie, 

Şi în loc d-Alexandrie, 
Cu cafe şi cu zahar, 

O va duce acasă-n dar. 
Acolo o va ceti 

Cuconiţa, dac-a şti, 

Va da fiiei cei plăcute, 

La isteţul cuconaş, 

Ista are s-o-mprumute 

La vecinului nănaş, 

De la văr la verişoară 
Cărticica văd cum zboară, 
Mastih, vitrig ş-un cumnat 
Fabula ş-au prumutat. 

Pe la socrul şi bunica 

Vor să-nşire cărticica, 
Colendând la neamul tot, 
De la moş păn la nepot. 
Trecând pintre degeţi mii, 
Va să-ncape la copii, 

Carii în puţine zile 

Unde-s stampe or rumpe file 
Iar apoi 

La ciocoi 

Cartea a fi de silabat, 

De râs şi de disputat. 

După ce vor destrama-o 

Şi de său vor sătura-o, 

Un guzgan politicos, 

Ca să-ncheie a ei soartă, 

O va trage-n a lui bortă! 

PAINGINII 
Fabulă 


“Vivat, neam industrios!” 
Zis-au un paingin gros. 
Când în fabrica a sa 

Sub o streşină lucra. 
“Sunt a noastre toate cele 
Pre pământ pănă la stele, 
Cât s-urzăşte prin ţărine 
Numai firul nostru ţine. 
O, paingini, clas ales, 
Toate pentru noi să ţăs; 
Musca, viespea şi țânțari 
Ni sunt nouă tributari!” 
Plini de astă fantazie, 
Fabricanţi-n bucurie 
Nu-ncăpeau în a lor pele, 
Tot ţesau subţiri reţele 

Şi în cursă adunau 
Muştile care zburau. 
Când deodată o suflare 
Turbură acea lucrare, 
Încât ii ş-a lor vânat 

Cu urzirea s-au surpat. 

VULPEA CU COADA TĂIETĂ 


Fabulă 
CUPRINS 

O vulpe veche, din cele isteţe, 
Ce-nghiţea iepuri, găini şi reţe 
Umblând noaptea la vânat, 
Încăpu în o capcană, 
Dar ghibace şi vicleană 
Din cea cursă au scăpat, 
După ce ea în secret 
Ş-au lăsat de amanet 
O bună parte din coadă. 
Dar, deşi cu necomplect, 
Ideat-au un proiect 
De-a-ntroduce drept moadă 
Într-a vulpelor popor 
Acest port mult mai uşor. 
Întrunite-n capitală 
În o serie formală, 
Vulpele să adunasă. 
După ce să săturasă 
Să dizbată-n parlament 
Despre oi amandament, 
Vulpea cu nările-n sus 
În ist mod planul ş-au spus: 
“Pănă când vulpea va căra 
Coada ce-i povoara sa? 
Să măture toate cele 
Stercuri din drum şi pavele? 
Omul nu mai poartă coadă, 
Să-i urmăm în astă moadă, 
S-o tăiem, o propun eu, 

Cine-m dă azi votul său?” 

Dar o vulpe din congres, 

Ce ţintirea au înţăles, 

“Ca proiectul să-ţi dispic, 
Zisu-i-au, cumătră dragă, 

En întoarnă-te un pic, 
Ş-adunarea-ndată întreagă 
Da-ţi-va a ei răspuns!” 

Atunci şuier, vuiet mare 

Răsună în adunare: 

Vulpea, deşi dimplomată, 

S-au văzut mult ruşinată. 

Ş-a ei tâmplare la toţi au vederat 
Că cela ce cu vro zmintă să ştie 
S-altul asămene lui vra să fie, 
Spre n-a fi singur cu deget arătat. 


260 


ȚIGARA 


O, străină buruiană, 
Preste mări de la Apus, 
Nu un om, ci o satană 
În Moldova te-au adus, 
Ca la luxul cel nebun 
Să adaogi încă un! 


Nu-i de-agiuns că luxul sapă, 
Despoaie din an în an, 

De sudoare se adapă 

A bietului moldovan; 

Prin ţigări şi prin ciubuci 

Tu şi măduva-i usuci. 


Idole, cărui se-nchină 

Cel ce-odată te-au gustat, 
Cărui aburi învenină 
Aerul cel mai curat, 

În grădină şi-n salon 

'Tu dai lege şi bun ton. 


De prisos a şti vro limbă, 
La vizite şi la bal, 

Astăzi vorba se preschimbă 
Prin a fumului canal; 

Cel ce suflă mai vârtos 
Are spirt şi-i grațios. 


Vezi junele-n Iaşi, la ţară, 
Cum din gură deseori 
Negru fum scut din ţigară 

Ca din hoarna lui vapor, 
S-a lor buză delicată 
Ca jambonu-i afumată. 


A ţigarei aspra lege 

Au supus la greu tribut, 
Fără vârsta a alege, 

Pe sărac, pe cel avut, 
Încât oriunde acum 

Alta nu vezi decât ... fum! 

VULPEA TÂNĂRĂ 
ŞI CEA BĂTRÂNĂ 


Fabulă 


O vulpe tânără, ce-ncă nu ştie 

A vânătorilor rea maiestrie, 

Se bucura c-asupra iernei grele 

Au crescut lungi noi peri preste a ei piele. 


Dar cea bătrână au zis: “O, toantă giune, 
Să nu te bucuri d-astă minune; 

Mantaua numai nu-i de mântuire, 

A ei frumuseaţă ni duce-n pieire!” 


Vai d-o vită, vai d-o fiară 
Ce nu are dinţi şi gheară, 
Ca în timpurile rele 

Însaşi s-apere a ei piele! 

DESACII 
Fabulă 


Chemă Gioe dineoară 

Ca din toată împărăție 

Cel ce umblă,-noată, zboară, 
Înaintea lui să vie, 

Să-i zică de-i mulţămit 
Precum firea l-au urzit, 
Că-are scop ca toate trepte 
Dup-un nou calup să-ndrepte 


“Tu, momiţo, vino-ntăi! 
Între tine şi ai tăi 

Fă o dreaptă asemănare, 
Cine vro meteahnă are?” 


După o tumbă ce-au făcut, 
Momiţa au început: 

“Decât mine în toată lume 
Nu e nime mai lăudat 

La talent, la spirit, la nume, 
Nici e mai frumos format. 
Umblu-n patru şi în două, 
Eu scornesc tot modă nouă, 
Şi al meu chip frumuşel 
Omului au fost model. 

Însă ursul, unchiul meu, 
Este urât şi nătărău, 

Şi cu minte numa ar fi 


Când pre mult nu s-ar mândri.” 

Ursul care apoi vine 
Foarte-i mulţămit cu sine 
I se pare, după modă, 

Pe elefant a-l reforma, 
A-l lungi puţin la coadă 
Şi urechea a-i mai scurta. 


Elefantul, ce se ştie 

Că e plin de-nţelepţie, 
Critică pe-a mării chit 

Că mult peşte au înghiţit. 


De altă parte o furnică, 
Ce se crede un colos, 
Chiar pe lindenea critică 
Că n-aduce vrun folos. 


După aceea s-au chemat 
Din pământului popoare 
Cât-un ales deputat 

Ca să spuie ce le doare. 
Dar ş-aici s-au înţăles 
Că a fiecărui lege 

Este propriul interes, 
Pre care de bun alege. 
Să văzu deci neputinţă 
A preface vro fiinţă. 


Că a lumei Împărat, 
Când pre om au fabricat, 
Celui tont şi lui ghibaci 
O păreche au dat desaci, 
Ca zmintelele nebune 

În acii desaci s-adune. 
Dar omul a lui pacate, 
Ca la ochii săi s-ascundă, 
În desacul de la spate 
Totdeauna le-acufundă, 
Iar cele străine sminte 

În desacul dinainte. 


IEPURILE 
ŞI BROASCA ŢĂSTOASCĂ 


Fabulă 


Cătră un scop de iute alergi, 
Nu agiungi, de-ncet nu mergi. 
Iepurile ş-o ţăstoasă 

Ni dau prubă curioasă. 


Zis-au broasca cea târzie 
Tepurelui sprintinel, 

Că ea, păşind cătinel, 
Mult mai sigură a să vie 
Şi mai iute la un scop, 
Decât dânsul în galop. 
Încât pus-au rămăşag 
S-au ales de ţântă un fag. 


Tepurile, care crede 

Că puterea-n călcăi şede, 

I-au zis: “Ţi-ai ieşit din minte, 
Soro, pas tu înainte! 

De-oi purcede la asalt 

Sunt la ţântă într-un salt.” 

Văzând ţânta apropietă 
Şi ţăstoasa-ngreoietă, 
Iepurele, după un pas, 
Stă şi rumigă-n popas, 
Înainte face doi 

Şi atâţia paşi napoi. 


Mai zburda, 

Adulmeca, 

Tot la umbra lui visa!, 
Îşi bătea de broască gioc 
Că încet păşea din loc. 


Când din a lui fantazie 
Iepurele s-au trezit, 
Nenea broască cea târzie, 
Neabătută-n calea sa, 

Pe încet, dar tot urma, 
Ş-agiungând întăi la fag 
Prinde a ei rămăşag. 


Apoi iepurelui zice: 

““Tinerel eşti, vinetice, 

Nu-i de-agiuns a fi uşor, 
Mintea-n cap stă, nu-n picior! 
Oare ce ai face, frate, 

De ai purta ş-o casă-n spate?” 


Iaşi, 12 noiembrie 1857 


1 Cunoscută legumă sălbatică numită Umbra iepurelui (Gh. A.). 

VOT LA COMETUL 
DIN 1858 
CUPRINS 

O, lucefere străine, 
Ce pre căile sănine 
Trecând, prin mii leghioane 
De stele şi prin mii zoane, 
Cursul tău cel minunat 
Lumea-ntreagă au admirat, 


Când a României soartă 
O-nchidea secreta poartă, 
Argintoasa a ta comă 

Ai întins spre cea menire 
Ce lăsa antica Romă 

L-ai săi fii de moştenire. 


Dorit timpul cel să vie 
Ca-n a ta călătorie, 

Când iar te vei înturna 
Pe român a lumina, 

Să găseşti pe-a lui popor, 
În traiul nemuritor, 
Puternic şi fericit, 

În Concordie unit! 

CÂNT SECULAR 


Pentru aniversala 30 ianuarie 1859 CUPRINS 


Solenela sărbătoare de cânt secular să sune 

Celui Domn ce-au fost Moldovei de mult bine făcător; 
Patria, care au luminat-o, tâmplele să-i încunune 

Şi să-ncingă al său nume ca laurul nemuritori! 


O, voi meseri şi voi orfani, junilor şi voi junele, 
Ce prin el aveţi un azil, ce prin el v-aţi luminat, 
Umeliţi de cunoştinţă, sunaţi lauda-i păn la stele, 
Unde evlavia cea sântă ş-a lui fapte l-au-nălţat. 


Demni de-a lui faceri de bine, arătaţi-i mulţămire, 
Păşind preste acea cale care el au petrecut; 

În voi Patria găsească lucrători l-a ei mărire, 

O tărie neînvinsă şi-n fortună a ei scut. 


Românio, spre agiunge acolo und-al tău nume 

Şi a tale sorţi te cheamă: de a fi şi tu iar Stat, 
Nu uita că a ta Mumă au trăit atâta-n lume 

Cât virtutea ş-amor Patriei au plinit ş-au onorat! 

ÎN AMINTIREA DE 30 IANUARIE, 


aniversala onomastică a lui Vasile Lupu, 
domn Moldovei, restauratorul literilor 
române în biserică şi în curte, fondator 
Academiei naţionale la 1644 


Trecut-au secoli cu a lor fortune 

Ce preste Patrie au suflat pieire; 
Puternici domni, frumseţe de minune, 
Averi, invidia, frageda mărire, 


Toate au rămas a timpului păşune, 
De ele urmă nu vezi nicăire; 
Numa-a virtutei fapta nu răspunde 
Şi să păstrează giune-n nemurire. 


Alţi domni cu arme ţara mântuise, 
I-au păstrat drepturi, viaţă, autonomie, 
Pentru mari sorţi ce în destin sunt scrise. 


Tu-ntăi sfărmaşi obeze de sclavie, 


Ce ferecau a strămoşilor zise, 
Ş-ai înviet nou simţ în românie! 

ASUPRA CORUPŢIEI SECOLULUI 
CUPRINS 
Iertat oare celor tineri şi bătrânilor să fie 
Ca să facă-n toate zile scandaloasă nebunie? 
Iertat fi-va să prăzi oameni prin un nou metod ghibaci, 
Să te-nsori, să laşi copiii, cununia s-o disfaci? 
Iar pe asemene nelege a tuna ori nu se poate? 


Să audă farizeii şi a viţiilor gloate, 

Critico nemituită, adevărul cel curat 

La acii ce vreau s-asculte spune-l astăzi dizgheţat. 
Unde-i legea cea sfinţită şi dreptatea nevândută, 
Între noi din vechi aflat-aţi o petrecere plăcută, 
Pre voi bunii şi părinţii cu respect v-au onorat, 
Însă-n loc ca strănepoţii p-urma lor să fi călcat, 
Derâzând simplicitatea timpurilor ce-s trecute, 

Pe fantoame lustruite austera-au schimbat virtute. 


Vorbe multe sunătoare, dar veninu-i mezul lor, 
Care pierde azi prezentul p-un nesigur viitor. 
Unde-s oameni de parolă, amici unde-s cu tărie, 
Unde giunii care patriei razim, vânta ei să fie? 
Soții giugul ce-l giurasă nu voiesc a-l mai purta, 
Pana nu cată alt merit decât cel a defaima; 
Patrioţii între sine un altuia groapa sapă, 

De averea cea stăină epitropul să adapă. 

Giudele, căruia datu-i ministerul cel mai sfânt, 
Direptatea celor meseri ş-al său vinde giurământ. 
Nu cu-asemene principii Alexandru cel Bun Rege 
Reformat-au societatea cu-nţăleaptă eternă lege, 
Nice Ştefanu cel Mare, de nemicii patriei-ncins, 
Combătând un miez de secol, trii imperii au învins! 
Înarmează-te, române, cu oţele şi cu zale, 

Mai mult însă te-ntăreşte şi cu armele morale! 
Nemoralul, egoizmul, interesul ovelit 

Sunt tirani carii să-ncearcă să te ţie cătuşit. 

Aşa Roma, a noastră mumă, păn” virtutea avea altară, 
Fericită-au fost în nuntru şi temută din afară; 

Dar când cetăţenii Romei de virtuţi s-au depărtat, 
Cele urzite-n curs de secoli într-o zi s-au surupat. 

De a străinilor urzele au scăpat a noastră ţară, 

Numai viţiul din nuntru va putea ca să o piară! 

LA DANTE 


În ocaziunea aniversarei seculare CUPRINS 


Al Italiii Cântătoare, Tu întăi din muritori 

Care te-ai deştins în Tartar şi venit-ai iar în lume, 
Spre a ni spune suferinţa celui păcătuitori, 
Vaitele nencetate şi osânda lui anume, 


Tu, prin graţia zeiască te-ai suit la Paradis, 
Unde luce între angeli vergura ta Beatrice, 
Pentru care sântul amor poarta d-aur ţ-a deschis 
Să admiri pe cea ce vie te făcu duios ferice. 


După şase secoli astăzi numele tău iar învie 
Şi serbează triumfarea geniului nemuritor, 
Către carea şi o muză, născută în Românie, 
Depune cu umelire tributul admirător. 

CÂNTUL CIGNULUI! 
CUPRINS 

Fiinţa cea mai aleasă care Zeul a creat 
A răspuns la a sa menire de a fi lumei împărat, 
I-au deschis adânci secrete, i-au supus elemente şi cele 
Ce pământul în sân ascunde, ce se operă sub stele. 
Asta fiinţă aşteaptă altei vieţe o dulce auroră, 
Că suflarea ce divină aice nicicum nu moare; 
Aşa Cignul României, ce e pasere profită, 
A cântat în aşteptare de-o viaţă mai dorită! 


1 Se zice că cignul mai nainte de a răposa, cântă un viers melodios 
care se numeşte cântul cignului şi se aplică la cea de pe urmă compu- 
nerea unui poet (Gh. A.). 

APRECIERI 


D. Aga Gh. Asachi este bărbatul acela care în vremi grele s-au 
străduit pentru luminarea neamului său. D-lui este acel carele pentru 
literatura Moldovei au făcut singur mai mult decât toţi moldovenii 
împreună. 

Mihail KOGĂLNICEANU 


Asachi a fost omul epocei lui, adică omul ieşit din mijlocul necesi- 
tăţilor vremii; n-a comandat timpului: s-a pus însă în serviciul lui cu o 
bogăţie remarcabilă de aptitudini. Trăind într-o epocă de nediferenţiere 
culturală, el a fost din rasa enciclopediştilor. Pe lângă o cultură ştiin- 
ţifică a avut şi o educaţie artistică; a mânuit lira, penelul şi echerul; 
umanităţilor le-a adăugat şi vaste cunoştinţe poliglote; muzicei i-a adă- 
ugat ingineria. [...] 

A deschis, cu siguranţă, drumuri în toate direcţiile; fără a fi fost un 
revoluţionar sau un temerar, plutind între două lumi, ela tăiat căi noi, 
menţinându-se, totuşi, în strictă legalitate. [...] 

[...] conştient şi programatic chiar, a cântat, astfel, dragostea cea 
mai spiritualizată, a slăvit pe strămoşi, iubirea de patrie, a cântat actele 
renaşterii noastre culturale, teatrul, şcoala, limba românească, artele, 
subliniind fapta omului de acţiune prin comentariul liric al poetului. 

N-a izbutit, desigur, întotdeauna; reci cele mai adeseori, încărcate 
de podoabe convenţionale, câteodată versurile lui sunt lapidare, au com- 
paraţii solid clădite, şi, cu toată nesiguranța limbii, se simte în ele un 
artist al ritmurilor armonioase, un erudit al versificaţiei. 

[...] meritul lui stă în faptul de a fi fost un organizator de teatru 

românesc şi iubitor de spectacole; prin spiritul lui întreprinzător a con- 
tribuit, astfel, la răspândirea gustului pentru teatru. 

[...] Pe lângă atâtea merite, Asachi are şi pe acela de a fi fost înte- 
meietorul celui dintâi ziar moldovenesc, [...] el a tradus în fapt o nevoie 
simțită. Albina românească e întâia trăsură de unire în limba patriei 
dintre Moldova şi restul omenirii; se cuvine, deci, s-o privim cu 
recunoştinţă. 

Eugen LOVINESCU 


[Asachi] trebuie privit în completatea activităţii lui. A sprijinit şi 
dezvoltat învăţământul de toate gradele în limba naţională, a pus ba- 
zele unui teatru autohton, a întemeiat presa, a încurajat ştiinţa şi 
artele, a creat un sistem cultural-educativ, pe care l-a apărat până la 
sfârşitul vieţii. Generaţiile de după 1840 îi datorează mult. El este o 
verigă necesară şi trainică în neîntreruptul lanţ al culturii româneşti. 
Dacă în activitatea culturală realizările îi sunt preţioase, nici ca scrii- 
tor nu poate fi total ignorat. Opera lui Asachi poate să ofere cititorului 
modern şi pagini de emoție estetică. 

George SORESCU 


[...] Cultura pe care şi-o însuşise şi energia cu care era înzestrat i-au 
dat posibilitatea să joace un rol însemnat în epoca reprezentărei noastre 
şi această cultură a lui se înfăţişează sub aspecte foarte variate, trecând 
de la literatură la ştiinţă şi artă — am amintit că dânsul învățase şi 
pictura, căpătând astfel o pregătire pentru a putea vorbi de artă în 
însemnările răspândite prin ziarele şi revistele conduse de dânsul şi pen- 
tru a întreprinde, împreună cu alţii, executarea unor tablouri cu “iconirea 
faptelor istorice a patriei”, încercare ce a avut ecoul ei patriotic dacă nu 
atât artistic. Privit astfel, Asachi apare în lumina adevăratei sale val- 
ori. 

Ovid DENSUSIANU 


Din cele trei ediţii de Poezii (1836, 1854, 1863), se pot reţine, în 
afară de imnul La Italia, sonetele de dragoste închinate Biancăi Milesi- 
Leuca pe care o cunoscuse în Italia, în 1809, şi pe care o va slăvi până la 
moarte mimând pe Petrarca. [...] 

Nuvelele istorice [...], învechite din punct de vedere al limbii, sunt 
interesante prin fabulosul medieval, cavaleresc, clasic, complicat cu vi- 
ziuni mitologice şi decoruri din recuzita romantismului. 


Alexandru PIRU 


Când s-a întors de acolo (din Italia), pentru a începe opera sa foarte 
importantă în domeniul şcolii, iar, într-o măsură, mult mai mică, şi în 
domeniul politicei, el aducea cunoştinţe cu totul noi. Deosebirea dintre 
Budai-Deleanu şi Asachi este tocmai aceasta; Budai-Deleanu ia Italia 
prin Viena. Asachi ia Italia de acasă, din Italia însăşi. [...] Şi oricât s-ar 
scrie împortiva lui Asachi, ca poet, oricât ar fi unii de incapabili să-l 
înţeleagă, nu vor muri niciodată versurile prin care el afirmă legăturile 
noastre indestructibile cu Roma strămoşească. 

[...] Cine cunoaşte ce însemnează în poezie topica, instinctul de a 
pune un cuvânt într-un anume loc, acela îşi va da seamă cât de măiastră 
e disciplina prin care vechea vorbire moldovenească de la începutul seco- 
lului al XIX-lea, stilul acesta lăbărţat de convorbire fanariotă, plin de 
cuvinte greceşti şi franţuzeşti rău asimilate, a fost silită de energia 
creatoare a lui Asachi să intre în acele legături sintactice care înseamnă 
disciplina română în cuvânt şi frază. 

Nicolae IORGA 


Poezia lui Gh. Asachi [...] e aproape în întregime sub regimul lui 
Petrarca. Poetul cunoscuse de altfel direct Italia şi petrarchizase acolo 
chiar şi italieneşte. Fondul sonetelor e banal, dar când endecasilabul se 
păstrează, efectul e un sistem muzical limpid şi abstract, cu acorduri 
cvasieminesciene: Cât ţi-s dator, o, stea mult priincioasă, / Că-n primăvara 
a vieţii mele,/ Tu m-ai ferit de strâmbe căi şi rele/ Şi m-ai condus pe 
calea virtuoasă.// Tu-n sân mi-aprinzi făclia luminoasă, / M-ai adăpat 
l-Astreei fântânele,/ Şi când viaţa-mi îndulcesc prin ele,/ Despreţuiesc 
chiar soarta fioroasă.// Ca să doresc a vieţii nemurire/ Mă-ndeamnă 
raza-ţi care-n cer se vede,/ Cum statornică urmează-a ei rotire.// De la 
ţărmul fatal vasul purcede./ Ş-amu plutind prin marea de pieire,/ A ta 
rază la port mă va încrede. 

Lirica secolului XVIII are un ecou larg în poezia lui Asachi. Regăsim 

convenţia geografică clasică, didactismul settecentesc (în maniera Mon- 
ti), melancolia cimiterială (după Thomas Gray şi Jukovski). Interesante 
sunt Baladele şi Legendele în care, bizuindu-se pe tradiţia populară, 
Asachi s-a străduit să înjghebe o mitologie literară română, într-o vizi- 
une mai grandioasă, intenţional, decât aceea a lui Alecsandri, şi în 
termeni clasici. Munte sacru e declarat Ceahlăul, sub numele de Pion. 
Colo se află simulacrul Dochiei. După biirgeriana Lenore, poetul scrie 
Turnul lui But pe muntele Pion, istorie a unui strigoi care vine să-şi ia 
logodnica spre a o duce în galop pe muntele sfânt al Daciei: Luna luce — 
Butul fuge, / Peste munte, prin hârtop,/ Vântul şuieră şi muge,/ Roi- 
bul sare în galop,/ S-amu-i duce p-amândoi,/ “Doamno, care nu-i stri- 
goi?” 

În Jijia, oamenii boierului Conde prind cu plasele în râu o zână care 
povesteşte că e o fecioară creştină din vremea năvălirilor barbare, al 
cărei schit a fost înghiţit de pământ în urma rugii tovarăşelor sale, spre 
a nu cădea în mâinile păgânilor. Sirena lacului are factură schilleriană. 
O sirenă (fostă fată înşelată de un boier) se răzbună. Sugestia pe alocuri 
e a unei poezii superioare, mijloacele sunt insuficiente. 

Nuvelele lui Asachi, dificile şi prin limba amestecată, plină de im- 
posibile neologisme (milian, manin, vasfrâns, covil, pelice, vântă etc.), 
par astăzi bizare, mai ales romantice, lipsite de percepţiunea istorică. 
Dimpotrivă, ele aparţin tipului clasic şi această intenţie cere circumstanţe 
uşurătoare. Modelul lui Asachi e romanul cavaleresc, acela întrupat în 
Ariosto mai ales, adică istoria aventuroasă cu fabulos aranjat în gust 
clasic, cu lipsa totală de instinct geografic. Pretutindeni sunt numai 
păduri mari şi întinse pajiști, castele şi grădini pierdute în imense 
singurătăţi, în ciuda cărora, fără nici o respectare a legilor timpului, 
eroii se întâlnesc să se bată. Europa şi Asia sunt aduse antropologic la 
acelaşi tip ideal cavaleresc. Afară de viteji apar doar păstori, necromanțţi, 
bătrâni eremiţi. Obsedat de ideea miturilor, Asachi a luat în mână croni- 
cile moldovene şi a dat materiei ei sens picaresc. În Dragoş totul este 
fabulos. În Cumania mică, în cetatea Romidava, stăpâneşte Haroboe, 
om fioros, nu mai puţin cavaler, cum îl arată coiful. Deşi tătar, Haro- 
boe este “cuprins de un simţământ necunoscut pănă atunce” la vederea 
Brandei, mireasa trimisă de Domnul din Misia pentru fiul lui Dragoş. 

Toate peripeţiile în jurul acestei călătorii sunt ariosteşti. De notat sanc- 
tuarul Dochiei, păzit de Nona, un soi de vestală, şi de o ciută: “Aice un 
spectacol nou se desfăşură înaintea ochilor ei, un ocean de neguri plutea 
deasupra coamelor de pini urieşi, stânci manine [grele], răsturnate de 
cutremur, parcă erau aninate deasupra capului ei şi formau o tărie 
nestrăbătândă în giurul simulacrului Dochiei”. Valea-Albă e un basm de 
aventuri mongolice în care Ştefan cel Mare e tot atât de puţin istoric ca 
şi Gofredo în Gerusalemme liberata. Scenele de război sunt văzute într- 
un spirit cu totul mitic. La Catelina lângă Cotnar sunt mari fortificaţii, 
înainte de luptă oastea stă la liturghie în jurul unei cruci colosale. În 
fine, în faţa lui Ştefan cel Mare se aduc daruri cu învederat aspect de 
Renaştere, diademe de aur, ulcioare de bronz, lacrimatorii, monede cu 
efigiile împăraţilor Tauridei. În Bogdan-voievod, nuvelă fantezistă, se 
dă la Hârlău o luptă de stil cavaleresc: “săbiile şi lăncile scapără şi 
scânteiază de loviturile puternice ale măciucilor fericate, pavezile rem- 
boambă“. Petru Rareş e nuvela cea mai lungă, aceasta cu oarecari satan- 
isme romantice. Fundamentul rămâne cel clasic. Lacul Brateş e descris 
în maniera Salvator Rosa, pescuitul formând o mare compoziţie 
amănunţită şi fantastică. O vânătoare de bouri e prilej de a prezenta o 
scenă în gustul uşor melancolic al lui Tasso: buchete de flori duse de un 
râu şi venind de la o sihăstrie-cetăţuie unde stă închisă Ileana. La Suceava 
dăm de un colosal gotic, peste temelii de “adâncă antichitate”. Mazepa 
în Moldova dezvoltă, nu fără simţ poetic, tema fugii cavaline tratată 
de Byron, în Rucsanda Doamna cazacul Timuş e văzut ariosteşte ca un 
cavaler frumos “îmbrăcat în zea strălucită”, cu purtări dintre cele mai 
curteneşti, iar nu cu fire “ de heară“, cum îl ştim din cronici. Evident, 
Rucsanda îl iubeşte. 


Ceorge CĂLINESCU 


În climatul fanariot saturat de anacreontism din cel de-al doilea 
deceniu, poezia lui Asachi, de o muzicalitate nouă şi gravă, inedită ca 
idei şi forme poetice, şi cu mari merite sub raportul versificaţiei, se 
iveşte parcă dintr-o altă lume, a spiritului şi armoniei, “situându-l pe 
scriitor printre cele mai înzestrate condeie” şi constituind, cu toate 

şovăielile de limbă atât de regretabile, “un adevărat eveniment literar” 
(P. Cornea). Ea e concepută în lumina unei teorii clasiciste: “Îndreptat 
de pilde clasice şi de firea limbei — afirmă Asachi în 1836 — m-am 
sârguit a urma sistemei care cere ca poezia, ce este productul cel mai 
ales a cugetării prin simţire înălţată, să răsune prin ziceri elegante şi 
armonioase”. Cea mai pură întrupare a acestui crez o constituie poezia 
de dragoste. Versurile inspirate de platonica iubire pentru Bianca Milesi 
—Leuca — propun un nou ideal erotic şi aduc câteva note profund defini- 
torii, ce revin în parte, la Alecsandri: înălţarea dragostei în rândul 
valorilor absolute, de unde asocierea ei la elementele astrale; adeziu- 
nea la lumină şi armonie; confidenţa făcută de poet naturii, încât om 
si natură “se prelungesc unul în altul şi se spiritualizează reciproc” 
(D. Popovici); exaltarea virtuţii; trăirea spirituală a sentimentului, du- 
blată de o adoraţie sublimă, petrarchiană; înţelegerea iubirii ca o comu- 
niune empireică, în genul Dante— Beatrice. Indicând transgresarea sen- 
timentului din planul afectiv în acela al problemelor de conştiinţă, deci 
obiectivarea lui, aceste trăsături, prezente în ciclul Leucăi, dar şi în 
unele “anacreontice”, au anumite reflexe şi în poeziile în care cultul 
pentru nobila milaneză se prelungeşte în cultul pentru Italia — vatra 
strămoşească. Nemuritoare — consideră Iorga — prin semnificaţia pa- 
triotică, versurile din Cătră Tibru sau La Italia se desfăşoară solemn, în 
viitoarele cadenţe ale poeziei lui Alexandrescu: “ Vă urez frumoase 
ţărmuri ale Ausoniei antice/ Congiurate cu mări gemeni, împărţite d- 
Apenin “ etc. Cu timbrul ei nou, prefigurându-l uneori pe Eminescu (“Şi 
mie lin luceafărul/ Din cer va să-mi străluce/ Când dulce-a fi de-o pa- 
timă/ Aminte a-şi aduce”), erotica devine partea cea mai caracteristică a 
creaţiei lui Asachi. Pe a doua latură a ei, poezia asachiană se vrea 
programatic: utilă “Spre virtute versu-mbie, despre rele face ură/ 
Fermecându-ne adapă d-o înaltă-nvăţătură“ (Cătră patrie). Sub semnul 
aceluiaşi clasicism, grefat însă pe spiritul “luminilor”, se fixează aici 
lunga suită de ocazionale (ode, imnuri, sonete de tip encomiastic, între 
care şi primul sonet din literatura noastră — 1821 — intitulat ulterior 
La întroducerea limbei româneşti în publica învățătură ), fabulele, şi 
satirele, îndeobşte imitate. În esenţă, o poezie filtrată de “cugetare”, 
străbătută de un puternic finalism etic şi cetăţenesc, de extracţie lumi- 

nistă. În preajma anului 1830, opera lui Asachi vădeşte o anumită pro- 
pensiune spre zonele preromantice şi romantice. Acestei ispite i se da- 
torează orientarea spre noi izvoare (Gray, Ossian, Mickiewicz), diversi- 
ficarea tematică (mormintele, trecutul istoric, tradiţiile, natura) şi ex- 
perimentarea elegiei, meditaţiei, baladei şi legendei istorice. Deşi sem- 
nificativă în sine, intenţia poetului este însă trădată: întâmpinând 
rezistenţa unei structuri primare clasice, spiritul romantic nu se asimi- 
lează substanţei operei; cu unele excepţii, dar nici ele totale: Elegie 
scrisă pe ținterimul unui sat, imitată după Gray, Mormântul, Primăvara, 
cu sonuri eminesciene (“Deşarte-s măgulirile/ Ce trec peste pământ/ Ca 
o săgeată repede/ Pe aripe de vânt”), Ştefan cel Mare înaintea Cetăţii 
Neamţ, Turnul lui But, ambele pornind de la Mickiewicz, şi, dincolo de 
orice model, poemul în proză Meditaţia unui îmbătrânit poet (1839), 
“splendidă mostră de lirism al senectuţii, fără pereche în epocă (P. Cor- 
nea). Celelalte creaţii marcate de intenţia novatoare a lui Asachi, prin 
caracterul lor impur, hibrid, exterioare noii direcţii literare. Şi poate că 
însăşi ratarea nuvelelor şi dramelor istorice, pentru care scriitorul n-a 
avut desigur nici înzestrarea necesară, se explică prin inaderenţa organ- 
ică la sensibilitatea romantică. Marcată în adânc de spiritul clasic, a 
cărui preponderență este atestată şi de majoritatea traducerilor, opera 
lui Asachi, cu toate tentativele de deviere, evoluează în esenţă unitar în 
albia ei iniţială. Ilustrând alături de Conachi, Iancu Văcărescu, Mu- 
muleanu, o etapă de tranziţie, Asachi nu izbuteşte să ancoreze în apele 
noului. După cum ideologia sa e cantonată în limite luministe, tot aşa 
şi creaţia lui, deşi mai deschisă spre noile orizonturi, rămâne totuşi 
subordonată unui ideal clasic. 


Maria PROTASE 


Asachi studiase operele clasicilor greci şi latini (cu preferinţă pentru 
Horaţiu), dar atracţia manifestă este pentru literatura italiană: Dante, 
Ariosto, Tasso, Petrarca, Metastasio, Ugo Foscolo, G. Parini, V. Alfi- 
eri, V. Monti. Primele cicluri de poezii, scrise în limba italiană, La 
Leucaide şi Raccolta delle Poesie, sunt inspirate de dragostea pentru 
Bianca Milesi. Poetul o cântă în sonete petrarchiste şi o imaginează mai 

mult pictural. Viziunea lui este neoclasică, peisajul ce formează cadrul 
general este însă mitologic, întotdeauna arcadic. Pentru poet, chipul 
iubit rămâne centrul unui univers, populat de zeități mitologice. Cântecul 
lui de dragoste neîmplinită împrumută imagini din mitul lui Orfeu, 
melodia lui îmblânzeşte şi fiarele sălbatice. Cântecul umanizează un 
întreg peisaj agrest. Ceea ce îl apropie pe Asachi de Petrarca este fiorul 
sublim şi statornic al iubirii. Marea dramă a despărțirii de iubita sa, 
exprimată în unul din cele mai frumoase sonete ale poetului. 7] Vaticino 
(Profeția ) are un ton profund elegiac. Fără să se depărteze de modele 
străine, Asachi a plăsmuit, după 1812, numeroase poezii, dintre care 
unele au fost grupate sub titlurile Ode, Elegii, Sonete, Anacreontice, 
Cântece, Imne, Meditaţii, Satire, Balade, Legende şi Fabule. Modelele lui 
se găsesc în Anacreon, Horaţiu, Petrarca, Boileau, Lamartine, Hugo, 
Mickiewicz şi Ignacy Krasicki, din care făcuse şi tălmăciri. În poezie, 
Asachi este deopotrivă clasic, preromantic, nota predominantă rămânând 
însă cea clasică. Orice operă de artă, crede Asachi, trebuie să contribuie 
la progresul paşnic al societăţii, să stimuleze în om virtuțile morale. Pe 
acest crez iluminist el grefa permanent valorile clasice. Horaţian prin 
concepţie, Asachi cultivă cu predilecție oda, evoluând de la cântarea 
peisajului italic până la evenimentul cultural al Moldovei: La Italia, 
Cătră Tibru, Prolog, La Patrie, Restaurarea şcoalelor naţionale în Moldova, 
La moldoveni, La restatornicirea domnilor pământeni, Pleiada, Odă cătră 
poeţii români, Vasul Moldaviei ş.a. Oda Prolog. La Patrie deschide prima 
ediţie de versuri a poetului, din 1836. Ea are semnificaţia unui adevărat 
manifest poetic. 


Algeria SIMOTA 

